****

**Verslo srities planuojamų finansinių priemonių išankstinis vertinimas**

**2023 m.**

**Turinys**

[**Santrumpų ir sąvokų sąrašas** 4](#_Toc146812375)

[**1.** **Įvadas** 6](#_Toc146812376)

[1.1. Vertinimo tikslas ir apimtis 6](#_Toc146812377)

[1.2. Vertinimo metodika 7](#_Toc146812378)

[**2.** **Finansinių priemonių poreikio analizė** 10](#_Toc146812379)

[**2.1.** Strateginių krypčių analizė 10](#_Toc146812380)

[2.1.1. Bendra ES ir nacionalinio lygmens strateginių krypčių apžvalga 10](#_Toc146812381)

[2.1.2. Verslo skatinimo situacijos analizė 11](#_Toc146812382)

[**2.2.** **Investicijų pasiūla** 18](#_Toc146812383)

[2.2.1. Subsidijos 19](#_Toc146812384)

[2.2.2. Finansinės priemonės 20](#_Toc146812385)

[**2.3.** **Investicijų paklausa ir finansavimo poreikis** 22](#_Toc146812386)

[2.3.1. SVV subjektų kūrimasis, augimas bei startuolių vystymas, akceleravimas ir plėtra 23](#_Toc146812387)

[2.3.2. MTEP vykdymas 27](#_Toc146812388)

[2.3.3. Trumpų vertės kūrimo grandinių formavimas ir plėtra tarp MVĮ 29](#_Toc146812389)

[2.3.4. TUI pritraukimas MTEPI veiklų skatinimui 30](#_Toc146812390)

[2.3.5. Pramonės įmonių skatinimas ir konkurencingumo didinimas 32](#_Toc146812391)

[2.3.5.1. Pramonės įmonių transformacijos skatinimas (technologinių inovacijų diegimas) 32](#_Toc146812392)

[2.3.5.2 Pramonės įmonių gamybos procesų automatizavimas ir skaitmeninimo technologijų diegimas 33](#_Toc146812393)

[2.3.5.3. Aukštą pridėtinę vertę kuriančių pramonės įmonių gamybos procesų skaitmeninimas 34](#_Toc146812394)

[2.3.5.4. Gynybos ir saugumo pramonės sektorius 35](#_Toc146812395)

[**3.** **Siūlomi finansiniai produktai** 37](#_Toc146812396)

[3.1. Rizikos kapitalo investicijų FP 37](#_Toc146812397)

[3.2. Skolinio finansavimo priemonės 41](#_Toc146812398)

[3.3. Garantijų FP 49](#_Toc146812399)

[**4.** **Sverto efekto skaičiavimas** 52](#_Toc146812400)

[4.1. Finansinis rizikos kapitalo FP sverto efektas 53](#_Toc146812401)

[4.2. Finansinis paskolų FP sverto efektas 53](#_Toc146812402)

[4.3. Finansinis garantijų FP sverto efektas 54](#_Toc146812403)

[4.4. FP finansinio sverto ir subsidijų kiekybinio rodiklio palyginimas 55](#_Toc146812404)

[**5.** **Siūlymai dėl finansinių priemonių stebėsenos rodiklių** 56](#_Toc146812405)

[**6.** **Išvados ir rekomendacijos** 59](#_Toc146812406)

[**1 priedas. Interviu dalyvių sąrašas** 62](#_Toc146812407)

[**2 priedas. Fokusuotų grupės diskusijų sąrašas** 64](#_Toc146812408)

[**3 priedas. Vertinime nagrinėjamos subsidinės priemonės** 65](#_Toc146812409)

[**4 priedas. SVV subjektų apklausos rezultatai** 68](#_Toc146812410)

[**5 priedas. MVĮ apklausos rezultatai** 69](#_Toc146812411)

[**6 priedas. DĮ apklausos rezultatai** 76](#_Toc146812412)

[**7 priedas. Lietuvos pramoninkų konfederacijos apklausos rezultatai** 83](#_Toc146812413)

# **Santrumpų ir sąvokų sąrašas**

|  |  |
| --- | --- |
| **Santrumpa arba sąvoka** | **Paaiškinimas** |
| 2021–2027 m. programa | 2021–2027 m. ES fondų investicijų programa Lietuvai |
| 2019 m. atlikta SVV subjektų apklausa | 2019 m. PwC atliko SVV subjektų apklausą. Apklausos anketos buvo išsiųstos apie 10,6 tūkstančių respondentų ir gauta 430 atsakymų. Apklausos tikslas – nustatyti investicijų paklausą ir finansavimo trūkumą. |
| AKF 2 | Atviras kreditų fondas 2 |
| AKF 3 | Atviras kreditų fondas 3 |
| AM | Aplinkos ministerija |
| ASIPF I | Ankstyvosios stadijos ir plėtros fondas I |
| ASIPF II | Ankstyvosios stadijos ir plėtros fondas II |
| ASIPF III | Ankstyvosios stadijos ir plėtros fondas III |
| BBIR | Bendrasis bendrosios išimties reglamentas |
| BVP | Bendrasis vidaus produktas |
| DPK | Dalinis palūkanų kompensavimas |
| EBPO | Ekonominio bendradarbiavimo ir plėtros organizacija |
| EIB | Europos investicinis bankas |
| EIP | Europos inovacijų partnerystė |
| EIM | Lietuvos Respublikos ekonomikos ir inovacijų ministerija |
| EKG | Eksporto kredito garantijos |
| ERPF | Europos regioninės plėtros fondas |
| ES | Europos Sąjunga |
| ESF | Europos socialinis fondas |
| ES SF | Europos Sąjungos struktūriniai fondai |
| EVRK 2 red. | Ekonominės veiklos rūšių klasifikatorius 2 redakcija |
| DĮ | Didelės įmonės |
| FM | Lietuvos respublikos finansų ministerija |
| FMT | Fundamentiniai moksliniai tyrimai |
| FP | Finansinė priemonė |
| GF | Garantijų fondas |
| GG | Galutiniai gavėjai |
| GIFII | Garantijų fondas II |
| KKĮ | Kultūros–kūrybinės industrijos |
| INVEGOS fondas | INVEGOS kontroliuojantysis fondas |
| ITS | Intelektinės transporto sistemos |
| LEZ | Laisvoji ekonominė zona |
| MITA | Mokslo, inovacijų ir technologijų agentūra |
| MK2 | Mažų kreditų teikimas 2 |
| MTEP | Moksliniai tyrimai ir eksperimentinė plėtra |
| MTEPI | Moksliniai tyrimai, eksperimentinė plėtra, inovacijos |
| MTEPI vertinimas | Mokslinių tyrimų ir eksperimentinės plėtros finansavimo 2014–2020 metų Europos Sąjungos struktūrinių fondų lėšomis išankstinis vertinimas |
| MVĮ | Labai mažos, mažos ir vidutinės įmonės |
| NK | Nacionalinis kofinansavimas (pvz., valstybės biudžeto, INVEGOS fondo ar pan. lėšos) |
| NMA | Nacionalinė mokėjimo agentūra prie Žemės ūkio ministerijos |
| NEKSVP | Nacionalinis energetikos ir klimato srities veiksmų planas 2021–2030 m |
| NP planas | Nacionalinės pažangos planas |
| PGL | Portfelinės garantijos lizingo sandoriams, finansuojamos iš Europos regioninės plėtros fondo |
| PGP | Portfelinės garantijos paskoloms, finansuojamos iš Europos regioninės plėtros fondo |
| PRP | Pasidalytos rizikos paskolos, finansuojama iš Europos regioninės plėtros fondo |
| RKF | Rizikos kapitalo fondas |
| EGADP |

|  |
| --- |
| Ekonomikos gaivinimo ir atsparumo didinimo priemonė (angl.: *Recovery and Resilience Facility arba RRF*)  |

 |
| SFMIS | Europos Sąjungos struktūrinės paramos kompiuterinė informacinė valdymo ir priežiūros sistema |
| Startuok | Finansinė priemonė „Startuok“ |
| ŠESD | Šiltnamio efektą sukeliančios dujos |
| TPL | Technologinės parengties lygis |
| TUI | Tiesioginės užsienio investicijos |
| TVF | Tarptautinis valiutos fondas |
| Tvari gamyba | Europos žaliojo kurso įgyvendinimas pramonėje, didinant žiediškumą, dekarbonizaciją ir energijos vartojimo efektyvumą, diegiant aplinkai palankias, mažaatliekes ir inovatyvias bei skaitmenines technologijas, užtikrinant aukštos pridėtinės vertės ir mažo CO2 pėdsako produktų gamybą bei jų eksporto plėtrą, gynybos ir saugumo produktų pramonės tobulinimą, mokslinių tyrimų, eksperimentinės plėtros ir inovacijų šiose srityse vykdymą. |
| Vertinimas | Verslo srities planuojamų finansinių priemonių išankstinis vertinimas |
| VFF | Fondų fondas „Verslo finansavimo fondas, finansuojamas iš Europos regioninės plėtros fondo“ |
| VSF | Verslumo skatinimo fondas 2014–2020, finansuojamas iš Europos socialinio fondo |
| Žaliasis kursas | Europos Komisijos komunikatas dėl Žaliojo kurso |

# **Įvadas**

Atsižvelgiant į 2021–2027 m. Europos Sąjungos (toliau – ES) sanglaudos politikos reglamentų projektuose[[1]](#footnote-2) (toliau – Reglamentas(–ai)) numatytus reikalavimus ir Strateginio planavimo metodiką[[2]](#footnote-3), planuojant įgyvendinti finansines priemones (toliau – FP) turi būti parengti planuojamų FP išankstiniai vertinimai (*ex ante*). Vadovaujantis Reglamento Nr. 2018/0196 52 straipsniu, *ex ante* vertinimas turi apimti šiuos elementus: (a) siūlomą finansinei priemonei skiriamo įnašo sumą ir numatomą sverto poveikį; (b) finansinius produktus, kuriuos numatoma siūlyti, įskaitant galimą poreikį investuotojams taikyti skirtingas sąlygas; (c) siūlomą tikslinę galutinių gavėjų grupę; (d) numatomą finansinės priemonės indėlį, siekiant konkrečių tikslų. Šio *ex ante* vertinimo ataskaita yra struktūruojama remiantis Reglamento reikalavimuose numatytais elementais.

|  |
| --- |
| Finansinės priemonės – tai būdas panaudoti ribotus valstybės biudžeto išteklius, teikiant ne vienkartines negrąžinamas dotacijas įmonėms, o skolinant lėšas, investuojant į įmonių kapitalą, teikiant garantijas. FP privalumas – „atsinaujinančios“ lėšos, t. y. paskolinus ar investavus FP skirtas lėšas, jos sugrįžta ir gali būti dar kartą panaudojamos tiems patiems tikslams, tokiu būdu naudojant tas pačias lėšas didesniam subjektų skaičiui suteikti finansavimą. |

## **Vertinimo tikslas ir apimtis**

 Šio verslo srities planuojamų finansinių priemonių išankstinio vertinimo (toliau – Vertinimo) tikslas – išnagrinėti naujai planuojamų įgyvendinti FP iš ES bei EGADP, valstybės biudžeto lėšų ar kitų finansinių šaltinių poreikį ir atlikti išankstinius vertinimus (*ex ante*), pagal Reglamentuose numatytus metodinius reikalavimus verslo srityje planuojamoms veikloms. Veiklų sąrašą sudarė LR ekonomikos ir inovacijų ministerija (toliau – EIM) ir LR finansų ministerija (toliau – FM), remiantis veiklų turinio ir tikslų suderinamumu su FP taikymo galimybėmis. Planuojamos verslo srities veiklos yra:

1. SVV subjektų kūrimasis, augimas bei startuolių vystymas, akceleravimas (įskaitant kultūros–kūrybinių industrijų skatinimą) ir plėtra;
2. mokslinių tyrimų ir eksperimentinės plėtros (toliau – MTEP) vykdymas;
3. tiesioginių užsienio investicijų (toliau – TUI) pritraukimo mokslinių tyrimų, eksperimentinės plėtros ir inovacijų (toliau – MTEPI) skatinimas;
4. trumpų vertės kūrimo grandinių formavimas ir plėtra tarp MVĮ;
5. pramonės transformacijos skatinimas;
6. pramonės įmonių gamybos procesų automatizavimas ir skaitmeninimas (pramonės skaitmeninimas);
7. aukštą pridėtinę vertę kuriančių pramonės įmonių verslo procesų skaitmeninimas;
8. Europos žaliojo kurso įgyvendinimas pramonėje, didinant žiediškumą, dekarbonizaciją ir energijos vartojimo efektyvumą, diegiant aplinkai palankias, mažaatliekes ir inovatyvias bei skaitmenines technologijas (įskaitant biotechnologijas), užtikrinant aukštos pridėtinės vertės ir mažo CO2 pėdsako produktų gamybą bei jų eksporto plėtrą, gynybos ir saugumo produktų pramonės tobulinimą (įskaitant gynybos ir saugumo pramonės sektoriaus technologijų vystymą), mokslinių tyrimų, eksperimentinės plėtros ir inovacijų šiose srityse vykdymą (toliau – pažangi gamyba) (toliau kartu – žaliųjų ir aukštos pridėtinės vertės pramonės technologijų vystymas bei gynybos ir saugumo pramonės konkurencingumo didinimas).

## **Vertinimo metodika**

 Atliekant Vertinimą, buvo taikoma 2014–2020 m. ES investicijų programavimo laikotarpio Finansinių priemonių išankstinio vertinimo metodika, kuri, atsižvelgiant į 2021–2027 m. ES investicijų programavimo laikotarpio reglamentų projektų nuostatas, apima 4 pagrindinius elementus (žr. šios ataskaitos Įvado pirmąją pastraipą). Vertinimo turinys buvo suderintas su Vertinimo užsakovu, FM. Vertinimo apimtį apibrėžia 1.1 poskyryje įvardintos planuojamos finansuoti veiklos.

 Taikomi vertinimo metodai apėmė turimos informacijos analizę, finansų tarpininkų (toliau – FT) ir galutinių gavėjų (toliau – GG) apklausą (2019 m. pabaigoje PwC atlikta smukiojo ir vidutinio verslo (toliau – SVV) įmonių apklausa ir 2023 m. birželio–liepos mėnesiais atlikta reprezentatyvi MVĮ ir DĮ apklausa (apklausos metodologija ir pagrindinės prielaidos pristatomos 5–6 prieduose), fokusuotas grupės diskusijas, interviu programą, apėmusią FT bei ES investicijas administruojančias tarpines institucijas. Atliekant turimos informacijos analizę buvo nagrinėjami anksčiau atlikti 2014–2020 m. ES investicijų programavimo laikotarpio vertinimai, anksčiau atlikti finansinių priemonių *ex ante* vertinimai, teisinis reglamentavimas ir kiti viešai prieinami informacijos šaltiniai. Detali informacija apie taikytus metodus ir pasiektus rezultatus yra pristatoma lentelėje Nr. 1.

*Lentelė Nr. 1. Vertinimo metu taikyti metodai*

| **Tema** | **Taikytas metodas** | **Komentaras** |
| --- | --- | --- |
| **Strateginių krypčių analizė** | Pirminių šaltinių analizė  | Strateginiai dokumentai, teisės aktai. |
| Antrinių šaltinių analizė | * Anksčiau atlikti ES investicijų ir kitų finansavimo šaltinių *ex ante*, panaudojimo ir *ex post* poveikio vertinimai;
* Atliktos verslo srities studijos[[3]](#footnote-4).
 |
| Statistinių duomenų analizė | Statistikos departamento pateikiami duomenys apie atskirų sričių rodiklius ir jų rezultatus. |
| **Investicijų pasiūlos analizė** | SFMIS duomenų analizė | 2014–2020 m. ES fondų investicijų priemonių finansiniai duomenys. |
| Interviu programa | Atlikta 10 interviu: 7 su FT, 2 su ministerijomis, 1 su viešąja įstaiga. Interviu dalyvių sąrašas pateikiamas 1 priede.Papildomai 2023 m liepos – rugsėjo mėnesiais atlikta 13 interviu: 3 su FT, 3 su asociacijomis, 7 su pramonės įmonėmis. Interviu dalyvių sąrašas pateikiamas 1 priede. |
| Fokusuotų grupės diskusijų programa | Atliktos 2 fokusuotos grupės diskusijos su 2 ministerijomis ir 1 agentūra. Fokusuotų grupės diskusijų dalyvių sąrašas pateikiamas 2 priede. |
| 2019 m. pab. atliktos SVV subjektų apklausos analizė | 2019 m. PwC atliko SVV subjektų apklausą. Apklausos anketos buvo išsiųstos apie 10,6 tūkstančių respondentų ir gauta 430 atsakymų. Tokio atsakymų skaičiaus pakanka užtikrinti 5 proc. atsakymų paklaidą prie 95 proc. patikimumo lygio.Šio Vertinimo apimtyje buvo atlikta surinktų duomenų analizė. |
| Pirminių šaltinių analizė | Strateginiuose dokumentuose numatytas finansavimas į šio vertinimo apimtį patenkančioms veikloms. |
| **Investicijų paklausos analizė** | Interviu programa | Atlikta 10 interviu: 7 su FT, 2 su ministerijomis, 1 su viešąja įstaiga. Interviu dalyvių sąrašas pateikiamas 1 priede.Papildomai 2023 m liepos – rugsėjo mėnesiais atlikta 13 interviu: 3 su FT, 3 su asociacijomis, 7 su pramonės įmonėmis. Interviu dalyvių sąrašas pateikiamas 1 priede. |
| Fokusuotų grupės diskusijų programa | Atliktos 2 fokusuotos grupės diskusijos su 2 ministerijomis ir 1 agentūra. Fokusuotų grupės diskusijų dalyvių sąrašas pateikiamas 2 priede. |
| 2019 m. pab. atliktos SVV subjektų apklausos analizė  | 2019 m. PwC atliko SVV subjektų apklausą. Apklausos anketos buvo išsiųstos apie 10,6 tūkstančių respondentų ir gauta 430 atsakymų. Tokio atsakymų skaičiaus pakanka užtikrinti 5 proc. atsakymų paklaidą prie 95 proc. patikimumo lygio.Šio Vertinimo apimtyje buvo atlikta surinktų duomenų analizė. |
| SFMIS duomenų analizė | 2014–2020 m. fondų ES investicijų priemonių lėšų panaudojimo duomenys. |
| 2023 m. birželio–liepos mėn. MVĮ ir DĮ apklausos analizė  | 2023 m. birželio–liepos mėn. Vertintojų užsakymu tyrimų bendrovė „Norstat“ atliko MVĮ ir DĮ apklausą, siekiant identifikuoti suplanuotų investicijų mastą ir poreikį pažangių gamybos technologijų vystymo ir diegimo ir pramonės transformacijos skatinimo, pereinant prie klimatui neutralios gamybos, tikslinėse srityse. Siekiant užtikrinti apklausų reprezentatyvumą, apklausos metu buvo individualiai apklausta 300 MVĮ, veikiančių apdirbamosios gamybos sektoriuje, Apklausiami buvo tik įmonių generaliniai direktoriai, finansų direktoriai ar valdybos nariai. Apklaustų įmonių skaičius leido užtikrinti 5 proc. atsakymų paklaidą prie 95 proc. patikimumo lygio. Tuo tarpu DĮ apklausos atveju buvo apklausta 49 DĮ arba trečdalis visų DĮ Lietuvoje. Lietuvos pramoninkų konfederacijos apklausos metu buvo dar papildomai apklaustos 22 DĮ (šios įmonės nebuvo apklaustos reprezentatyvios apklausos metu). Tad per visa Lietuvą buvo apklausta iš esmės pusė DĮ populiacijos. |
| 2023 m. birželio–liepos mėn. biotechnologijų ir gynybos ir saugumo sektoriaus įmonių anketinė apklausa  | 2023 m. birželio–liepos mėn. Vertintojai atliko biotechnologijų ir gynybos ir saugumo sektoriaus įmonių apklausą. Apklausa buvo išsiųsta liepos 3 d., o gauta atsakymų 24. Turimų atsakymų skaičius neleido užtikrinti 5 proc. atsakymų paklaidą prie 95 proc. patikimumo lygio. Vis dėlto, apklausos rezultatai suteikė bendrinių kokybinių įžvalgų dėl investicijų poreikio biotechnologijų ir gynybos ir saugumo sektoriaus įmonių segmente.2023 rugsėjo mėn. Vertintojai pakartotinai atliko biotechnologijų sektoriaus įmonių apklausą. Apklausa buvo išsiųsta rugsėjo 8 d., o gauta atsakymų 15. |
| 2023 m. liepos mėn. buvo atlikta Lietuvos pramoninkų konfederacijos atstovų ir narių apklausa | 2023 m. liepos mėn. Vertintojai atliko Lietuvos pramoninkų konfederacijos atstovų ir narių apklausą. Respondentams buvo išsiųsta identiška apklausą, kurią 2023 m. birželio–liepos mėn. atliko UAB „Norstat“ apklausiant 49 DĮ. Atlikta Lietuvos pramoninkų konfederacijos atstovų ir narių apklausa leido kokybinėmis įžvalgom ir papildoma kiekybine informacija sustiprinti DĮ įmonių apklausą. |
| Antrinių šaltinių analizė | * Anksčiau atlikti ES investicijų ir kitų finansavimo šaltinių *ex ante*, panaudojimo ir *ex post* poveikio vertinimai;
* Atliktos verslo srities studijos.
 |
| **Finansiniai produktai** | Antrinių šaltinių analizė | * Anksčiau atlikti ES investicijų ir kitų finansavimo šaltinių *ex ante*, panaudojimo ir *ex post* poveikio vertinimai;
* Atliktos verslo srities studijos;
* Užsienio praktikos (Jungtinės Karalystės) analizė.
 |
| Interviu programa | Atlikta 10 interviu: 7 su FT, 2 su ministerijomis, 1 su viešąja įstaiga. Interviu dalyvių sąrašas pateikiamas 1 priede.Papildomai 2023 m. liepos – rugsėjo mėnesiais atlikta 13 interviu: 3 su FT, 3 su asociacijomis, 7 su pramonės įmonėmis. Interviu dalyvių sąrašas pateikiamas 1 priede. |
| Fokusuotų grupės diskusijų programa | Atliktos 2 fokusuotos grupės diskusijos su 2 ministerijomis ir 1 administruojančia agentūra. Fokusuotų grupės diskusijų dalyvių sąrašas pateikiamas 2 priede. |
| **Sverto efekto skaičiavimas** | SFMIS duomenų analizė | 2014–2020 m. ES fondų investicijų priemonių finansiniai duomenys. |
| **Tikslinė GG** | Interviu programa | Atlikta 10 interviu: 7 su FT, 2 su ministerijomis, 1 su viešąja įstaiga. Interviu dalyvių sąrašas pateikiamas 1 priede.Papildomai 2023 m. liepos – rugsėjo mėnesiais atlikta 13 interviu: 3 su FT, 3 su asociacija, 7 su pramonės įmonėmis. Interviu dalyvių sąrašas pateikiamas 1 priede. |
| Fokusuotų grupės diskusijų programa | Atliktos 2 fokusuotos grupės diskusijos su 2 ministerijomis ir 1 agentūra. Fokusuotų grupės diskusijų dalyvių sąrašas pateikiamas 2 priede. |
| 2019 m. pab. atliktos SVV subjektų apklausos analizė | 2019 m. PwC atliko SVV subjektų apklausą. Apklausos anketos buvo išsiųstos apie 10,6 tūkstančių respondentų ir gauta 430 atsakymų. Tokio atsakymų skaičiaus pakanka užtikrinti 5 proc. atsakymų paklaidą prie 95 proc. patikimumo lygio.Šio Vertinimo apimtyje buvo atlikta surinktų duomenų analizė. |
| Pirminių šaltinių analizė  | Teisės aktai, įskaitant ES fondų investicijų priemonių projektų finansavimo sąlygų aprašus. |
| **Tikėtini siūlomų finansinių priemonių rezultatai** | Pirminių šaltinių analizė  | Teisės aktai, įskaitant ES fondų investicijų priemonių projektų finansavimo sąlygų aprašus. |
| Antrinių šaltinių analizė | * Anksčiau atlikti ES investicijų ir kitų finansavimo šaltinių *ex ante*, panaudojimo ir *ex post* poveikio vertinimai;
* Atliktos verslo srities studijos;
* Užsienio praktikos (Jungtinės Karalystės) analizė.
 |
| Interviu programa | Atlikta 10 interviu: 7 su FT, 2 su ministerijomis, 1 su viešąja įstaiga. Interviu dalyvių sąrašas pateikiamas 1 priede.Papildomai 2023 m. liepos – rugsėjo mėnesiais atlikta 13 interviu: 3 su FT, 3 su asociacijomis, 7 su pramonės įmonėmis. Interviu dalyvių sąrašas pateikiamas 1 priede. |
| Fokusuotų grupės diskusijų programa | Atliktos 2 fokusuotos grupės diskusijos su 2 ministerijomis ir 1 agentūra. Fokusuotų grupės diskusijų dalyvių sąrašas pateikiamas 2 priede. |
| SFMIS duomenų analizė | 2014–2020 m. ES investicijų priemonių rodiklių duomenys. |

Šaltinis: sudaryta Vertintojų.

# **Finansinių priemonių poreikio analizė**

2 skyriuje „Finansinių priemonių poreikio analizė“ yra nagrinėjamos ES ir Lietuvos strateginės kryptys pagal planuojamas finansuoti veiklas verslo skatinimo srityse. Taip pat yra įvertinama investicijų pasiūla, paklausa ir įvertinamas finansavimo trūkumas. Ši analizė leidžia įvertinti siūlomų FP skiriamo įnašo sumą.

## **Strateginių krypčių analizė**

Šiame skyriuje yra nagrinėjamos ES ir Lietuvos strateginės kryptys pagal planuojamas finansuoti verslo srities veiklas. Skyriuje yra analizuojami šie dokumentai:

1. Komisijos Sanglaudos politikos reglamentų projektų pasiūlymai[[4]](#footnote-5);
2. Europos Komisijos komunikatas dėl Žaliojo kurso (toliau – Žaliasis kursas)[[5]](#footnote-6);
3. 2021–2027 m. ES fondų investicijų programa[[6]](#footnote-7) (toliau – 2021–2027 m. programa);
4. Valstybės pažangos strategija „Lietuva 2030“[[7]](#footnote-8);
5. 2021–2030 metų Nacionalinis pažangos planas (toliau – NP planas)[[8]](#footnote-9);
6. Nacionalinis energetikos ir klimato srities veiksmų planas 2021–2030 m. (toliau – NEKSVP)[[9]](#footnote-10);
7. Skaitmeninė Europa 2021–2027[[10]](#footnote-11).

### 2.1.1. Bendra ES ir nacionalinio lygmens strateginių krypčių apžvalga

2021–2027 m. ES fondų investicijos yra kryptingai sutelktos į penkis ES Bendrųjų nuostatų reglamente nustatytus politikos tikslus[[11]](#footnote-12):

1. *Pažangesnė Europa* – ES fondų investicijomis bus skatinama Lietuvos ekonomikos transformacija į aukštesnės pridėtinės vertės ekonomiką ir jos konkurencingumas;
2. *Žalesnė Europa* – ES fondų investicijomis bus skatinamas perėjimas prie švarios ir teisingos energetikos, žaliosios investicijos, žiedinė ekonomika, prisitaikymas prie klimato kaitos, ekstremalių klimato reiškinių rizikos prevencija bei jos valdymas;
3. *Geriau sujungta Europa* – ES fondų investicijomis bus skatinamas skaitmeninis junglumas, kuriamas tvarus, atsparus klimato kaitai, pažangus, saugus ir įvairiarūšis transEuropinis transporto tinklas, taip pat gerinamas nacionalinis, regiono ir vietos judumas, įskaitant geresnes galimybes naudotis TEN–T ir tarpvalstybinis judumas;
4. *Socialiai atsakinga Europa* – ES fondų investicijomis bus įgyvendinami Europos socialinių teisių ramsčio principai, skatinant užimtumo, švietimo ir socialinės įtraukties politikos sričių investicijas į žmones ir sistemas;
5. *Piliečiams artimesnė Europa* – ES fondų investicijomis bus įgyvendinama tvari ir integruota miestų ir kaimų plėtra ir vietos iniciatyvos, siekiant reaguoti į demografinius iššūkius ir mažinti socialinius ir ekonominius skirtumus.

Šie tikslai yra atliepti NP plane, kuriuo siekiama nustatyti pagrindinius ateinantį dešimtmetį valstybėje siekiamus pokyčius, užtikrinančius pažangą socialinėje, ekonominėje, aplinkos bei saugumo srityse, ir sutelkti finansavimo šaltinius šiems pokyčiams įgyvendinti. NP planas apibrėžia 10 strateginių tikslų, iš kurių 1–ąjį strateginį tikslą „Pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos augimo ir didinti šalies tarptautinį konkurencingumą“ iš dalies sprendžia Vertinime analizuojamos verslo sritys.

NP planas bus įgyvendinamas per plėtros programas ir jų priemones. Plėtros programose atsispindės visos planuojamos srities investicijos ir skiriamos lėšos. Tuo siekiama užtikrinti kryptingą tarptautinių, ES ir valstybės lėšų panaudojimą. 2021–2027 m. programos rengimo metu buvo įvertinti ES Sanglaudos politikos tikslai, Lietuvai skirtos Tarybos rekomendacijos, atsižvelgta į NP planą ir plėtros programas bei NEKSVP iššūkius, siekiant energetikos ir klimato tikslų, rengiant naują Lietuvos augimo modelį, nustatant investicijų poreikį žaliosioms technologijoms ir darniems sprendimams.

### Verslo skatinimo situacijos analizė

COVID–19 pandemija, lėta Lietuvos ekonomikos transformacija aukštesnės pridėtinės vertės link, socialinė atskirtis ir nelygybė, kuri pandemijos metu tapo dar gilesnė, ekonominiai ir socialiniai regioniniai skirtumai ir kt. turi tiesioginės įtakos Lietuvos ekonominei raidai ir visuomenės gerovei[[12]](#footnote-13). 2021–2027 m. programoje yra atliepiami pagrindiniai iššūkiai, kartu apibrėžiant investicijų poreikį atskirose srityse. Šiame ataskaitos skyriuje pateikiama į šio Vertinimo apimtį patenkančių, (1) planuojamų finansuoti verslo srities veiklų situacijos apžvalga, ir (2) investicijų atitikties ES ir nacionaliniams strateginiams tikslams įvertinimas.

Planuojamos finansuoti veiklos yra nukreiptos į atskirus Lietuvos regionus. 2016 m. Lietuvos Respublikos Vyriausybės nutarimu pritarta LR vidaus reikalų ministerijos parengtam projektui[[13]](#footnote-14) Lietuvoje sudaryti du planavimo regionus – Sostinės regioną iš Vilniaus apskrities ir Vidurio ir Vakarų Lietuvos regioną iš likusių 9 apskričių. Planuojant ES investicijas yra atsižvelgiama į skirtingą regionų ekonominį išsivystymo lygį – mažiau išvystytiems, pereinamiesiems ir labiau išvystytiems. Vilniaus regionas, kuriame koncentruojasi pagrindinių įmonių buveinės, užsienio investicijos, valdžios sektoriaus įstaigos, pagal bendrojo vidaus produkto (toliau – BVP) rodiklius viršija ES vidurkį. Tuo tarpu likusioje Lietuvos dalyje vienam gyventojui tenkanti BVP dalis nesiekia 75 proc. ES vidurkio. Tokiu būdu investicijos yra kryptingai paskirstomos pagal poreikį.

#### SVV subjektų kūrimasis, augimas ir plėtra

SVV įmonės sudaro daugiau nei 99 proc. Lietuvos įmonių, sukuria du trečdalius Lietuvos BVP, jose dirba beveik trys ketvirtadaliai visų dirbančiųjų. Tarptautinių institucijų atliekamos apklausos ir tyrimai atskleidžia, kad pagal kredito prieinamumo SVV įmonėms rodiklius Lietuva atsilieka nuo kitų ES šalių, Tai, kad Lietuvos SVV įmonėms sunku gauti trūkstamą finansavimą, matyti ir iš Europos Komisijos pateiktos SVV įmonių veiklos vertinimo apžvalgos (angl. *Small Business Act*)[[14]](#footnote-15), apimančios 2018 m.–2019 m. pirmojo ketvirčio duomenis. Iš jos matyti, kad Lietuvos SVV įmonės dideliu iššūkiu laiko kredito (teikiamo tiek bankų, tiek alternatyvių šaltinių) prieinamumą.

Lietuvos SVV įmonės veiklai vykdyti ir plėsti gerokai rečiau nei didelės įmonės naudojasi skolintomis lėšomis, taip pat ir kredito įstaigų teikiamu finansavimu. Lietuvos SVV veiklą daugiausia finansuoja nuosavomis lėšomis. Paskolas Lietuvos SVV įmonės keičia veiklos finansavimu nuosavomis lėšomis ir skolinimusi iš ne finansų įstaigų (pavyzdžiui, imant prekybos kreditą), ypatingai tai pastebima tarp mažų ir labai mažų įmonių. Lietuvos banko atliekamų įmonių apklausų ir SAFE apklausos duomenys parodė[[15]](#footnote-16), kad atmestų paskolos paraiškų dalis, ypač SVV įmonių paraiškų dalis, augo. Lietuvos SVV įmonių dalis, kuriai aktualiausia problema yra finansavimo šaltinių prieinamumas (13 %), buvo reikšmingai didesnė nei ES vidurkis (7 %) ir viena didžiausių ES.

2021–2027 m. programoje teigiama, kad siekiant paskatinti pradedančiųjų SVV subjektų kūrimąsi, augimą ir plėtrą ir toliau planuojama naudoti finansines priemones, užtikrinančias finansinių šaltinių prieinamumą, siekiant sudaryti galimybes SVV gauti finansavimą paskolų ar rizikos kapitalo investicijų forma.

#### Startuolių vystymas, akceleravimas ir plėtra

2021 m. balandžio mėn. duomenimis. *Startup Lithuania* duomenų bazėje buvo užregistruota 1090 startuolių. Lyginant su 2018 m. pab. rezultatais, startuolių skaičius išaugo beveik dvigubai (2018 m. pab. duomenimis buvo registruota 520 startuolių, kurie pritraukė 183 mln. Eur investicijų iš užsienio ir Lietuvos investicinių fondų).[[16]](#footnote-17) Auganti Lietuvos startuolių ekosistema lemia papildomų investicijų poreikį. 2019 m. veiklą pradėjo vykdyti 2 nauji akceleravimo fondai. Nuo 2020 m. pradžios įsigaliojo Pelno mokesčio įstatymo pakeitimas, suteikiantis galimybę lanksčiau investuoti į startuolius, o taip pat ir patrauklesnis opcionų apmokestinimas, kuris leidžia startuoliams įmonių darbuotojus motyvuoti įmonės akcijomis.

2020 m. *Startup Lithuania* užsakymu atlikta Lietuvos startuolių apklausa parodė, kad palankiai ekosistemos augimą bei jos dalyvius vertina 58 proc. Lietuvos startuolių (iš viso buvo apklaustas  181 startuolis). Nepaisant to, kad šiuo metu Lietuvos startuolių ekosistemoje netrūksta investicijų ir fondų, pasiryžusių investuoti į inovatyvius verslus, pagrindine kliūtimi vystyti verslą patys startuoliai įvardija finansų stoką – 42 proc., verslo reguliavimą (26 proc.) ir talentų trūkumą (22 proc.). Komerciniai bankai laikosi atsakingo skolinimo principo ir teikia finansavimą įmonėms, kurios veikia pelningai, atsakingai valdo finansus, geba laiku grąžinti paskolas nepriklausomai nuo jų dydžio ar veiklos trukmės, todėl pirmąsias investicijas ankstyvosios stadijos startuoliai dažniausiai pritraukia iš akceleravimo programų.

*Startup Lithuania* duomenimis[[17]](#footnote-18) šiuo metu Lietuvoje veikia 13 programų (iniciatyvų), teikiančių pagalbą ankstyvajame startuolių vystymo etape *(70 Ventures, StartupWiseGuys, Katalista Ventures, Baltic* *Sandbox, Business acceleration program Evolut 4.0, RockIt Impact Accelerator)*. Aktyviausiai į ankstyvosios stadijos startuolius investuoja *70 Ventures, StartupWiseGuys* ir *Katalista Ventures*. Taip pat, į naujas įmones investuoja ir Verslo angelų fondas II. Rizikos kapitalo fondai į startuolius pradeda investuoti jiems paaugus, o investicijos prasideda nuo 100 tūkst. Eur. Nuo 500 tūkst. Eur į vėlesnėse stadijose esančius startuolius dažniausiai pradeda investuoti užsienio verslo angelai, o nuo 1 mln. Eur – užsienio rizikos kapitalo fondai.[[18]](#footnote-19)

Europos investicinio banko (toliau – EIB) duomenimis, startuoliai užima svarbų vaidmenį ekonomikoje. Jie ne tik skatina investicijų pritraukimą, tačiau daro didelę įtaką inovacijų diegimui, skatina aukštos pridėtinės vertės darbuotojų paklausą, didina konkurenciją ir tuo pačiu skatina rinkos efektyvumą. Nepaisant teigiamo ekonominio poveikio, startuoliai ženkliai prisideda prie geografinio netolygumo, t. y. startuoliai yra linkę įsikurti koncentruotai.[[19]](#footnote-20) Ši tendencija yra aiškiai matoma ir Lietuvoje – atsižvelgiant į startuolių, įsikūrusių Vilniaus apskrityje (616 iš 1049[[20]](#footnote-21)) skaičių, darytina išvada, kad Sostinės regionas yra patrauklesnis jų kūrimuisi ir plėtrai. 2019 m. Vilnius buvo paskelbtas miestu, pritraukusiu daugiausiai technologijų srityje veikiančių užsienio startuolių, lyginant su Singapūru, Tel Avivu ir Berlynu.[[21]](#footnote-22) Didelė startuolių koncentracija Vilniuje turi tiesioginės įtakos didėjančiam Sostinės regiono atotrūkiui nuo kitų Lietuvos regionų. Siekiant (1) sumažinti Sostinės ir kitų Lietuvos regionų ekonominius netolygumus, (2) skatinti aukštą pridėtinę vertę kuriančių įmonių kūrimąsi, (3) skatinti užimtumo didinimą, (4) skatinti gyvenimo kokybės rodiklių gerėjimą, (5) mažinti emigraciją, ir (6) įgalinti regionuose esančias mokslo ir studijų institucijas, reikalingos papildomos investicijos startuolių kūrimosi ir plėtros skatinimui regionuose. Finansavimas šioje srityje tiesiogiai prisidės prie 2021–2027 m. programos pirmojo politikos tikslo „Pažangesnė Europa“, o taip pat prie NP plano I–ojo strateginio tikslo.

#### MTEP vykdymas

Lietuva, norėdama išlikti konkurencinga globalioje ekonomikoje, turi didinti savo inovacinį potencialą ir efektyvumą bei skatinti steigtis ir plėstis technologijas vystančias ir inovacijas kuriančias įmones. Globaliame kontekste, Lietuva atsilieka nuo inovacijų lyderių šalių. Europos inovacijų švieslentė rodo, kad viena iš sričių, kuriai Lietuva turėtų skirti dėmesio, yra inovacijų našumas ir efektyvumas (idėjų (prototipų) komercinimas; naujų produktų patekimas į rinką; privačių ir valstybės investicijų grąžos didėjimas). Tiek 2021–2027 m. programoje, tiek NP plane yra identifikuoti siektini rodikliai, kurie rodo investicijų poreikį MTEP veikloms. Perėjimas į aukšta pridėtine verte grįstą ekonomiką padėtų paspartinti našumo augimą ir mažinti atotrūkį nuo ES vidurkio.[[22]](#footnote-23)

2021–2027 m. programoje yra teigiama, kad siekiant užtikrinti investicijų papildomumo principą, siūloma didžiąja dalimi finansavimą koncentruoti į MTEP, komercinamų žinių kūrimą, perdavimą ir inovacijų diegimą, o fundamentinius tyrimus planuojama finansuoti iš EGADP bei nacionalinių lėšų.

Ex ante bei apklausų atlikimo metu verslo MTEP investicijos dominuoja Sostinės regione (70 proc.), kuris ženkliai viršija kitų regionų rezultatus pagal sukuriamą vertę (BVP rodiklius). Poreikių žemėlapio ataskaitoje teigiama, kad MTEP vykdymui Sostinės regione turėtų atsirasti daugiau įmonių poreikius atitinkančių finansavimo modelių, užtikrinančių finansinių šaltinių prieinamumą[[23]](#footnote-24). Sostinės regiono galimybės pritraukti investicijas ir žmogiškąjį kapitalą yra išskiriamos ir 2014–2020 m. ES fondų investicijų veiksmų programos prioriteto „Mokslinių tyrimų, eksperimentinės plėtros ir inovacijų skatinimas“ poveikio vertinime. Atliktame vertinime pabrėžiama, kad Sostinės regionas turi stipriausius absorbcinius pajėgumus (vieną iš svarbiausių investicijų sėkmės veiksnių) pasinaudoti inovacijų skatinimui skiriamomis investicijomis.[[24]](#footnote-25) Atsižvelgiant į didelę MTEP investicijų koncentraciją Sostinės regione yra matomas didelis poreikis MTEP veiklų finansavimui. Finansavimas šioje srityje tiesiogiai prisidės prie 2021–2027 m. programos pirmojo politikos tikslo „Pažangesnė Europa“, o taip pat prie NP plano I–ojo strateginio tikslo.

#### Pramonės įmonių transformacijos skatinimas (technologinių inovacijų diegimas)

NEKSVP[[25]](#footnote-26) nurodoma, kad pramonė yra vienas iš trijų ūkio sektorių, kurie išmeta daugiausiai šiltnamio efektą sukeliančių dujų (toliau – ŠESD). NEKSVP taip pat teigiama, kad pramonė, kartu su transportu ir pastatais, turi didžiausią potencialą energijos efektyvumo didinimui.

Viena iš poveikio klimatui neutralizavimo krypčių – investicijos į inovacijas pramonėje[[26]](#footnote-27). Siekiant žiedinės ekonomikos tikslų, svarbu užtikrinti efektyvų išteklių naudojimą, tačiau Lietuvoje išteklių produktyvumo rodiklis vis dar gerokai mažesnis už ES vidurkį. Didinti išteklių našumą galėtų padėti ekologinės inovacijos – šioje srityje Lietuva kol kas atsilieka nuo ES vidurkio.[[27]](#footnote-28)

Lietuvos pramonė susiduria su trimis pagrindiniais iššūkiais:

1. neišnaudojamas žiedinės ekonomikos klimato kaitą mažinančių technologijų (atliekų pakartotinio panaudojimo, perdirbimo ir antrinių žaliavų panaudojimo ir beatliekinės gamybos) teikiamas potencialas,
2. orientuojamasi į žemos pridėtinės vertės užsakomąją gamybą bei ribotai, nepakankamai kuriamos aukštos pridėtinės vertės darbo vietas;
3. silpni ekosisteminiai ryšiai nesudaro galimybės didinti konkurencingumo žiedinės ekonomikos siūlomo tarpsektorinio bendradarbiavimo galimybių, kuriant tvarius produktus.[[28]](#footnote-29)

2021–2027 m. programoje teigiama, kad, siekiant paskatinti inovacinę veiklą vykdančių įmonių skaičiaus augimą, prioritetas bus teikiamas investicijoms į ekoinovacijas, tvarių „žiedinių“ produktų gamybą. NP plane yra teigiama, kad bus skatinamas perėjimas prie žiedinės ekonomikos, didinamas išteklių produktyvumas, mažinamas ekonominio vystymosi neigiamas poveikis aplinkai. Tai bus atliekama skatinant mokslinius tyrimus ir inovacijas, kurios yra ypač svarbios pereinant prie žiedinės ekonomikos, bei sprendžiant aplinkos ir klimato kaitos problemas, įgalinant įmones naudoti mažą ŠESD kiekį išmetančias ir netaršias technologijas, tvariems produktams gaminti ir paslaugoms kurti.

Siekiant paskatinti inovacinę veiklą vykdančių įmonių skaičiaus augimą, sėkmingą į tvarumą ir švarią aplinką orientuotą pramonės perorientavimą, bus skatinamas inovatyvių skaitmeninių ir aplinkai draugiškų technologijų kūrimas, jų demonstravimas ir diegimas įmonėse, veikiančiose sumanios specializacijos srityse.

#### TUI pritraukimas MTEPI veiklų skatinimui

Tarptautinio valiutos fondo (TVF) ir Ekonominio bendradarbiavimo ir plėtros organizacijos (EBPO) teigimu, TUI yra vienas iš esminių ekonomikos rodiklių ir variklių. TUI padeda sukurti daugiau darbo vietų, skatina ekonominį augimą, žmogiškojo kapitalo plėtrą, didina eksportą ir kt. Remiantis VŠĮ „Investuok Lietuvoje“ duomenimis, pagal TUI projektų suplanuotas darbo vietas, Lietuva atsilieka nuo ES vidurkio. Viena priežasčių, lėtinančių pažangą šioje srityje, yra tai, kad didesnės apimties projektuose Lietuva nusileidžia daugeliui regiono valstybių savo dydžiu, o didelė darbuotojų pasiūla yra vienas esminių klausimų, rūpinčių investuotojams.[[29]](#footnote-30)

Statistikos departamento duomenimis, 2018 m. sukauptosios TUI Lietuvoje sudarė 17 mlrd. Eur ir, palyginti su 2017 m. duomenimis, padidėjo 4,5 proc.: Sostinės regione padidėjo 3,2 proc., Vidurio ir Vakarų Lietuvos regione – 7,6 proc. TUI vienam Lietuvos gyventojui išaugo 5 proc. ir sudarė vidutiniškai 6,1 tūkst. Eur. Vis dėlto daugiausia investuota Vilniaus apskrityje – 70,2 proc. visų šalies TUI (Vilniaus miesto savivaldybėje – 95 proc. visų Vilniaus apskrities TUI), Kauno apskrityje – 11,7 proc. (Kauno miesto savivaldybėje – 76,4 proc.), ir Klaipėdos apskrityje – 7,4 proc. (Klaipėdos miesto savivaldybėje – 75,4 proc.). TUI vienam gyventojui Sostinės regione teko 14,8 tūkst. Eur, Vidurio ir vakarų Lietuvos regione – 2,6 tūkst. Eur.[[30]](#footnote-31) Apibendrinant, pastarųjų metų TUI tendencijos rodo didelį investicijų potencialą Vidurio ir Vakarų Lietuvos regione.

Siekiant skatinti investicijas į aukštą pridėtinę vertę kuriančius sektorius, Lietuva planuoja tęsti 2014–2020 m. pradėtus veiksmus ir toliau skatinti TUI MTEPI srityje. Programoje teigiama, kad bus skatinamos aukštos pridėtinės vertės TUI paieškos ir pritraukimo veiklos, skirtos paskatinti bendradarbiavimą ir (ar) technologijų perdavimą tarp didelių įmonių ir MVĮ MTEPI srityje. Prioritetas bus teikiamas investicijoms, prisidedančioms prie integracijos į ES strategines vertės grandines, tvarių „žiedinių“ ir didelio poveikio technologijų ir produktų kūrimui. NP plane yra numatytas bendras tikslas didinti TUI Lietuvoje, ypatingai pažangiųjų technologijų gamybos ir žinioms imlių paslaugų sektoriuose, tokiu būdu juose kuriant naujas darbo vietas, skatinant ekonomikos augimą, didinant aukštos pridėtinės vertės kūrimą, o taip pat prisidedant prie šalies saugumo užtikrinimo.

#### Trumpų vertės kūrimo grandinių formavimas ir plėtra tarp MVĮ

Trumpos vertės grandinės yra ypač vertinamos bendrame ekonomikos kontekste dėl kuriamos pridėtinės vertės bendradarbiaujantiems verslams ir bendrai ekonomikai. 2014–2020 m. programavimo laikotarpiu trumpos vertės kūrimo grandinės buvo finansuojamos iš Lietuvos kaimo plėtros 2014–2020 m. programos lėšų.[[31]](#footnote-32) NP plane yra teigiama, kad atliepiant 2–ąjį strateginį uždavinį, reikalinga ir toliau plėtoti vietos maisto sistemas – didinti vietos maisto produktų pasiūlą ir plėtoti veiksmingą trumpųjų tiekimo grandinių sistemą, skatinant vartotojus naudoti vietos produktus bei sudarant palankias investicines bei teisines sąlygas žemės ūkio ir maisto produktų gamintojams tiesiogiai produktus tiekti vartotojams, plėsti gaminamos produkcijos asortimentą.

2021–2027 m. programoje numatyta, kad uždavinys „Skatinti pradedančiųjų SVV subjektų kūrimąsi, augimą ir plėtrą“ galėtų būti įgyvendinamas naudojant 2014–2020 m. programavimo laikotarpiu pasiteisinusias įgyvendintas FP, užtikrinančias finansinių šaltinių prieinamumą. Trumpų vertės grandinių kūrimas nėra orientuotas tik į vienos srities skatinimą. 2021–2027 m. programoje taip pat nurodoma, kad reikalinga skatinti trumpų vertės kūrimo grandinių formavimąsi ir plėtrą tarp MVĮ Vidurio ir Vakarų Lietuvos regionuose investuojant į trumpose vertės kūrimo grandinėse dalyvaujančių MVĮ verslo procesų modernizavimą, prioritetą skiriant investicijoms, skatinančioms darbo vietų kūrimą MVĮ, dalyvaujančiose trumpose vertės kūrimo grandinėse.

Remiantis strateginiais dokumentais, galima daryti išvadą, kad trumpų grandinių formavimas ir skatinimas Vidurio ir Vakarų Lietuvoje gali prisidėti prie papildomų darbo vietų kūrimo į trumpą vertės grandinę įtrauktose įmonėse, padidinti regionų konkurencingumą, skatinti naujų MVĮ kūrimąsi ir trumpoje vertės grandinėje esančių MVĮ augimą ir plėtrą.

#### Pramonės įmonių gamybos procesų automatizavimas ir skaitmeninimo technologijų diegimas (pramonės skaitmeninimas)

Gamybos sektorius yra didžiausias Lietuvos ekonomikos sektorius, sukuriantis 20,4 proc. Lietuvos BVP. Pramoninės prekės sudaro daugiau nei 80 proc. Lietuvos prekių ir paslaugų eksporto[[32]](#footnote-33). Gamybos sektorius padarė esminę įtaką dinamiškam Lietuvos eksporto augimui ir yra labai svarbi Lietuvos ekonomikos dalis[[33]](#footnote-34). Atsižvelgiant į visame pasaulyje vykstančią „Pramonė 4.0“ revoliuciją, Lietuvos pramonė susiduria šiais sektoriaus iššūkiais[[34]](#footnote-35):

1. Vietinėje pramonėje vyrauja žemo technologinio išsivystymo SVV – tai šiuo metu riboja investicijas į bendrą gamybos plėtojimą;
2. Vyrauja užsakomoji žemos pridėtinės vertės produktų gamyba – tai riboja moderniausių technologinių sprendimų poreikį ir nereikalauja glaudaus Lietuvos mokslinių tyrimų centrų bei pramonės bendradarbiavimo;
3. Nepakankamai suderinti darbo rinkos ir išsilavinimo bei pramonės poreikiai;
4. Išskaidyta paskatų skaitmeninti sistema, kurią sudaro daug elementų, jungiamų prastai funkcionuojančių jungčių;
5. Lėtai besiplėtojanti partnerystės kultūra, kuri stabdo pagrindinių ekonominės sistemos dalyvių bendradarbiavimą ir bendradarbiavimą, paremtą įprastais B2B (verslas verslui, angl. *business–to–business*) santykiais.

NP plane yra teigiama, kad šalies konkurencingumo ir produktyvumo didinimui vienas iš esminių veiksnių yra visos valstybės skaitmeninimas ir technologinis atsinaujinimas, kuris sudaro pagrindą aukštos pridėtinės vertės produktų kūrimui. Skaitmeninės Europos programoje[[35]](#footnote-36) akcentuojama, kad prioritetas turėtų būti skiriamas superkompiuterijos, dirbtinio intelekto, kibernetinio saugumo, aukšto lygio skaitmeninių įgūdžių ir skaitmeninių technologijų plataus naudojimo užtikrinimui visose ekonomikos srityse ir visuomeniniame gyvenime. Atsižvelgiant į tai, įgyvendinant pirmąjį NP plano strateginį tikslą bus skatinamos produktyviosios investicijos, technologinė pažanga, skaitmenizavimas, gerinama verslo aplinka, skatinamas verslumas.

Su įmonių skaitmeninimu susijusiais iššūkiais susiduria tiek Sostinės regionas, tiek Vidurio ir Vakarų Lietuvos regionas. Vis dėl to, atsižvelgiant į egzistuojantį Sostinės regiono pramonės įmonių atotrūkį nuo Vidurio ir Vakarų Lietuvos regiono 2021–2027 m. programa nurodo, kad įmonių skaitmeninimas Sostinės regione bus įgyvendinamas pagal sumanios specializacijos strategiją, o Vidurio ir Vakarų Lietuvos regione – bus pritaikytas tradiciniam verslui priklausiančiose įmonėse. Finansavimas šioje srityje tiesiogiai prisidės prie 2021–2027 m. programos pirmojo politikos tikslo „Pažangesnė Europa“, o taip pat prie NP plano I–ojo strateginio tikslo.

#### Aukštą pridėtinę vertę kuriančių pramonės įmonių gamybos procesų skaitmeninimas

Valstybės pažangos strategijoje „Lietuva 2030“[[36]](#footnote-37) teigiama, kad nešiuolaikiški verslo procesai, pasenę technologiniai gamybos pajėgumai stabdo verslo įmonių galimybes konkuruoti tarptautinėse rinkose, kurti ir parduoti aukštesnės pridėtinės vertės produktus ir paslaugas. NP plane taip pat pabrėžiama, kad vienas esminių šalies konkurencingumo ir produktyvumo didinimo veiksnių yra skaitmeninimas ir technologinis atsinaujinimas – aukštos pridėtinės vertės produktų kūrimo pagrindas. Skaitmeninės Europos programoje pabrėžiama, kad prioritetas turėtų būti skiriamas superkompiuterijos, dirbtinio intelekto, kibernetinio saugumo, aukšto lygio skaitmeninių įgūdžių ir skaitmeninių technologijų plataus naudojimo užtikrinimui visose ekonomikos srityse ir visuomeniniame gyvenime. Atsižvelgiant į procesų skaitmeninimo sukuriamas naudas, 2021–2027 m. programoje numatyta investicijų į pramonės įmonių gamybos procesų įrangos su integruotomis skaitmeninimo technologijomis diegimą. Dėl didesnio procesų skaitmeninimo poveikio aukštą pridėtinę vertę kuriančioms įmonėms ir didesnės jų koncentracijos Sostinės regione, šios veiklos tiksliniai naudos gavėjai – aukštą pridėtinę vertę kuriančios įmonės, pvz.: IT, biotechnologijų, tam tikrose pramonės šakose ir pan., veiklą vykdantys Sostinės regione.

Pirmojo „Pramonės skaitmeninimas LT“ priemonės kvietimo rezultatai rodo, kad įmonės dar vis renkasi diegti sąlyginai paprastas skaitmenines technologijas – daugiau nei du trečdaliai pareiškėjų, gavusių teigiamą sprendimą dėl finansavimo skyrimo, planuoja diegti automatizavimo sprendimus (95 pareiškėjai), ERP (angl. *enterprise resource planning*) įmonės išteklių valdymo sistemas (29 pareiškėjai) ar robotikos technologijas (27 pareiškėjai), o į debesijos technologijas, 3D spausdinimą ar dirbtinį intelektą investuos vos viena kita įmonė[[37]](#footnote-38) Tai rodo, kad įmonių skaitmeninė branda kol kas yra gana žema, o ateityje skaitmeninimo poreikiai augs[[38]](#footnote-39) Atsižvelgiant į Sostinės regione veikiančių aukštą pridėtinę vertę kuriančių įmonių koncentraciją, daroma prielaida, kad šios įmonės turi stipriausius absorbcinius pajėgumus pasinaudoti skaitmeninimo technologijų skatinimui skiriamomis investicijomis ir pakelti Lietuvos skaitmeninį potencialą į aukštesnį lygį. Finansavimas šioje srityje tiesiogiai prisidės prie 2021–2027 m. programos pirmojo politikos tikslo „Pažangesnė Europa“, o taip pat prie NP plano I–ojo strateginio tikslo.

#### Žaliųjų ir aukštos pridėtinės vertės technologijų vystymas bei gynybos ir saugumo pramonės konkurencingumo didinimas

Pastarųjų metų (2020–2022 m.) įvairūs ekonomikos pasiūlos pusės šokai sukėlė dideles rizikas įmonių ir šalies konkurencingumui. COVID–19 pandemija ir rusijos sukeltas karas Ukrainoje lėmė didžiulius pasaulio tiekimo grandinių trukdžius. Tai ypač paveikė Lietuvą, nes ji, palyginti su kitomis ekonomikomis, yra labiau integruota į pasaulines tiekimo grandines. Tai reiškė, kad Lietuvos ekonomika buvo labiau paveikta padidėjusių žaliavų kainų ir transporto išlaidų. Tuo tarpu sutrikęs žaliavų ir energetinių prekių tiekimas dar labiau apsunkino šalies eksporto plėtrą. Sutrikus žaliavų ir energetinių prekių tiekimui, šoktelėjo žaliavų ir energijos kainos. Dėl pastarųjų smarkiai padidėjo gamybos sąnaudos. Šis poveikis buvo ypač ryškus žaliavoms intensyviuose ir daug energijos naudojančiuose sektoriuose, pavyzdžiui, chemijos, pagrindinių metalų ir medienos ir baldų pramonės sektoriuose, kurie sudaro reikšmingą dalį Lietuvos ekonomikos. Šių sektorių sulėtėjusi raida ir susitraukimas daugiausiai ir lėmė visos šalies ekonomikos susitraukimą 2022 m. ketvirtą ketvirtį ir 2023 m. pirmą ketvirtį. Ir nors nuo rusijos sukelto karo Ukrainoje jau daug nuveikta, siekiant sumažinti Lietuvos priklausomybę nuo energijos išteklių importo, dar vienas energijos išteklių kainų šokas tikėtina, kad turėtų patį tokį didelį neigiamą poveikį Lietuvos ekonomikos konkurencingumui. Atsižvelgiant į tai, spartesnės investicijos į žaliąsias technologijas ir energijos taupymo sprendimus turėtų padėti sumažinti Lietuvos priklausomybę nuo energijos išteklių importo. Pavyzdžiui, spartesnis žaliojo vandenilio technologijų pritaikymas chemijos pramonės sektoriuje leistų reikšmingai sumažinti sektoriaus priklausomybę nuo gamtinių dujų importo ir atitinkamai užtikrintų sektoriaus kainų konkurencingumą ilguoju laikotarpiu. Žaliųjų technologijų taikymas taip pat svarbus ir kituose sektoriuose. Produktai, paslaugos ir veiklos, paliekančios ryškų CO2 pėdsaką, tampa vis mažiau populiarios tarp vartotojų, kurių sąmoningumas aplinkosaugos klausimu sparčiai auga. Tad verslo pasaulis susiduria su vartotojų ir investuotojų spaudimu, skatinančiu pereiti prie tvaresnių verslo modelių. Atsižvelgiant į tai, žaliųjų technologijų diegimas, kuris padėtų sumažinti teršalų emisiją, priklausomybę nuo energijos išteklių importo ir prisidėtų prie naujų, gamtai draugiškų produktų gamybos, leistų įmonėms sėkmingai konkuruoti ateityje.

Taip pat pastebima, kad reikšminga dalis Lietuvos pramonės vis dar veikia žemos–vidutinės pridėtinės vertės sektoriuose. Esant dideliam neapibrėžtumui dėl energijos išteklių, žaliavų kainų ir atitinkamai ribotoms galimybėms toliau išlaikyti konkurencingumą, Lietuvai reikia pereiti prie konkuravimo produktų kokybe, skatinant naujų aukštos pridėtinės vertės komponentų gamybą ir vertikalią įmonių integraciją.

Nors pastaraisiais metais Lietuvoje darbo našumas augo pakankamai sparčiai, darbo našumo bazė vis dar yra žemesniame lygyje nei ES vidurkis. Naujausi tyrimai rodo, kad pastaruoju dešimtmečiu pačios ES vidutinis darbo našumo augimas buvo ženkliai mažesnis nei JAV[[39]](#footnote-40). Pagrindinės to priežastys: JAV įmonės sėkmingiau integruoja įvairius technologinius, dirbtinio intelekto ir skaitmeninimo sprendimus gamybos procesuose. Tikėtina, kad 2022 m. priimtas JAV infliacijos mažinimo aktas tik dar labiau paskatins JAV pramonės skaitmenizavimą, perėjimą prie klimatui neutralios produkcijos ir didesnio technologinio imlumo raidos. Šių veiksnių visuma kelia rizikas augančiam darbo našumo atotrūkiui tarp JAV ir Europos, tame tarpe ir Lietuvos[[40]](#footnote-41).

COVID–19 pandemija parodė biotechnologijų svarbą valstybių gerovei. Tos valstybės, kurių medicinos sistemos sugebėjo greitai reaguoti į pandemijos iššūkius ir kurių verslas sugebėjo atliepti išaugusią medicinos produktų paklausą, galėjo greitai atsitiesti nuo COVID–19 pandemijos sukeltų negandų. Lietuva buvo viena iš tokių valstybių. Tokių įmonių kaip Thermo Fisher sėkmė net ir pandemijos laikotarpiu leido Lietuvos ekonomikai augti, o gaminami reagentai tiesiogiai prisidėjo prie mRNR technologijomis grįstų vakcinų gamybos. Ir nors COVID–19 pandemija jau baigėsi, biotechnologijų sektoriaus aktualumas ateityje didės vien tik dėl senėjančios visuomenės. Biotechnologijų sektoriaus svarba taip pat pabrėžiama viename iš NPP tikslų – pasiekti, kad gyvybės mokslų industrijos sukuriamos pridėtinės vertės dalis nuo bendros šalies pridėtinės vertės 2030 m. sudarytų 5 procentus. Atsižvelgiant į šių aplinkybių visumą, svarbu yra ir toliau plėtoti biotechnologinių įmonių pajėgumus ir vystyti inovacijas šioje srityje.

Po COVID–19 pandemijos prasidėjusi aktyvi rusijos karinės invazijos į Ukrainą fazė kelia dideles geopolitines rizikas Europoje. Šios rizikos didina poreikį ginklams, amunicijai, dvigubos paskirties produkcijai, ir, apskritai, gynybos ir saugumo sektoriaus technologijoms. Šiuo metu egzistuojantys gamybos pajėgumai Vakarų šalyse negali patenkinti išaugusios gynybos ir saugumo sektoriaus produktų paklausos. Atsižvelgiant į tai, seniai veikiančios įmonės svarsto galimybes plėsti savo gamybinius pajėgumus ir taip atliepti išaugusią paklausą. Lietuvai, kaip NATO išorinės sienos valstybei, geopolitinės grėsmės ir jų aktualumas yra dar didesnis. Tad seniai veikiančių įmonių pritraukimas, o taip pat Lietuvoje veikiančių įmonių plėtra leistų užtikrinti paklausą.

Pristatytą konkurencingumo problematiką galėtų padėti spręsti pažangių technologijų vystymas ir diegimas įmonėse. Tai leistų šalies įmonėms pereiti prie aukštesnės pridėtinės vertės produkcijos ir padidintų darbo našumą. Tuo tarpu priklausomybę nuo energijos išteklių ir energijos sąnaudų mažinimą padėtų spręsti pramonės transformacijos skatinimas, pereinant prie klimatui neutralios gamybos.

## **Investicijų pasiūla**

2020 m. paskolos įmonėms sumažėjo 15,2 proc. lyginant su 2019 m. Verslo paskolų portfelio likutis traukėsi visuose sektoriuose, daugiausia prekybos, transporto ir kontroliuojančiosiose bendrovėse. Visgi, pastebėtina, kad 2020 m. II pusmetį atsigavęs naujų verslo paskolų srautas jau buvo 20 proc. didesnis nei 2019 m. II pusmetį [[41]](#footnote-42) Lietuvos banko duomenimis 2017 m. bankai atsisakydavo tenkinti 16 proc. verslo paraiškų, o 2018 m. atmestų paraiškų dalis padvigubėjo ir priartėjo prie 30 proc. Mažų įmonių kategorijoje ši dalis dar didesnė.[[42]](#footnote-43) Pagrindinė nuosmukio Lietuvos verslo kreditavimo rinkoje priežastis – sumažėjęs bankų rizikos apetitas ir konkurencijos Lietuvos bankų sektoriuje stoka. Tai skatina bankus fokusuotis į stambius verslo klientus, tuo pat metu ribojant finansavimą SVV.[[43]](#footnote-44)

2019 m. Lietuva užėmė antrą vietą visoje Euro zonoje pagal naujų paskolų verslui pabrangimo tempą. Lietuvos verslas 2019 m. skolinosi brangiausiai nuo 2015 m.[[44]](#footnote-45) Ribotas verslo priėjimas prie bankų paskolų skatina įmones aktyviau ieškoti alternatyvaus finansavimo sprendimų: 27 proc. įmonių, dalyvavusių 2019 m. Lietuvos banko įmonių apklausoje[[45]](#footnote-46) teigia, kad jaučia alternatyvaus finansavimo poreikį, o 2019 m. įmonių tarpusavio skolinimo apimtys padidėjo 16,6 proc. Vis dėlto 2020 m. Lietuvos banko įmonių apklausoje, alternatyvių finansavimo šaltinių poreikį išreiškė 10 proc. respondentų[[46]](#footnote-47). Tai susiję su COVID–19 pandemijos pasekmėms įveikti skirtomis FP įmonėms, jų įvairove ir poveikiu.

Valstybės finansuojamos priemonės verslui gali apimti keletą finansinių produktų (priemonių), įskaitant:

1. paskolas, kredito linijas;
2. labai mažas paskolas (mikrokreditus);
3. finansinę nuomą (lizingą);
4. faktoringą;
5. FĮ garantijas ir akredityvus;
6. investicijas į akcinį kapitalą ir pusiau akcinį kapitalą, pvz., rizikos kapitalą (angl. *venture capital*), mezaniną ir į įmonės plėtrą nukreiptą kapitalą (angl. *growth/expansion capital*);
7. technologijų perdavimo fondus (angl. *technology transfer funds*);
8. pakeitimui (angl. *replacement capital*), gelbėjimui (apyvartumui) (angl. r*escue/turnaround*) ir išpirkimui (angl. *buyout*) skirtą kapitalą;
9. grąžinamąsias subsidijas[[47]](#footnote-48);
10. negrąžinamąsias subsidijas;
11. sutelktinį finansavimą.

Toliau yra pateikiama priemonių, finansuotų 2014–2020 m. ES investicijų programavimo laikotarpiu, analizė. Analizė yra struktūruojama pagal finansavimo formą.

### 2.2.1. Subsidijos

*Paveikslas Nr. 1.* *Verslo finansavimas pagal finansavimo formas, 2014*–*2020 m., mln. Eur.*

Bendrame analizuojamų finansavimo priemonių kontekste, subsidijos pritaikymas sudarė 51,43 proc. skirto finansavimo (įskaitant grąžinamąsias, negrąžinamąsias subsidijas ir dalines subsidijas, ir dalinį palūkanų kompensavimą) (žr. Paveikslas Nr. 1). 2014–2020 m. finansavimo perspektyvoje pradėta taikyti nauja, iki šiol Lietuvoje netaikyta finansavimo forma – grąžinamoji subsidija. Bendrųjų nuostatų reglamento Nr. 1303/2013 (toliau – Bendrųjų nuostatų reglamentas) 66 str. grąžinamoji subsidija yra įvardijama kaip viena iš paramos formų greta subsidijų, apdovanojimų ir finansinių priemonių. Vis dėl to, naujoji ES subsidijos forma analizuojamose srityse buvo taikoma retai – bendra finansavimo suma, finansuojama grąžinamosios subsidijos forma siekia tik 2,13 proc. Grąžinamoji subsidija verslo finansavimo srityje buvo taikoma priemonei „Regio potencialas LT“, kuria buvo skatinamos MVĮ investicijos į moderniųjų technologijų diegimą.

Subsidijos dominuoja verslo srities finansavimo formų tarpe. Įvertinus skirtingas verslo sritis, yra matoma, kad verslo finansavimo priemonėse daugiausiai subsidijų buvo skiriama MTEPI veiklų vykdymui (40,66 proc. – 312,89 mln. Eur) ir MVĮ, veikiančių pramonės sektoriuje, skaitmeninimui ir (ar) technologinių inovacijų diegimui (34,93 proc. – 276,48 mln. Eur). 6,44 proc. (50,99 mln. Eur) visų investicijų buvo skirta TUI projektų finansavimui, 17,97 proc. (142,23 mln. Eur) – startuolių vystymui.

Atsižvelgiant į 2014–2020 metų ES fondų investicijų programos prioritetus ir 2021–2027 m. planuojamas finansuoti verslo sritis, šiame *ex ante* vertinime analizuojamų subsidinių priemonių sąrašas yra pateiktas šios Vertinimo ataskaitos priede Nr. 3.

*Paveikslas Nr. 2.* *Subsidijų finansavimas pagal verslo sritis, 2014*–*2020 m.*

### 2.2.2. Finansinės priemonės

FP, skirtos verslo finansavimui, Lietuvoje pradėtos įgyvendinti 2001 m., kuomet buvo pradėtos teikti individualios garantijos už SVV subjektams išduodamas paskolas. FP, finansuojamos iš ES SF ir grįžusių ir ar grįšiančių lėšų, buvo pradėtos įgyvendinti 2007–2013 m. programavimo laikotarpiu. Šiuo laikotarpiu Lietuvoje buvo įsteigti trys kontroliuojantieji fondai (JEREMIE kontroliuojantysis fondas, INVEGOS kontroliuojantysis fondas ir Verslumo skatinimo fondas) bei viena garantijų fondo (GF) priemonė, esanti ne kontroliuojančiajame fonde, skirti išimtinai ūkio subjektams finansuoti.

2014–2020 m. programavimo laikotarpiu įsteigti du fondų fondai ir viena FP, nepriklausanti fondų fondui:

1. Fondų fondas „Verslo finansavimo fondas, finansuojamas iš Europos regioninės plėtros fondo“ (toliau – VFF) įsteigtas 2016 m. balandžio 15 d., valdomas INVEGOS ir finansuojamas ERPF lėšomis (fonde esančios FP: „Finansinė priemonė „Startuok“, (toliau – „Startuok“), „Pasidalytos rizikos paskolos, finansuojama iš Europos regioninės plėtros fondo“ (toliau – PRP), „Portfelinės garantijos paskoloms, finansuojamos iš Europos regioninės plėtros fondo“ (toliau – PGP), „Portfelinės garantijos lizingo sandoriams, finansuojamos iš Europos regioninės plėtros fondo“ (toliau – PGL), „Ankstyvos stadijos ir plėtros fondas II“ (toliau – ASIPF II), „Ko–investicinis fondas II“, „Plėtros fondas I“, „Plėtros fondas II“, „Bendrai su verslo angelais investuojantis fondas“, „Ko–investicinis fondas MTEPI“ ir „Akceleravimo fondas“);
2. Fondų fondas „Verslumo skatinimo fondas 2014–2020, finansuojamas iš Europos socialinio fondo“ (toliau – VSF II), įsteigtas 2015 m. gruodžio 8 d., valdomas INVEGOS ir finansuojamas Europos socialinio fondo (toliau – ESF) lėšomis;
3. FP „Ko–investicinis fondas susisiekimui“, įsteigtas 2019 m. gegužės 6 d. Ši FP valdoma INVEGOS ir finansuojama ES SF lėšomis.

2020 m. metų pabaigoje INVEGA kartu su LR krašto apsaugos ministerija įsteigė „Gynybos investicijų fondą“ (toliau – GIF), kuriuo siekiama skatinti eksperimentinę plėtrą ir inovacinę veiklą gynybos ir saugumo srityje Lietuvoje. 2022 m. rugpjūčio 22 d. buvo pasirašyta Teisių ir pareigų perleidimo sutartis, kur EIM perėmė perleidžiamas teises ir pareigas iš LR krašto apsaugos ministerijos bei įsipareigojo jas tinkamai vykdyti pagal GIF sutartį. Taip pat 2020 m. pabaigoje EIM, FM ir INVEGA įsteigė „Inovacijų skatinimo fondą“, kuris skatina investicijas į fundamentinius mokslinius tyrimus, taikomuosius mokslinius tyrimus, eksperimentinę plėtrą ir inovacinę veiklą.

INVEGA paskelbė keletą naujų FP ir (arba) pagerino ankstesnių FP sąlygas, siekiant užtikrinti pagalbą verslui, patyrusiam neigiamus COVID–19 situacijos, Kinijos Liaudies Respublikos neskelbiamų ekonominių sankcijų bei rusijos karinių veiksmų Ukrainoje padarinius:

1. Atidėtų paskolų (finansinės nuomos (lizingo) mokėjimų palūkanų kompensavimas) (įgyvendinta);
2. Kelionių organizatorių prievolių įvykdymo užtikrinimo garantijos;
3. Apmokėtinų sąskaitų paskolos (ASAP) (įgyvendinta);
4. Paskolos turizmo ir viešojo maitinimo paslaugų tiekėjams;
5. Paskolos labiausiai nuo COVID–19 nukentėjusiems verslams (įgyvendinta);
6. Finansų inžinerijos priemonė „Sutelktinės paskolos „Avietė“ (toliau – „Avietė“);
7. Portfelinės garantijos paskoloms 2 (toliau – PGP2);
8. Tiesioginės COVID–19 paskolos;
9. Tiesioginės paskolos nuo trečiųjų šalių veiksmų nukentėjusiems verslo subjektams;
10. Tiesioginės paskolos nuo karo nukentėjusiems verslo subjektams.

#### FP, skirtos paskoloms teikti

INVEGA administruoja iš ES SF lėšų ir (ar) grįžtančių (grįšiančių) lėšų finansuojamas priemones, kurių dėka SVV subjektai gali pasiskolinti verslo pradžiai ar plėtrai reikalingų lėšų. Įvairaus dydžio paskolas teikia skirtingos kredito įstaigos, todėl, atsižvelgus į skolinimosi lėšų poreikį ir įvertinus kreditavimo galimybes, galima pasirinkti labiausiai tinkamą finansavimą. Apibendrinta INVEGOS administruojamų paskolų FP, skirtų verslo skatinimui, informacija yra pateikta dokumento „Verslo finansavimo 2014–2020 metų Europos Sąjungos struktūrinių fondų lėšomis išankstinis vertinimas“ 6 priede (žr. 2021 m. liepos 20 d. redakciją)[[48]](#footnote-49).

#### FP, skirtos garantijoms teikti

INVEGOS teikiamos garantijos verslui yra skirstomos į dvi kategorijas:

1. Individualios garantijos – skirtos paskoloms, lizingui ir eksportui;
2. Portfelinės garantijos – skirtos paskoloms, lizingui, faktoringui;

2014–2020 m. programavimo laikotarpiu buvo padidintas verslui prieinamas garantijų FP skaičius ir pradėta įgyvendinti:

1. iš VSF grįžusių lėšų finansuojama garantijų FP – individualios valstybės garantijos pradedantiesiems verslą. SVV subjektai, pasinaudoję VSF II teikiamomis lengvatinėmis paskolomis verslo pradžiai, ir SVV subjektai, veikiantys iki 1 metų bei imantys paskolą iki 25 tūkst. Eur, gali pasinaudoti ir garantijomis, kurios gali siekti iki 80 proc. paskolos sumos;
2. iš į INVEGOS fondą grįžusių ir (ar) grįžtančių lėšų PGF kuri skirta palengvinti įmonių atsiskaitymą su prekybos partneriais ir paskatinti eksporto augimą ir kuriai skirta iki 4 mln. Eur;
3. EKG, pagal kurią teikiamos garantijos už lietuviškų prekių ir paslaugų eksportą į neparduotinos rizikos valstybes, tokias kaip Ukraina, Moldova, Egiptas ir pan. FP EKG skirta iki 17 mln. Eur, o maksimali eksporto kredito garantijų suma vienam eksportuotojui siekia 2 mln. Eur;
4. nauja individualių garantijų FP GIF III. Priemonės įgyvendinimui skirta iki 47 mln. Eur iš į INVEGOS fondą grįžusių ir (ar) grįžtančių lėšų.

COVID–19 kontekste, siekiant sumažinti įmonių tarpusavio įsiskolinimą ankstesnių FP pagrindu buvo tęsiamos portfelinės garantijos faktoringo sandoriams ir paskoloms. Taip pat, siekiant padėti SVV subjektams bei verslininkams, turintiems galiojantį kelionių organizatoriaus pažymėjimą, suteikiantį teisę verstis išvykstamuoju ir (ar) vietiniu turizmu, gauti iš draudimo įmonių ar finansų įstaigų privalomų prievolių įvykdymo užtikrinimo draudimą buvo pradėtos teikti „Kelionių organizatorių prievolių įvykdymo užtikrinimo garantijos“

Bendrą garantijų FP portfelį sudaro 9 skirtingos FP, kurių detalus aprašymas yra pateiktas dokumento „Verslo finansavimo 2014–2020 metų Europos Sąjungos struktūrinių fondų lėšomis išankstinis vertinimas“ 7 priede (žr. 2021 m. liepos 20 d. redakciją)[[49]](#footnote-50).

#### FP, skirtos investicijoms į įmonių kapitalą

Rizikos kapitalo rinka Lietuvoje yra pakankamai jauna, tačiau sparčiai besivystanti. Prie rizikos kapitalo infrastruktūros plėtros šalyje itin prisidėjo iš 2007–2013 m. programavimo laikotarpio ES lėšų įsteigti rizikos kapitalo fondai (toliau – RKF): KŪB „Lithuania SME Fund“ („BaltCap“), KŪB „LitCapital I“, KŪB „Verslo angelų fondas I“ (bendrai investuojantis fondas), KŪB „Practica Seed Capital“ ir KŪB „Practica Venture Capital“. Nurodytų RKF tikslas buvo padidinti finansavimo prieinamumą SVV ir skatinti SVV augimą.

 2014–2020 m. programavimo laikotarpiu padidėjo RKF pasiūla. Lietuvoje veikia 11 RKF, kuriuose ES SF lėšos yra vienas iš finansavimo šaltinių. Detali informacija apie veikiančius RKF yra pateikta dokumento „Verslo finansavimo 2014–2020 metų Europos Sąjungos struktūrinių fondų lėšomis išankstinis vertinimas“ 8 priede (žr. 2021 m. liepos 20 d. redakciją)[[50]](#footnote-51).

#### Dalinis palūkanų kompensavimas

Dalinis palūkanų kompensavimas (toliau – DPK) – tai negrąžintinų subsidijų priemonė, kurią galima derinti su FP. Paskolų palūkanos kompensuojamos nuo 2002 m. Iki 2009 m. palūkanos buvo iš dalies kompensuojamos iš nacionalinių lėšų, nuo 2009 m. pradėtos kompensuoti naudojant ES SF lėšas. Nuo 2020 m. gegužės 13 d. palūkanos kompensuojamos iš valstybės biudžeto lėšų[[51]](#footnote-52).

Atsižvelgiant į COVID–19 pasekmes, buvo patikslintas priemonės Nr. J03–IVG–T „Dalinis palūkanų kompensavimas“ projektų finansavimo sąlygų aprašas Nr. 1., kuris sudarė sąlygas gauti palūkanų kompensavimą iki 100 proc. palūkanų kompensaciją tuo atveju, jeigu paskolos gavėjas ir bankas pasirašė susitarimą dėl paskolos mokėjimo atidėjimo. Nuo 2020 m. gegužės 13 d., padėjus mokėti kompensacijas iš valstybės biudžeto lėšų, palūkanos buvo kompensuojamos ir už anksčiau nefinansuotą krovinių vežimo sausumos keliais veiklą. Minėtos sąlygos galiojo iki 2020 m. gruodžio 31 d. Vadovaujantis galiojančiu aprašu, kompensuojama iki 50 proc. nuo faktiškai sumokėtų palūkanų sumos, bet ne daugiau kaip 7 proc. metinių palūkanų.

|  |
| --- |
| Verslo finansavimas Lietuvoje vykdomas tiek subsidijų, tiek FP forma. 2014–2020 m. ES SF programavimo laikotarpiu, verslo finansavimo priemonėse daugiausiai subsidijų buvo skiriama MTEP veiklų vykdymui ir MVĮ skaitmenizavimo ir technologinių inovacijų diegimo projektams. FP prieinamumas yra didelis ir paklausos padidėjimas yra ypač matomas nuo COVID–19 pandemijos pradžios. Vertinimo metu nustatyta, kad FP poreikis 2021–2027 m. ES SF programavimo laikotarpiu ir toliau išliks didelis, ypač atsižvelgiant į poreikį sumažinti dotacijų apimtis.  |

## **Investicijų paklausa ir finansavimo poreikis**

Šioje dalyje yra nagrinėjama investicijų paklausa ir numatomas finansavimo poreikis 2021–2027 m. ES SF programavimo laikotarpiu. Ši dalis yra struktūruojama pagal numatytas finansuoti veiklas.

Siekiant įvertinti investicijų paklausą ir nustatyti finansavimo poreikį buvo atlikta:

1. 2019 m. PwC vykdytos SVV subjektų apklausos rezultatų analizė. Apklausos rezultatų analizė buvo pritaikoma skirtingų veiklų investicijų paklausos ir finansavimo poreikio analizei. Apklausos rezultatai turėjo įtakos nustatant, kokia dalis SVV subjektų planuoja kreiptis dėl išorės finansavimo, kokioms veikloms SVV subjektai planuoja kreiptis finansavimo (investicijoms, apyvartinėms lėšoms, kt.), kokio dydžio investicijas planuoja įgyvendinti.
2. Interviu su 7 FT ir 2 ministerijomis (EIM ir LR kultūros ministerija) padėjo įvertinti investicijų paklausą ir įvertinti FP pritaikomumą (aktualu 3 skyriuje).
3. Pirminių šaltinių analizė (Statistikos departamento, Lietuvos banko ir kt. duomenys). Atlikta pirminių šaltinių analizė padėjo nustatyti MVĮ skaičių, veikiančių tam tikruose regionuose. Taip pat, remiantis pirminiais duomenimis buvo nustatomi konkrečių rodiklių augimo koeficientai, pvz.: išlaidų MTEP veikloms. Pirminių šaltinių duomenys buvo naudojami siekiant įvertinti visų veiklų finansavimo poreikį.
4. Antrinių šaltinių, tokių kaip užsienio studijų, rinkos tyrimų, anksčiau atliktų apklausų, analizė padėjo įvertinti investicijų paklausą ir finansavimo trūkumą bei palyginti kitais metodais gautus duomenis su atliktomis studijomis.
5. Retrospektyvinė pateiktų paraiškų analizė pagal duomenis, prieinamus *esinvesticijos.lt.* Analizė buvo atliekama vertinant du aspektus:
	1. Regioniškumą: buvo atlikta pateiktų paraiškų analizė, atsižvelgiant į atskiras Vertinime analizuojamas verslo finansavimo veiklas ir aktualius regionus. Vertinimo metu buvo atlikta ~2 tūkst. paraiškų analizė, išskiriant investicijas vykdomas Sostinės regione ir Vidurio ir Vakarų Lietuvos regione.
	2. Duomenų lygiagretumą. Gauti duomenys padėjo įvertinti paklausą skirtingoms Vertinime analizuojamoms veikloms. Ši analizė buvo vertinga sulygiagretinant kitų metodų būdu gautą finansavimo poreikį 2021–2027 m. ES SF programavimo laikotarpiu su ankstesne patirtimi.
6. 2023 birželio–liepos mėn. Vertintojų užsakymu tyrimų bendrovė „Norstat“ atliko MVĮ ir DĮ apklausą, siekiant identifikuoti suplanuotų investicijų mastą ir poreikį pažangių gamybos technologijų vystymo ir diegimo ir pramonės transformacijos skatinimo, pereinant prie klimatui neutralios gamybos, tikslinėse srityse.
7. 2023 birželio–liepos mėn. Vertintojai atliko biotechnologijų ir gynybos ir saugumo sektoriaus įmonių apklausą. Turimų atsakymų skaičius neleido užtikrinti 5 proc. atsakymų paklaidą prie 95 proc. patikimumo lygio. Vis dėlto, apklausos rezultatai suteikė bendrinių kokybinių įžvalgų dėl investicijų poreikio biotechnologijų ir gynybos ir saugumo sektoriaus įmonių segmente. 2023 rugsėjo mėn. Vertintojai pakartotinai atliko biotechnologijų sektoriaus įmonių apklausą.
8. 2023 m. liepos mėn. Vertintojai atliko Lietuvos pramoninkų konfederacijos atstovų ir narių apklausą. Respondentams buvo išsiųsta identiška apklausa, kurią 2023 m. birželio–liepos mėn. atliko UAB „Norstat“ apklausiant 49 DĮ. Atlikta Lietuvos pramoninkų konfederacijos atstovų ir narių apklausa leido kokybinėmis įžvalgomis ir papildoma kiekybine informacija sustiprinti DĮ įmonių apklausą.
9. Interviu su 3 FT, 3 su asociacijomis, 7 su pramonės įmonėmis, padėjo įvertinti investicijų paklausą ir įvertinti FP pritaikomumą.

Kiekvienos iš planuojamų įgyvendinti veiklų kontekste investicijų paklausos skaičiavimo metodai ir priemonės šiek tiek kito, tačiau metodika liko tokia pati.

### 2.3.1. SVV subjektų kūrimasis, augimas bei startuolių vystymas, akceleravimas ir plėtra

*Investicijų paklausos analizė*

6 proc. SVV apklausoje dalyvavusių respondentų veiklos trukmė buvo iki 1 metų arba nuo 1 iki 3 metų. 48 proc. apklaustųjų nurodė, kad veiklą vykdė ne Vilniaus apskrityje. 61,5 proc. apklaustųjų, veiklą vykdančių Vidurio ir Vakarų Lietuvoje teigė, kad yra kreipęsi į FT dėl išorinio finansavimo.

*Paveikslas Nr. 3. Kreipimasis dėl išorinio verslo finansavimo*

SVV subjektų apklausos duomenimis 87,5 proc. apklaustųjų finansavimas buvo reikalingas tolimesnėms investicijoms. Paveiksle Nr. 4 pavaizduota dėl kokio dydžio sumos startuoliai kreipėsi išorinio finansavimo. Vis dėl to, net 87,5 proc., t. y. 7 iš 8 startuolių, išorinio finansavimo negavo ir galimybes gauti išorės finansavimą vertino kaip vidutines arba žemas. Ateityje net 62,5 proc. apklaustų naujų įmonių[[52]](#footnote-53) planuoja kreiptis išorinio finansavimo dėl investicijų į MTEPI veiklas.

*Paveikslas Nr. 4. Respondentų investicijų poreikis per ateinančius 3–7 metus.*

Siekiant nustatyti investicijų startuolių vystymui, akceleravimui ir plėtrai paklausą, buvo atlikta 10 ES SF finansavimo priemonių (žr. paveiksle Nr. 5) faktinio lėšų iki 2020 m. liepos 31 d. panaudojamumo analizė. 2014–2020 m. ES investicijų programavimo laikotarpiu iš viso startuoliams finansuoti yra skirta 117,65 mln. Eur, iš kurių šiuo metu yra panaudota 42,34 mln. Eur. Finansavimas startuolių vystymui, akceleravimui ir plėtrai buvo skiriamas rizikos kapitalo investicijų FP, paskolų ir garantijų FP bei subsidijų forma.

*Paveikslas Nr. 5. Startuoliams skirtos ir panaudotos lėšos, įskaitant ES SF ir grįžusias lėšas, 2014*–*2020 m., mln. Eur.*

Didžiausia pradedančiųjų SVV finansavimui skirta priemonė yra FP Nr. 07.3.3–FM–F–424 „Verslumo skatinimas 2014–2020“. Priemonės panaudojamumas 2020 m. liepos 31 d. duomenimis siekia 79,3 proc., tačiau tikimasi, kad iki priemonės pabaigos visa skirtų lėšų suma bus paskirstyta pareiškėjams. Ši FP yra skirta fiziniams asmenims arba labai mažoms ir mažoms įmonėms (toliau – MĮ) siekiant sukurti palankias sąlygas gauti paskolą ir pradėti ar vystyti iki 1 metų veikiantį verslą. Pareiškėjai, kurie pasinaudojo paskolų FP turi galimybę kreiptis dėl priemonės „Subsidijos verslo pradžiai“. Pagal panaudotas ES SF fondų lėšas matoma, kad subsidijos verslo pradžiai, skirtos darbuotojų darbo užmokesčio išlaidoms kompensuoti taip pat buvo populiari priemonė tarp pareiškėjų. Atlikus pateiktų paraiškų pagal priemonę „Subsidijos verslo pradžiai“ regioniškumo vertinimą buvo pastebėta, kad net 73 proc. prašomos finansuoti sumos yra nukreipta į Vidurio ir Vakarų Lietuvos regioną.

Atliekant Vertinimą[[53]](#footnote-54), RKF investicijoms skirtų lėšų panaudojamumas nėra esminis rodiklis vertinant rizikos kapitalo investicijų poreikį. RKF atstovai interviu metu nurodė, kad, atsižvelgiant į RKF veiklos ciklą ir specifiką, šiuo metu rinkoje veikiantys RKF dar tik pradėjo aktyviai investuoti į įmones (investavimo laikotarpis – iki 2023 m.). Taip pat, buvo teigiama, kad rizikos kapitalo investicijos Lietuvoje tampa labai svarbus startuolių išorinio finansavimo šaltinis. Tikėtina, kad rizikos kapitalo investicijų paklausa augs.

Vertinimo metu atliktos interviu programos metu nustatyta, kad poreikis investuoti į startuolius yra didelis ir ateityje valstybės intervencijos bus reikalingos priešankstyvosios ir ankstyvosios stadijos startuoliams. 2020 m. liepos 31 d. duomenimis, FP „Akceleravimo fondas“ ES SF lėšos siekė 14,48 mln. Eur (paskutinėje[[54]](#footnote-55) 2014–2020 m. išankstinio verslo finansavimo vertinimo versijoje buvo nustatytas papildomas 20 mln. Eur finansavimo poreikis), o fondo panaudotos lėšos sudarė apie 30 proc., t. y. 4,52  mln. Eur. Remiantis 2020 m. birželio 30 d. duomenimis, kitų RKF lėšų panaudojimas yra mažesnis – Ko–investicinio fondo I panaudojimas siekia 4,4 proc.[[55]](#footnote-56), Ko–investicinio fondo susisiekimui – 6,3 proc., Bendrai su verslo angelais investuojantis fondo – apie 8 proc., Ankstyvosios stadijos ir plėtros fondo (toliau – ASIPF) II – 14,6 proc., Plėtros fondo I – 16,99 proc.; ASIPF I – 25,1 proc., Ko–investicinio fondo II – 26,4 proc.

Atliekant Vertinimą buvo įvardytas poreikis specializuotoms akceleravimo programoms. Vertinimo metu buvo nustatyta, kad 2014–2020 m. ES SF programavimo laikotarpiu, akceleravimo programose dalyvaujantys verslai turi ribotas galimybes gauti tikslinių žinių ir kompetencijų tolimesniam verslo vystymui konkrečiuose sektoriuose. Atliktas kokybinis tyrimas patvirtino 2020 m. atlikto verslo finansavimo srities *ex–ante* vertinimo atnaujinimo metu gautus rezultatus – FT patvirtino, kad šiuo metu aktualus papildomų investicijų poreikis specializuotoms, į tam tikrus konkrečius ūkio sektorius orientuotoms akceleravimo programoms, tokioms kaip giliųjų technologijų (angl. *deeptech*) ir gyvybės mokslų.

Atlikus rizikos kapitalo investicijas gavusių startuolių analizę buvo nustatyta, kad iš 127 investicijas gavusių startuolių net 105 startuoliai yra registruoti Sostinės regione. Remiantis prieinama informacija tik 6,4  mln. Eur iš 25,25 mln. Eur investicijų buvo skirta Vidurio ir Vakarų regione įsikūrusioms įmonėms, o didžioji dalis minimų investicijų buvo pritrauktos į didžiuosius miestus – Kauną ir Klaipėdą[[56]](#footnote-57).

Taip pat atsižvelgiant į SVV subjektų dažniausiai įvardytus išorinio finansavimo iššūkius, tokius kaip nepakankama nuosavų lėšų suma, siekiant įgyvendinti investicinį projektą, nepakankama turimų apyvartinių lėšų suma, siekiant sėkmingai plėstis, nepakankamas pradinis kapitalas ir kt., buvo nustatyta, kad išorinio finansavimo rinkos nepakankamumas (trūkumas) gali būti sumažinamas įgyvendinant arba tęsiant įgyvendinamas paskolines FP.

*Finansavimo lėšų poreikis*

*Startup Lithuania* atliktos apklausos duomenimis[[57]](#footnote-58) pagrindinėmis kliūtimis vystyti verslą startuoliai įvardija finansų trūkumą (42 proc.), verslo reguliavimą (26 proc.) ir talentų trūkumą (22 proc.). Atliktos SVV subjektų apklausos duomenimis, finansavimo prieinamumas startuoliams ir naujoms įmonėms – opi problema. Ypač didelį finansavimo trūkumą jaučia naujos įmonės (iki 3 m.), dar neturinčios pakankamų finansinės veiklos rodiklių, kurie suteiktų galimybę skolintis iš bankų, kurioms reikalingas didesnis nei 25 tūkst. Eur finansavimas. Remiantis atliktų interviu gautais rezultatais daroma prielaida, kad finansavimo trūkumas turėtų būti skatinamas dvejomis kryptimis: technologijų ir inovacijų sektoriuje veikiantiems startuoliams ir kitą veiklą vykdantiems startuoliams.

RKF finansavimo poreikis yra apskaičiuotas remiantis šiomis prielaidomis:

1. 2007–2013 ir 2014–2020 m. programavimo laikotarpiais buvo padarytas svarbus indėlis kuriant rizikos kapitalo rinką Lietuvoje. Siekiant užtikrinti šios rinkos tęstinumą ir pritraukti privačius investuotojus, reikalingos tolesnės viešosios investicijos į rizikos kapitalą.
2. Siekiant įvertinti RKF investicijų trūkumą nėra tikslinga remtis 2014–2020 m. programavimo laikotarpyje įsteigtais RKF ir jų lėšų panaudojamumu, nes beveik visų jų investicijų laikotarpis yra nesibaigęs.
3. Viena iš pagrindinių MVĮ, tame tarpe ir startuolių, finansavimo trūkumo priežasčių buvo įvardyta didelė investavimo rizika, kurios privatūs investuotojai nėra linkę prisiimti. Ši rizika yra ypač didelė priešankstyvojoje ir ankstyvojoje įmonių plėtros stadijoje. Ekspertai pastebi, kad pradiniame verslo vystymo etape startuoliams yra ypač svarbu gauti verslo valdymo žinių, mentorystės, konsultacijų, bendradarbiavimo galimybių ir, žinoma, prieigą, prie finansavimo šaltinių. 2014–2020 m. programavimo laikotarpyje valstybės dalyvavimas steigiant FP „Akceleravimo fondas“ yra suprantamas kaip itin reikšmingas žingsnis užtikrinant galimybes priešankstyvosios ir ankstyvosios stadijos startuoliams gauti reikalingą pagalbą ir pradinį finansavimą pradinėms verslo idėjoms išbandyti.
4. Remiantis iki 2020 m. liepos 31 d. finansavimo sutartis su RKF pasirašiusių įmonių analize buvo pastebėta didelė investicijų paklausa Sostinės regione. Atsižvelgiant į tai, kad Vertinime nagrinėjama Vidurio ir Vakarų Lietuvoje veikiančių startuolių vystymo, akceleravimo ir plėtros veikla, dėl sąlyginai mažesnės investicijų paklausos (lyginant su Sostinės regionu), specializuoti akceleravimo fondai išimtinai Vidurio ir Vakarų Lietuvos regione veikiantiems startuoliams nėra rekomenduotini įgyvendinti.
5. Remiantis SVV subjektų apklausos duomenimis ir atlikta antrinių šaltinių analize daroma išvada, kad RKF panaudojimas yra populiarus būdas pritraukti išorės finansavimą įmonėms.
6. SVV apklausos duomenimis skaičiuojama, kad 12,5 proc. startuolių arba naujų įmonių planuoja kreiptis į RKF dėl išorinio finansavimo. Remiantis *Startup Lithuania* duomenimis Vidurio ir Vakarų Lietuvoje veiklą vykdo 474 startuoliai. Skaičiuojama, kad RKF finansavimas 2021–2027 m. ES SF programavimo laikotarpiu tikėtina bus reikalingas ~59,25 įmonėms.
7. SVV subjektų apklausos duomenimis yra gauta, kad reikalingos išorinio finansavimo sumos mediana siekia 468,75 tūkst. Eur, o vidutinė suma – 540,625 tūkst. Eur.

SVV subjektų apklausos duomenimis įvertinus vidutinę prašomą finansuoti sumą, įvertinus startuolių skaičių ir kiek proc. įmonių užsitikrino RKF finansavimą nustatyta, kad finansavimo trūkumas įmonėms bendras visoje Lietuvoje yra 82,73–95,42 mln. Eur, o vykdančioms veiklą Vidurio ir Vakarų Lietuvoje (vertinant tik naujas, Vakarų ir Vidurio Lietuvos regione veiklą vykdančias įmones ir veiklą vykdančių startuolių skaičių Vidurio ir Vakarų Lietuvoje) sieks – **37,38–43,11 mln. Eur**.

Atsižvelgiant į FP „Verslumo skatinimas 2014–2020“ lėšų panaudojamumą yra matomas mikrokreditų poreikis verslo pradžiai (skirtas ne tik inovatyvius produktus kuriantiems startuoliams). Remiantis įmonių pasinaudojusių priemone Nr. 07.3.3–IVG–T–428 „Subsidijos verslo pradžiai“ regioniškumo analizės duomenimis buvo nustatyta, kad Vidurio ir Vakarų Lietuvoje prašomas finansavimas siekė ~73 proc. 2014–2020 m. programavimo laikotarpiu numatyto biudžeto. Remiantis Statistikos departamento duomenimis ir darant prielaidą, kad vidutiniškai naujai įsteigtų ūkio subjektų skaičius auga ~4  proc.[[58]](#footnote-59), skaičiuojama, kad paskolų FP trūkumas 2021–2027 m. ES SF programavimo laikotarpiu sieks **38,26 mln. Eur**. Vakarų ir Vidurio Lietuvoje, o bendras visoje Lietuvoje – **53,14 mln. Eur**. Šis finansavimo poreikis gali būti patenkintas iš grįžusių ir (ar) grįšiančių lėšų, gautų įgyvendinant ankstesnes mikrokreditų FP.

Taip pat tikslinga yra tęsti FP „Startuok, finansuojamą Europos regioninės plėtros fondo lėšomis“ (toliau – „Startuok“), kurios tikslas – užtikrinti finansinių šaltinių prieinamumą SVV subjektams, veikiantiems ne ilgiau kaip trejus metus, SVV subjektams, vykdantiems socialinio poveikio projektus, veikiantiems ne ilgiau kaip penkerius metus, ir SVV subjektams, kurių dalyvis (akcininkas, narys, dalininkas) ar savininkas yra leidimą gyventi Lietuvoje turintis Ukrainos pilietis arba Ukrainos juridinis asmuo, veikiantiems ne ilgiau kaip penkerius metus, ir Ukrainos pilietybę ir leidimą gyventi Lietuvoje turintiems verslininkams, veikiantiems ne ilgiau kaip penkerius metus. „Startuok“ sulaukė didelio susidomėjimo, 2023 m. rugpjūčio pab. buvo suteikta finansavimo SVV subjektams už 18 mln. Eur.

Siekiant dar labiau palengvinti SVV subjektų finansavimo naštą, siūloma FP, skirtas SVV subjektams derinti su dotacija. Rekomenduojama teikti dotaciją palūkanų kompensavimui arba dalies paskolos nurašymui, kai verslo subjektui, tinkamai įgyvendinus projektą ir grąžinus dalį skolinio finansavimo, dalis suteiktos paskolos galėtų būti negrąžinama (angl. *capital rebate*), ar taikyti kitus finansinių priemonių derinimo su dotacijomis būdus, siekiant palengvinti SVV paskolos grąžinimą ar/ir sumažinti paskolos sąnaudas, nesant pastoviems pinigų srautams. Toks siūlymas ypatingai aktualus dėl išaugusios skolinimosi kainos (EURIBOR) ir geopolitinės situacijos neapibrėžtumo.

|  |
| --- |
| Remiantis pateikta investicijų paklausos analize matoma, kad yra didelė paklausa startuolių vystymui, akceleravimui ir plėtrai Vidurio ir Vakarų Lietuvoje. Remiantis atlikta finansavimo paklausos analize nustatyta, kad 2021–2027 m. ES SF programavimo laikotarpiu startuolių vystymui ir akceleravimui Vidurio ir Vakarų Lietuvos regione reikalinga – **iki 81,34 mln. Eur** suma. Bendras startuolių vystymo, akceleravimo ir plėtros finansavimo poreikis siekia **iki 148,55mln. Eur.**Atsižvelgiant į pateiktas prielaidas finansavimo poreikis SVV subjektų kūrimuisi, augimui ir plėtrai sudarys iki **389 mln. Eur**, iš kurių iki **272 mln. Eur** Vidurio ir Vakarų Lietuvos regione. |

### 2.3.2. MTEP vykdymas

*Investicijų paklausos analizė*

2014–2020 m. programavimo laikotarpiu negrąžinamosios subsidijos forma MTEP veikloms buvo skirta 321,89 mln. Eur. 2014–2020 m. programavimo laikotarpiu verslas aktyviausiai naudojosi naujiems produktams kurti skirtomis paramos priemonėmis, tokiomis kaip Nr. 01.2.1–MITA–T–852 „Inostartas“, Nr. 01.2.1–LVPA–K–856 „Eksperimentas“, Nr. 01.2.1–LVPA–K–828 „Intelektas. Bendri mokslo–verslo projektai“, Nr. 01.2.1–LVPA–K–855 „Intelektas LT–2“. Dėl didelio MTEP projektų populiarumo 2014–2020 m. programavimo laikotarpiu buvo tikslinami skirtingų priemonių aprašai ir aktyviai perskirstomos ES SF lėšų sumos. Pasinaudojimas šiomis paramos priemonėmis viršijo skirtą ES SF lėšų sumą – daugeliu atvejų EIM nusprendė padidinti skiriamų ES SF lėšų sumą ir patenkinti visus arba dalį rezerviniame sąraše buvusių, tačiau teigiamai įvertintų projektų. Vėliausiais duomenimis buvo perskirstytos lėšos ir atnaujinti du priemonės Nr. 01.2.1–MITA–T–852 „Inostartas“ kvietimai. Žemiau paveiksle yra matomas skirtų ir panaudotų ES SF fondų skirtumas MTEP veikloms, remiantis 2020 m. rugsėjo mėn. duomenimis.

Išoriniu finansavimu MTEP veikloms finansuoti yra dažniausiai naudojamasi didžiuosiuose miestuose, ypač Sostinės regione. Pagal priemonę Nr.  01.2.1– LVPA–K–856 „Eksperimentas“ regionuose veikiančiam verslui buvo skirta 25 mln. Eur suma, tačiau finansavimo sutartys buvo pasirašytos tik dėl 9,6 mln. Eur, o likusioji dalis finansavimo buvo perskirstyta visoje Lietuvoje planuojamiems įgyvendinti projektams. Išanalizavus viešai prieinamą informaciją apie pareiškėjus ir jų veiklos geografiją, galima daryti prielaidas, kad dėl didelės universitetų koncentracijos ir talentų pritraukimo galimybių, didesnis poreikis finansavimui MTEP veikloms bus reikalingas didžiuosiuose miestuose, ypač Sostinės regione. Skaičiuojama, kad įgyvendinant didelės apimties MTEP projektus (Nr. 01.2.1–LVPA–K–856 „Eksperimentas“, Nr. 01.2.1–LVPA–K–828 „Intelektas. Bendri mokslo–verslo projektai“, Nr. 01.2.1–LVPA–K–855 „Intelektas LT–2“) bendra prašoma finansuoti suma sudarė 550,678 mln. Eur, iš jų net 367,314 mln. Eur sudarė prašomas finansavimas Sostinės regione. Atsižvelgiant į projektų, teikusių paraiškas ir gavusių finansavimą šiuose regionuose – investicijų skaičius yra mažesnis (projektai, kurių statusas yra „Nutrauktas“ arba „Nesudaryta sutartis“ nėra įtraukti) ir siekia – 251,278 mln. Eur. Lyginant su kituose regionuose įgyvendinamais projektais, investicijų poreikis MTEP veiklą vykdančioms įmonėms Sostinės regione yra 2,5 karto didesnis nei likusioje Lietuvos dalyje. Vidutinis vieno analizuoto visų priemonių projekto dydis siekė 497 485.39 Eur.

ES SF panaudojimo vertinimų metu nustatyta, kad poreikis MTEP veiklų finansavimui nuolat auga. Tai taip pat pagrindžia ir Valstybės duomenų agentūros (toliau – VDA) analizė. Remiantis VDA duomenimis verslo įmonių išlaidos MTEP veikloms nuo 2015 m. auga, skaičiuojama, kad išlaidų MTEP veikloms metinis prieaugis vidutiniškai siekia ~8 proc. 2015–2021 m. Tad siekiant nustatyti MTEP veiklų finansavimo poreikį iki 2029 m., 2023 m. liepos mėn. buvo atlikta MVĮ ir DĮ subjektų apklausos, kurių metu didelis dėmesys buvo skiriamas MTEP veiklos finansavimo poreikio Lietuvoje analizėje. Iš visų apklaustų respondentų MVĮ apklausoje, maždaug penktadalis (18 proc.) respondentų Sostinės regione nurodė, kad per artimiausius 3 metus planuoja įgyvendinti MTEP veiklas. Tokių įmonių Vidurio ir Vakarų Lietuvos regione buvo tik 7 proc. Tad visos Lietuvos mastu maždaug 11 proc. MVĮ įmonių yra suplanavusios investuoti į MTEP veiklas (detalūs anketinės apklausos rezultatai pristatomi 5 priede).

Tuo tarpu DĮ apklausos atveju, lygiai penktadalis (20 proc.) įmonių Sostinės regione nurodė, kad investuos į MTEP veiklas per ateinančius 3 metus. Kaip ir MVĮ apklausos atveju, reikšmingai mažesnė DĮ respondentų dalis Vidurio ir Vakarų Lietuvos regione nurodė, kad investuos į MTEP – tik 7 proc. Tad visos Lietuvos mastu maždaug 9 proc. DĮ įmonių yra suplanavusios investuoti į MTEP veiklas per artimiausius 3 metus. (detalūs anketinės apklausos rezultatai pristatomi 6 priede).

*Finansavimo lėšų poreikis*

Remiantis anksčiau atlikta analize, toliau yra pateikiamos investicijų paklausos skaičiavimų prielaidos:

1. MVĮ apklausos analizė parodė, kad maždaug 11 proc. įmonių investuos į MTEP veiklas per ateinančius 3 metus. DĮ apklausa parodė, kad tokių įmonių bus 9 proc. Ekstrapoliavus apklausų rezultatų skaičius Lietuvos įmonių populiacijai ir padalinus iš trijų (kaip jau minėta, apklausos metu buvo identifikuotas projektų skaičius per ateinančius 3 metus), gautas įgyvendintinų projektų skaičius per metus.
2. Atsižvelgiant į anksčiau atliktą 2014–2020 m. ES SF priemonių analizę nustatyta, kad vidutinė vieno įgyvendinto MTEP projekto suma siekė 722 207,87 Eur. Ši suma buvo suapvalinta skaičiavimo patogumo tikslais iki 722 000 Eur ir naudojama skaičiuojant visą investicijų paklausą tarp MVĮ. Tuo tarpu remiantis DĮ apklausa, vieno įgyvendintino projekto dydis varijuoja nuo 6 214 538,54 Eur iki 9 143 023,26 Eur. Skaičiavimo patogumo tikslais buvo pasirinktas vidurinis intervalo rėžis ir jis suapvalintas iki 7 500 000 Eur. Ši suma buvo naudota skaičiuojant visą investicijų paklausą tarp DĮ.
3. Kadangi MTEP išlaidos kiekvienais metais auga, tai daroma prielaida, kad vieno investicijų projekto vertė augs vidutiniškai po 8 proc. kasmet. Šis augimo koeficientas atitinka vidutinį MTEP išlaidų augimą 2015–2021 m. laikotarpiu.
4. Siekiant apskaičiuoti realų investicijų trūkumą daroma prielaida, kad dalis investicijų bus finansuojama nuosavomis ar skolintomis lėšomis. Atsižvelgiant į anksčiau atliktą 2014–2020 m. ES SF priemonių analizę, daroma prielaida, kad įmonės nuosavomis ar skolintomis lėšomis finansuos 20–30 proc. projekto. Šis koeficientas gautas įvertinus vidutinį skirtumą tarp įgyvendinto projekto dydžio ir prašomo finansavimo anksčiau analizuotų priemonių atvejais.
5. Įgyvendinant finansinę priemonę MTEP veiklų finansavimui, reiktų įvertinti INVEGOS įgyvendinamos finansinės priemonės „Perspektyva“ patirtį, derinant paskolas ir dotacijas, kai įgyvendinus finansuojamą projektą yra sudaroma galimybė nebegrąžinti dalies suteiktos paskolos. Paskolos ir dotacijos (dalies paskolos negrąžinimo) derinimas skatina paskolos gavėjus drąsiau imtis įgyvendinti MTEP veiklas ankstyvose stadijose ir siekti geresnių bei greitesnių MTEP veiklų pasiekimo rezultatų.

|  |
| --- |
| **Remiantis pateiktomis prielaidomis skaičiuojama, kad visos Lietuvos mastu MTEP veiklų vykdymui prireiks 476 mln. Eur, iš kurių 386 mln. Eur Sostinės regione.** |

### 2.3.3. Trumpų vertės kūrimo grandinių formavimas ir plėtra tarp MVĮ

*Investicijų paklausos analizė*

 Trumpos vertės kūrimo grandinės nebuvo finansuojamos ES SF lėšomis, tačiau atsižvelgiant į susidariusią konkurencingumo atskirtį tarp Sostinės ir Vidurio ir Vakarų Lietuvos regionų bei MVĮ svarbą bendrame regionų vystymosi kontekste viena iš 2021–2027 m. programoje įtrauktų krypčių – trumpų vertės kūrimo grandinių investicijų skatinimas. Ši kryptis yra orientuota į MVĮ, viename regione veikiančių įmonių ir į trumpas vertės grandines besijungiančių įmonių visumą, planuojančių investicijas į gamybos/paslaugų teikimo infrastruktūrą ir naujų darbo vietų sukūrimą.

Trumpų vertės kūrimo grandinių formavimas ir plėtra buvo skatinama Nacionalinės mokėjimo agentūros po Žemės ūkio ministerija (toliau – NMA) administruojama Lietuvos kaimo plėtros 2014–2020 metų programa[[59]](#footnote-60). Atsižvelgiant į tam tikrus panašumus investicijų poreikiui nustatyti yra aktualios šios priemonės:

1. Parama Europos inovacijų partnerystės (toliau – EIP) veiklos grupėms kurti ir jų veiklai vystyti – siekiant paskatinti žemės ūkio, maisto produktų gamybos ir miškininkystės sektorių bendradarbiavimą regionuose ir trumpų grandinių formavimąsi kaip vienos iš tinkamų finansuoti išlaidų yra pripažįstamos žemės ūkio ar miško įrangos įsigijimas. Šiai priemonei skirta ES SF paramos lėšų suma siekia 8,645 mln. Eur. Šiuo metu 60 proc. patvirtintos paramos sumos yra skirta 21 projektui
2. Parama smulkių ūkio subjektų bendradarbiavimui – priemonė skirta smulkių ūkio subjektų bendriems darbo procesams organizuoti dalijantis įrenginiais ir ištekliais, vykdant bendrą ūkinę, komercinę, aplinkosauginę veiklą. Tinkamos finansuoti išlaidos yra daugiausiai orientuotos į aktualios įrangos įsigijimą. Šiai priemonei yra skirta 7,518 mln. Eur, iš kurių šiuo metu yra patvirtinta 68 proc. bendro biudžeto.
3. Parama trumpų tiekimo grandinių ir vietos rinkų skatinimui vietos lygmeniu – priemonė skirta mažų ir vidutinių ūkio subjektų bendradarbiavimui, užtikrinant aktyvesnį žemės ūkio produktų paklausos augimą, tinkamą žemės ūkio produktų propagavimą bei gamintojų integraciją į maisto tiekimo grandinę, paramą skiriant trumpoms tiekimo grandinėms ir vietos rinkoms skatinti vietos lygmeniu. Šia ES SF paramos priemone trumpoje grandinėje veikiantys ūkio subjektai gali įsigyti aktualią įrangą. 2014–2020 m. programavimo laikotarpiu šiai priemonei skirta 4,054 mln. Eur. Vis dėl to, patvirtinta paramos suma siekia tik 29 proc. ir iš viso sudaro 1,173 mln. Eur.
4. LEADER programos priemonė „Parama vietos projektams įgyvendinti pagal VPS“ – priemonės, skirtos vietos plėtros strategijų įgyvendinimui yra administruojamos Vietos veiklos grupių. Pagal šią priemonę 2014–2020 m. programavimo laikotarpiu skirta ES SF lėšų suma siekia 88,375 mln. Eur. Šiuo metu patvirtinta ES paramos suma projektams viršija numatytą ir siekia 108,941 mln. Eur.[[60]](#footnote-61)

Remiantis pateikta informacija apie NMA administruojamas ES SF paramos priemones, daroma išvada, kad LEADER programa yra ypač paklausi – ši indikacija leidžia daryti prielaidą, kad tam tikrame regione veikiančios įmonės aktyviai dalyvauja regioniniuose kvietimuose. Vertinant trumpų grandinių perspektyvą matoma, kad žemės ūkio ir miškininkystės veiklai skatinti ir trumpoms grandinėms formuoti ar bendradarbiavimui skatinti skirtos finansavimo sumos nėra iki galo realizuotos. Atsižvelgiant į tai, kad trumpos vertės grandinės yra sąlyginai naujas reiškinys, skirto finansavimo suma rodo SVV subjektų susidomėjimą.

*Finansavimo lėšų poreikis*

Atsižvelgiant į tai, kad trumpų grandinių formavimui ir plėtrai strateginiuose dokumentuose yra numatyta naujų darbo vietų ir modernios įrangos įsigijimo veiklos, trumpų grandinių finansavimo trūkumas atliktas remiantis šiomis prielaidomis:

1. Darbo vietų kūrimo skatinimui buvo skirta FP „Verslumo skatinimas 2014–2020 m.” Atsižvelgiant į tai, kad ~73 proc. subsidijų darbo užmokesčiui kompensuoti prašė Vidurio ir Vakarų Lietuvoje registruotose įmonėje, daroma prielaida, kad „Subsidijos verslo pradžiai” yra ypač aktuali priemonė.
2. Atsižvelgiant į tai, kad trumpų vertės grandinių veikla apima viename regione esančias MVĮ, daroma prielaida, kad vidutinis investicijų dydis galėtų būti nustatytas remiantis vidutine prašoma suma pagal priemonę „Regio potencialas LT” (priemonė „Regio Invest LT“ į analizę nėra traukiama).
3. Trumpos vertės grandinės (išskyrus maisto sektorių) yra naujas reiškinys Lietuvoje. Atsižvelgiant į tai, daromos dvi prielaidos (1) finansavimo trūkumas šiai krypčiai bus didesnis 2021–2027 m. programavimo laikotarpio pabaigoje; (2) pramonės MVĮ modernizavimo projektų įgyvenimui buvo skirta ~33 proc. lėšų, tačiau ši dalis buvo sumažinta 20 proc., nes įmonės, norinčios gauti finansavimą pagal šią veiklą turi išpildyti sąlygą – jungtis į trumpos vertės grandines su kitomis MVĮ.
4. Remiantis atliktos SVV subjektų apklausos rezultatais buvo nustatyta, kad 100 proc. Vidurio ir Vakarų Lietuvoje veikiančių labai mažų ir mažų įmonių planuoja kreiptis dėl išorės finansavimo. Net 73,33 proc. nurodė, kad planuoja kreiptis į finansų įstaigas, o likusioji dalis – į ES SF administruojančias institucijas arba akceleravimo fondus. Planuojamos prašyti sumos mediana – 100 tūkst. Eur, o vidurkis – 264 tūkst. Eur. Remiantis priemonės „Regio potencialas LT” duomenimis, prašomos sumos mediana siekė – 183 tūkst. Eur, vidutinė prašoma suma – 191,35 tūkst. Eur. Sugretinus SVV subjektų apklausos duomenis ir priemonės „Regio potencialas LT” prašomos sumos analizę, galima daryti išvadą, kad vidutinio projekto vertė ir reikalinga finansavimo suma siektų ~182 tūkst. Eur.
5. Vertinant tai, kad trumpų vertės kūrimo formavimasis ir plėtra yra nauja verslo finansavimo kryptis, investicijų trūkumas negali būti išmatuojamas remiantis NMA administruojamų priemonių pavyzdžiais.
6. Siekiant paskatinti įmones investuoti į modernizavimo veiklas bei kurti naujas darbo vietas, siūloma derinti skolinį finansavimą ir dotacijas. Rekomenduojama teikti dotaciją darbo užmokesčio kompensavimui, palūkanų kompensavimui arba dalies paskolos nurašymui, kai įmonei, tinkamai įgyvendinus projektą ir grąžinus dalį skolinio finansavimo, dalis suteikto finansavimo galėtų būti negrąžinama (*angl. capital rebate*), siekiant palengvinti MVĮ paskolos grąžinimą ar/ir sumažinti paskolos sąnaudas, nesant pastoviems pinigų srautams. Toks siūlymas ypatingai aktualus dėl išaugusios skolinimosi kainos (EURIBOR) ir geopolitinės situacijos neapibrėžtumo.

|  |
| --- |
| Atsižvelgiant į pateiktas prielaidas numatoma, kad finansavimo poreikis trumpų vertės grandinių plėtrai galėtų siekti **145,66 mln. Eur** – (iš jų Vidurio ir Vakarų Lietuvoje – **95,61 mln. Eur**). Kadangi trumpos vertės grandinės yra naujai finansuojama sritis, apskaičiuotas finansavimo poreikis yra preliminarus.  |

### 2.3.4. TUI pritraukimas MTEPI veiklų skatinimui

*Investicijų paklausos analizė*

TUI pritraukimui MTEPI veiklų skatinimo srityje 2014–2020 m. programavimo laikotarpiu buvo paskelbti du kvietimai:

1. Pagal priemonės Nr. 01.2.1–LVPA–V–823 „SmartInvest LT+“ kvietimą buvo pateikta 30 paraiškų, kuriomis bendra prašoma suma siekė 67,89 mln. Eur. Vis dėl to, finansavimas buvo suteiktas tik 4 projektams, kurių bendra prašoma suma siekė 9,96 mln. Eur – daugiau kaip 2 kartais daugiau nei numatyta bendra finansavimo suma paskelbus kvietimą.
2. Priemonei Nr. 01.2.1–LVPA–T–848 „Smart FDI“ buvo skirtas 46,84 mln. Eur (20 mln. buvo skirta pagal Ekonomikos DNR planą) finansavimas. Įvertinus kvietimų Nr. 1 ir 2 metu pateiktas paraiškas skirta finansavimo suma siekė 15,86 mln. Eur. Kvietimas Nr. 2 buvo sustabdytas, nes buvo viršyta prašomo finansavimo suma, tačiau įvertinus projektus, dalis jų buvo pripažinta kaip netinkami finansuoti arba projekto finansavimo išlaidos yra pripažįstamos kaip netinkamos finansuoti, todėl pasirašytų sutarčių finansavimo suma yra mažesnė. 2020 m. lapkričio 23 d. buvo paskelbtas trečiasis kvietimas. Kvietimas buvo sustabdytas tą pačią dieną dėl itin aktyvaus paraiškų srauto, kurios greitai išsisėmė ir dvigubai viršijo kvietimo biudžetą[[61]](#footnote-62). Nuo skelbimo pradžios iki dienos pabaigos buvo pateikta 21 paraiška[[62]](#footnote-63), kuriose projektams finansuoti prašoma suma viršijo 42 mln. Eur. Įvertinus šias paraiškas 19 paraiškų buvo nuspręsta nefinansuoti, o 2 paraiškos buvo atsiimtos. Atsižvelgiant į pateiktų ir finansuotų projektų pagal priemonę „Smart FDI“ santykį, galima daryti išvadą, kad užsienio investuotojų susidomėjimas MTEPI veiklų vykdymu yra didelis. Visgi, didelis nefinansuotų projektų skaičius rodo, kad pateikti projektai neatitinka projektų finansavimo sąlygų apraše nurodytų reikalavimų.

Atliktų interviu metu buvo nustatytas didelis TUI finansavimo poreikis – tai patvirtina trečiasis „Smart FDI“ kvietimas, kuris per 80 minučių po paskelbimo dvigubai viršijo kvietimo biudžetą. Atliktų interviu metu buvo pastebėta, kad dėl laikino priemonės „Smart FDI“ sustabdymo, užsienio investuotojai aktyviai dalyvavo ir priemonės „Eksperimentas“ kvietime. Atlikto Vertinimo metu ir interviu dalyvių pastebėjimu, užsienio investuotojai yra linkę aktyviai naudotis subsidinėmis priemonėmis MTEPI veiklų vykdymui. Vis dėl to, atsižvelgiant į anksčiau atliktuose vertinimuose pateiktas rekomendacijas[[63]](#footnote-64) yra reikalinga sudaryti palankias mokestines sąlygas, užtikrinti infrastruktūros prieinamumą bei didinti talentų pritraukimą į regionus – visa tai turėtų tapti siekiamybe ilguoju laikotarpiu.

Vertinimo metu buvo išnagrinėta pagal priemonę Nr. 01.2.1–LVPA–T–848 „Smart FDI“ finansavimą gavusių įmonių registracijos vietos – net 5 užsienio investuotojų įgyvendinami projektai yra vykdomi Kauno mieste ar rajone, 4 – Vilniaus m., 1 – Šiauliuose; apie likusius 3 projektus viešai prieinamos informacijos nėra. Pateikta informacija leidžia daryti prielaidą, kad užsienio investuotojams yra patrauklus ne tik Sostinės, bet ir Vidurio ir Vakarų Lietuvos regionas.

*Finansavimo lėšų poreikis*

Statistikos departamento duomenimis 2020 m. TUI augo[[64]](#footnote-65) – 2018 m. didžiausia TUI dalis pagal EVRK 2 red. teko M sekcijai „Profesinė, mokslinė ir techninė veikla”. 2018 m. TUI į šį sektorių 2018 m. siekė 1 168,39 mln. Eur, 2019 m. – 1 678,39 mln. Eur, o 2020 m. II ketv. duomenimis skaičiuojama, kad sieks 1 700,09 mln. Eur. Atsižvelgiant į pateiktus duomenis – TUI dalis MTEPI veikloms vykdyti auga.

Atlikto tyrimo „Investicijos į MTEP ir inovatyviosios bei sumaniosios ekonomikos vystymą: pasiekimų, išmoktų pamokų ir išliekančių plėtros poreikių žemėlapis“ metu buvo nustatyta, kad šiuo metu, siekiant pritraukti jų MTEP veiklas vykdančius ir aukštesnės pridėtinės vertės produktus kuriančius padalinius, reikalingos papildomos paskatos. Taip pat, nustatyta, kad šiuo metu trūksta vėlesnės priežiūros (angl. *aftercare*) paslaugų.

Pastebima, kad investicijos į LEZ teritorijų plėtrą davė teigiamų rezultatų – matoma, kad galimybės veiklą vykdyti LEZ turėjo tiesioginės įtakos pritraukiant investuotojus. VšĮ „Investuok Lietuvoje” atliktos analizės duomenimis 2017 m. pabaigoje LEZ teritorijose ūkinę komercinę veiklą vykdė 52 įmonės, kuriose dirbo apie 5 000 darbuotojų. Buvo planuojama, kad į LEZ pritraukti investuotojai per ateinančius 5 metus darbuotojų skaičių veikiausiai padvigubins[[65]](#footnote-66). Skaičiuojama, kad dalis šių įmonių būtų suinteresuotos papildoma valstybės paskata kurti ir vėliau diegti MTEPI produktus Lietuvoje ir taip sukurti darbo vietų tyrėjams.

|  |
| --- |
| Atsižvelgiant į pateiktas prielaidas, daroma išvada, kad investicijų poreikis 2021–2027 m. ES SF programavimo laikotarpiu išliks toks pat arba bus didesnis. Atliktų interviu metu buvo nustatyta, kad šiuo metu yra matomas daug didesnis poreikis investicijoms į MTEPI veiklas ir atsižvelgiant į tai, kad finansavimo poreikis yra skaičiuojamas septyniems metams, reikalingas tam tikras rezervas. Finansavimo poreikis 2021–2027 m. ES SF programavimo laikotarpiu galėtų siekti **76,45 mln. Eur + 20 proc. rezervas.**  |

### 2.3.5. Pramonės įmonių skatinimas ir konkurencingumo didinimas

### 2.3.5.1. Pramonės įmonių transformacijos skatinimas (technologinių inovacijų diegimas)

*Investicijų paklausos analizė*

Pramonės sektoriuje veikiančios įmonės technologinių inovacijų diegimui buvo skatinamos negrąžinamųjų subsidijų forma. Pramonės transformacijos skatinimui ir investicijoms į technologines inovacijas buvo paskelbti keturi priemonės Nr. 03.3.2–LVPA–K–837 „Eco–inovacijos LT+“ kvietimai. Šiais kvietimais pramonės MVĮ buvo skatinamos įsidiegti naujus ar ženkliai pagerintus gaminius ir (arba) paslaugas arba pagerinti technologinius procesus, kuriuos įdiegus mažėja neigiamas ūkinės veiklos poveikis aplinkai, skatinama pramonės simbiozė ir užtikrinamas tęstinis aplinkos apsaugos efektas, diegimas įmonėje.

Lyginant su 2016 m., kuomet buvo paskelbtas pirmasis „Eco–inovacijos LT+“ kvietimas, įmonių susidomėjimas šia priemone išaugo. Įvertinus kvietime Nr. 3 pateiktas paraiškas EIM skyrė papildomų lėšų projektams finansuoti, todėl buvo paskelbtas kvietimas Nr. 4. Atsižvelgiant į tai, žemiau pateikiami duomenys rodo, kad potencialiai dėl COVID–19 pasekmių pateiktų paraiškų skaičius yra nežymiai mažesnis, tačiau bendra prašoma paramos suma yra didesnė nei buvo numatyta iš pradžių.[[66]](#footnote-67)

*Paveikslas Nr. 7. Informacija apie skirtingus kvietimus priemonei „Eco–inovacijos LT+“. 2020 m. rugsėjo mėn. duomenimis.*

Įmonių skaičius, vnt.

ES SF suma, mln. Eur

Lietuvos verslo paramos agentūros (toliau – LVPA) teigimu[[67]](#footnote-68) remiantis 2014–2020 m. buvusių kvietimų „Eco–inovacijos LT“ ir „Eco–inovacijos LT+“ patirtimi pramonės įmonių susidomėjimas ekologinėmis inovacijomis vis didėja. Pagal patvirtintus finansavimo projektus, pateiktus trijuose, iki šiol įgyvendintuose, „Eco–inovacijos LT+“ kvietimuose, pirmavo Vilniaus (47 projektai) ir Kauno (37) apskričių verslininkai. Gerokai atsilikusios nuo jų Panevėžio (10), Šiaulių (10) apskritys. Klaipėdos apskritis atsidūrė tik penktoje vietoje (7). Iš viso tinkamais finansuoti buvo pripažinti 126 projektai. 2014–2020 m. prašoma suma (tik Vidurio ir Vakarų Lietuvoje registruotų įmonių) siekė 81,89 mln. Eur, t. y. 58,6 proc. bendros prašomos sumos.

Aktyvi ES inicijuota Žaliojo kurso politika, strateginiai Lietuvos dokumentai bei didėjantis vartotojų sąmoningumas rinktis mažesnį poveikį aplinkai darančias prekes/paslaugas, ateityje tik dar labiau skatins įmones investuoti į prekių/paslaugų ir/ar gamybos proceso tobulinimą. Siekis padidinti investicijas į aktualias Sumanios specializacijos kryptis ir tvarią gamybą – vienas iš esminių pramonės sektoriaus tikslų. Atsižvelgiant į numatytus ambicingus tikslus ŠESD mažinimo srityje, reikalinga pramonės, kaip vieno taršiausių sektorių, transformacija žiedinės ekonomikos link[[68]](#footnote-69). Tad siekiant nustatyti investicijų poreikį į pramonės transformacijos skatinimą iki 2029 m., 2023 m. liepos mėn. buvo atliktos MVĮ ir DĮ subjektų apklausos, kurių metu didelis dėmesys buvo skiriamas perėjimo link neutralios klimatui ekonomikos, diegiant aplinkosaugines inovacijas ir sprendimus, investicijų poreikio Lietuvoje analizei. Iš visų apklaustų respondentų MVĮ apklausoje, kiek daugiau nei penktadalis (22 proc.) respondentų Sostinės regione nurodė, kad per artimiausius 3 metus planuoja investuoti žaliąją gamybos transformaciją ar tvarią gamybą. Tokių įmonių Vidurio ir Vakarų Lietuvos regione buvo kiek daugiau – 28 proc. Tad visos Lietuvos mastu maždaug 26 proc. MVĮ yra suplanavusios investuoti į žaliąją transformaciją (detalūs anketinės apklausos rezultatai pristatomi 5 priede).

 Tuo tarpu DĮ apklausos atveju, beveik trečdalis (30 proc.) įmonių Sostinės regione nurodė, kad investuos į žaliąją veiklos transformaciją per ateinančius 3 metus. Kaip ir MVĮ apklausos atveju, reikšmingai didesnė DĮ respondentų dalis Vidurio ir Vakarų Lietuvos regione nurodė, kad investuos į žaliąją transformaciją – 35 proc. Tad visos Lietuvos mastu maždaug 34 proc. DĮ įmonių yra suplanavusios investuoti į žaliąją transformaciją per artimiausius 3 metus. (detalūs anketinės apklausos rezultatai pristatomi 6 priede).

### 2.3.5.2 Pramonės įmonių gamybos procesų automatizavimas ir skaitmeninimo technologijų diegimas

*Investicijų paklausos analizė*

2014–2020 m. programavimo laikotarpiu pramonės transformacijos skatinimo gamybos procesų bei automatizavimo ir skaitmeninimo technologijų diegimui buvo skirta 189,60 mln. Eur. Skaičiuojama, kad iš viso ES SF panaudojimas sudarė 218,9 mln. Eur. Visų nagrinėjamų pramonei skirtų priemonių finansavimo suma viršijo numatytą biudžetą.

*Paveikslas Nr. 8. Pramonės modernizavimui ir skaitmenizavimui skirtos ir panaudotos ES SF lėšos, mln. Eur.*

2014–2020 m. programavimo laikotarpiu buvo paskelbtos dvi priemonės, skirtos pramonės MVĮ, veiklą vykdančių ne didžiuosiuose miestuose ir (ar) rajonuose, technologiniam modernizavimui. Pagal priemonės Nr. 03.3.1–LVPA–K–803 „Regio Invest LT+“ kvietimą Nr. 1 paraiškas galėjo teikti tik tie juridiniai asmenys, kurių planuojami įgyvendinti projektai nėra įgyvendinami Vilniaus, Kauno ir Klaipėdos miestų savivaldybėse, pagal kvietimą Nr. 2 – šis reikalavimas buvo išplėstas ir į minėtų rajonų savivaldybes. Pagal priemonės Nr. 03.3.1–LVPA–K–850 „Regio potencialas LT“ finansavimo sąlygų aprašą finansavimas negalėjo būti skiriamas projektams, įgyvendinamiems Vilniaus ir Kauno miesto ir rajonų savivaldybėse. Susidomėjimas abejomis priemonėmis buvo didesnis nei skirta suma, nors priemonių finansavimo sąlygų aprašai ribojo tam tikrų įmonių dalyvavimo galimybes. Nepaisant regionų konkurencingumui skatinti skirtų projektų 2018 m. gruodžio 27 d. duomenimis dviejų didžiųjų miestų (Vilniaus ir Kauno) regionams buvo skirta apie 60 proc. visų 2014–2020 m. VP 3 prioriteto investicijų.[[69]](#footnote-70)

Remiantis 2014–2020 m. programavimo laikotarpio praktika, pramonės skaitmenizavimo ir modernizavimo srityje matomas didelis finansavimo poreikis. Pagal priemonę Nr. 03.3.1–LVPA–K–854 „Pramonės skaitmeninimas LT“ Nr. 1 finansavimas buvo skirtas 71 projektui, o į rezervinį projektų sąrašą buvo įtraukti 29 projektai. Vėliau šis poreikis buvo patenkintas skyrus papildomus 15,3 mln. Eur. Antrasis priemonės „Pramonės skaitmeninimas LT“ kvietimas buvo dar paklausesnis – nepaisant to, kad kvietimo biudžetas buvo 15,35 mln. Eur, EIM papildomai skyrė daugiau kaip 38 mln. Eur. Pagal priemonę Nr. 03.3.1–LVPA–K–850 „Regio potencialas LT“ papildomai rezerviniam sąrašui tenkinti buvo skirta 12,99 mln. Eur. Atsižvelgiant į ES SF fondų perskirstymą ir rezerviniame sąraše esančių projektų finansavimo tenkinimą darytina išvada, kad 2014–2020 m. laikotarpyje buvo susiduriama su iš anksto numatytų lėšų trūkumu.

Tiek 2014–2020 m. ES SF lėšų panaudojimo analizė, tiek pastarųjų metų (2020–2022 m.) socio–ekonominės aplinkybės ir kylančios rizikos didina investicijų pritraukimo į regionus poreikį. Tad siekiant nustatyti investicijų poreikį pramonės įmonių gamybos procesų automatizavimą ir skaitmeninimo technologijų diegimą Vidurio ir Vakarų Lietuvos regione, 2023 m. liepos mėn. buvo atlikta MVĮ ir DĮ subjektų apklausos, kurių metu didelis dėmesys buvo skiriamas gamybos modernizavimo ir pramonės skaitmenizavimo investicijų poreikiui nustatyti. Iš visų apklaustų respondentų MVĮ apklausoje, kiek daugiau nei 65 proc. įmonių nurodė, kad per artimiausius 3 metus investuos į gamybos modernizavimą ir pramonės skaitmenizavimą. Tuo tarpu DĮ apklausoje, 58 proc. įmonių nurodė, kad investuos į tokio tipo veiklas (detalūs anketinės apklausos rezultatai pristatomi 5 ir 6 prieduose).

### 2.3.5.3. Aukštą pridėtinę vertę kuriančių pramonės įmonių gamybos procesų skaitmeninimas

*Investicijų paklausos analizė*

Siekiant paskatinti MVĮ procesų skaitmeninimą buvo paskelbti du kvietimai pagal priemonę Nr. 03.3.1–LVPA–K–854 „Pramonės skaitmeninimas LT“. Pirmasis kvietimas, paskelbtas 2018 m. sulaukė didelio pramonės įmonių susidomėjimo – iš viso finansavimas buvo skirtas 101 projektui. Antrojo kvietimo metu – finansavimas buvo skirtas dar 146 projektams. Skaičiuojama, kad daugiausiai, net 37 proc., paraiškų buvo sulaukta iš Vilniaus apskrityje veiklą vykdančių įmonių. Didžioji dalis paraiškas pateikusių įmonių veikia metalo, baldų, popieriaus ir spausdinimo, medienos, maisto ir plastiko gaminių gamybos srityse.[[70]](#footnote-71)

Apskaičiuojant investicijų paklausą ir poreikį atlikta detali paraiškas pagal priemonę „Pramonės skaitmeninimas LT“ teikusių įmonių regioniškumo analizė (pareiškėjai buvo suskirstyti į dvi grupes: Sostinės regiono ir Vidurio ir Vakarų Lietuvos). Šios analizės tikslas – nustatyti Sostinės regione veikiančių MVĮ investicijas į skaitmeninimo technologijas. Gautais duomenimis 104 paraiškos iš 280 paraiškų buvo pateiktos Sostinės regione registracijos vietą nurodžiusių įmonių. Remiantis atliktos analizės duomenimis skaičiuojama, kad prašoma suma siekė 51,81 mln. Eur.

Tiek 2014–2020 m. ES SF lėšų panaudojimo analizė, tiek pastarųjų metų (2020–2022 m.) socio–ekonominės aplinkybės ir kylančios rizikos didina investicijų į konkurencingumo skatinimą poreikį ne tik regionuose, tačiau ir Sostinės regione. Tad siekiant nustatyti investicijų poreikį įmonių gamybos procesų automatizavimui ir skaitmeninimo technologijų diegimui Sostinės regione, 2023 m. liepos mėn. buvo atliktos MVĮ ir DĮ subjektų apklausos, kurių metu didelis dėmesys buvo skiriamas gamybos modernizavimo ir pramonės skaitmenizavimo investicijų poreikiui nustatyti. Iš visų apklaustų respondentų MVĮ apklausoje, kiek daugiau nei 59 proc. įmonių nurodė, kad per artimiausius 3 metus investuos į gamybos modernizavimą ir pramonės skaitmenizavimą. Tuo tarpu DĮ apklausoje, 50 proc. įmonių nurodė, kad investuos į tokio tipo veiklas (detalūs anketinės apklausos rezultatai pristatomi 5–6 prieduose).

Siekiant NPP tikslų – pasiekti, kad gyvybės mokslų industrijos sukuriamos pridėtinės vertės dalis nuo bendros šalies pridėtinės vertės 2030 m. sudarytų 5 procentus, Lietuvos gyvybės mokslų sektoriui yra reikalinga papildomai sugeneruoti apie 2,5 mlrd. Eur. pajamų per metus (prie jau esamų 2,7 mlrd. Eur.). Remiantis atliktų interviu su Lietuvos biotechnologijų asociacija medžiaga, NPP tikslo pasiekimą leistų užtikrinti 500 mln. Eur siekiančios investicijos į biotechnologijų sektorių. Iš nurodytos sumos, apie 300 mln. Eur. turėtų būti skirta investicijoms į verslo MTEP infrastruktūrą ir biotechnologijų inovacijų plėtrą. Dar apie 200 mln. Eur. turėtų būti skirta taikomojo mokslo infrastruktūros plėtrai ir jos įveiklinimui. Vertintojų nuomone taikomojo mokslo infrastruktūros pajėgumų finansavimui tinkamesnė priemonė yra dotacijos. Tokio tipo investicijų pagrindinė išlaidų kategorija yra darbo sąnaudos ir tokios investicijos tiesiogiai negeneruoja investicinės grąžos ir pajamų srautų.

Kita vertus, verslo MTEP infrastruktūra, biotechnologijų inovacijos ir gamybinių pajėgumų gerinimas yra tinkami finansuoti finansinėmis priemonėmis dėl tokių projektų aukšto atsiperkamumo. Remiantis interviu su biotechnologijų asociacija, iki pusės 300 mln. investicijų į verslo MTEP infrastruktūrą ir biotechnologijų inovacijų plėtrą galėtų finansuoti patys verslo subjektai. Remiantis šia asociacijos informacija, galima teigti, kad investicijų trūkumas biotechnologijų sektoriuje siekia 150 mln. Eur.

Siekiant įsitikinti šių skaičiavimų pagrįstumu, vertintojai papildomai apklausė biotechnologijų sektoriaus įmones anketinės apklausos būdu. Apklausų būdu pavyko pasiekti 32[[71]](#footnote-72) biotechnologijų įmones. Šių respondentų nuomone, didžiausias investicijų poreikis yra MTEP srityje ir biotechnologinių gamybinių pajėgumų / infrastruktūros plėtroje. Tad pagal tematines sritis anketinės apklausos rezultatai sutampa su asociacijos išreikštais investicijų prioritetais. Tuo tarpu remiantis investicijų paklausos poreikio analize, respondentai nurodė, kad per ateinančius tris metus papildomas investicijų poreikis siekia kiek mažiau nei 51 mln. Eur. Padalinus šią sumą iš 3 tam, kad būtų gautas metinis investicijų poreikis ir darant prielaidą, kad 2023–2029 m. laikotarpiu kasmet bus investuojama apskaičiuota lėšų suma (~17 mln. Eur), vertintojai apskaičiavo, kad investicijų poreikis iki 2029 m. sieks apie 100–150 mln. Eur. Nors ši suma yra šiek tiek mažesnė nei nurodyta asociacijos, atsižvelgiant į infliaciją 2023–2029 m., tikėtina kad investicijų poreikis gali išaugti iki asociacijos nurodyto lygio. Taip pat pastebėtina, kad papildomas investicijų poreikis gali ateiti iš naujai į Lietuva ateinančių biotechnologijų įmonių, kurias gali pritraukti tiek investicijų prieinamumas ir patrauklios išorinio finansavimo sąlygos, tiek egzistuojanti ir išvystyta tyrimų infrastruktūrą. **Atsižvelgiant į šių veiksnių visumą, galima teigti, kad investicijų trūkumas biotechnologijų sektoriuje iki 2029 m. sieks apie 150 mln. Eur.**

### 2.3.5.4. Gynybos ir saugumo pramonės sektorius

*Investicijų paklausos analizė*

Remiantis atliktų interviu informacija, karo prieš Ukrainą kontekste yra ženkliai išaugusi investicijų paklausa gynybos ir saugumo pramonės projektams. Respondentų nuomone, net ir pasibaigus karui prieš Ukrainą, tikėtina, kad didžiulė paklausa amunicijai, ginklams ir dvigubos paskirties produkcijai išliks mažiausiai dar ateinančius 10 metų. Didžiulė tokios produkcijos paklausa pagrįstina tuo, kad dabartinis karas išeikvojo amunicijos atsargas pasaulyje, o reikšmingai išaugusios geopolitinės rizikos skatina investicijas į gynybinių pajėgumų didinimą. Apklaustų respondentų nuomone, siekiant atliepti išaugusią paklausą gynybos ir saugumo pramonės produkcijai, jau šiuo metu veikiančios įmonės nori plėsti savo gamybinius pajėgumus. Pajėgumus nori plėsti ne tik lietuviškos kilmės įmonės, tačiau ir užsienio įmonės (iš NATO valstybių), kurios svarsto plėsti gamybinius pajėgumus, įrengiant amunicijos ir kitų produktų gamybos linijas Lietuvoje. Vis dėlto tiek lietuviškos, tiek užsienio įmonės susiduria su problema, kad didžiausios Lietuvoje veikiančios finansų įstaigos nesutinka finansuoti tokios veiklos. Remiantis interviu su finansų įstaigomis informacija, visų apklaustų kredito įstaigų atstovai teigė, kad gynybos ir saugumo sektoriaus finansavimas prieštarauja jų vidaus taisyklėms. Net ir tais atvejais, kai yra gaminama dvigubos paskirties produkcija, į tokią įmonę taip pat yra žiūrima kaip į įmonę su padidinta rizika ir dažnu atveju taip pat nesutinkama finansuoti veiklos ar siūlomos finansavimo sąlygos nėra patrauklios. Tuo tarpu alternatyvių finansuotojų siūlomos finansavimo sąlygos dažnu atveju yra labai nepatrauklios dėl aukštų siūlomų palūkanų normų, trumpo finansavimo laikotarpio ir siūlomos finansuoti sumos. Tai leidžia prieiti prie išvados, kad gynybos ir saugumo sektorius dėl savo specifikos ir išskirtinumo susiduria su finansavimo trūkumu. Tokia situacija ne tik riboja Lietuvoje veikiančių gynybos ir saugumo sektoriaus įmonių plėtros galimybes, tačiau taip pat ir nekuria prielaidų naujų, seniai veikiančių gynybos sektoriaus įmonių, kurių kilmės šalys yra NATO narės ir kitos Vakarų pasaulio šalys, pritraukimui į Lietuvą. **Remiantis interviu metu surinkta informacija ir ekspertiniu vertinimu, šiuo metu rinkoje egzistuoja iki 150 mln. Eur siekianti investicijų paklausa gynybos ir saugumo sektoriaus įmonėms.** Bent dalis šio finansavimo trūkumo galėtų būti finansuojama pačių įmonių – tyrimo metu apklaustos įmonės ir sektoriaus ekspertai – nurodė, kad tiek seniai veikiančios įmonės, tiek naujai ateinančios įmonės galėtų prie projektų įgyvendinimo prisidėti bent 30 proc. nuosavomis lėšomis. **Atsižvelgiant į tai, tikėtina, kad realus investicijų trūkumas gynybos ir saugumo sektoriaus įmonėms siekia maždaug 100 mln. Eur.**

*Finansavimo lėšų poreikis* *pramonės įmonių skatinimui ir konkurencingumo didinimui*

Remiantis anksčiau atlikta analize, toliau yra pateikiamos investicijų paklausos skaičiavimų prielaidos:

1. Apklausa parodė, kad per ateinančius 3 metus:
	1. apie 26 proc. MVĮ ir 34 proc. DĮ investuos į žaliąją transformaciją/tvariąją gamybą;
	2. apie 65 proc. MVĮ ir 58 proc. DĮ investuos į gamybos modernizavimą ir pramonės skaitmenizavimą;
	3. apie 59 proc. MVĮ ir 50 proc. DĮ investuos į aukštą pridėtinę vertę kuriančios gamybos modernizavimą ir pramonės skaitmenizavimą.
2. Kadangi dėl infliacijos ir kitų veiksnių kiekvienais metais auga darbo ir kapitalo sąnaudos, tai daroma prielaida, kad vieno investicijų projekto vertė augs vidutiniškai po 5,5 proc. kasmet. Šis augimo koeficientas atitinka vidutinį LR FM prognozuojamą bendrojo pagrindinio kapitalo defliatoriaus augimą 2023–2026 m.
3. Siekiant apskaičiuoti realų investicijų trūkumą DĮ vertintojai rėmėsi atliktų interviu su NPĮ, kredito įstaigomis ir DĮ medžiaga. Remiantis interviu medžiaga (detalesnė informacija pateikta 3 skyriuje), įmonės nuosavomis ar skolintomis lėšomis pajėgia finansuoti iki 60–80 proc. didelių projektų vertės. Atsižvelgiant į šiuos skaičiuos, vertintojai darė konservatyvią prielaidą, kad DĮ galės finansuoti iki 60 proc. projektų vertės nuosavomis ar iš finansų tarpininkų skolintomis lėšomis. Vis dėlto svarbu pastebėti, kad mažesnės apimties projektų atvejais ir ypač tada, kai MVĮ įgyvendina projektus, įmonės reikšmingai mažesnę dalį projekto vertės yra pajėgios finansuoti nuosavomis lėšomis ar iš finansų įstaigų skolintomis lėšomis. Remiantis anksčiau įgyvendintų priemonių analize, interviu ir apklausų medžiaga, įmonių pajėgumas finansuoti projektus varijuoja nuo 20 proc. iki 60 proc. Tad apskaičiuojant investicijų poreikį mažesniems projektams buvo daroma prielaida, kad įmonės nuosavomis ar iš finansų įstaigų skolintomis lėšomis yra pajėgios finansuoti 20–60 proc. numatytų įgyvendintų projektų vertės.
4. Siekiant paskatinti įmones investuoti į transformacijos veiklas bei kurti naujas darbo vietas, siūloma derinti skolinį finansavimą ir dotacijas. Rekomenduojama teikti dotaciją darbo užmokesčiui, palūkanų kompensavimui arba dalies paskolos nurašymui, kai įmonei, tinkamai įgyvendinus projektą ir grąžinus dalį skolinio finansavimo, dalis suteikto finansavimo galėtų būti negrąžinama (angl. *capital rebate*), siekiant palengvinti įmonei paskolos grąžinimą ar/ir sumažinti paskolos sąnaudas, nesant pastoviems pinigų srautams. Toks siūlymas ypatingai aktualus dėl išaugusios skolinimosi kainos (EURIBOR) ir geopolitinės situacijos neapibrėžtumo.
5. Siekiant paskatinti pramonės įmones investuoti į procesų automatizavimo ir skaitmeninimo technologijų diegimą, siūlytina finansinę priemonę derinti su dotacija. Rekomenduojama teikti dotaciją technologiniam auditui atlikti, kuris svarbus, nustatant gamybos procesų skaitmeninimo poreikį bei galimybes ir, kurio dėka būtų užtikrinamas finansine priemone finansuotinų investicijų tikslingumas ir efektyvumas.

|  |
| --- |
| Atsižvelgiant į pateiktas prielaidas, daroma išvada, kad investicijų poreikis pramonės įmonių skatinimui ir konkurencingumo didinimui sudarys **2,6 mlrd. Eur**, iš kurių apie **1,8 mlrd. Eur** sudarys poreikis veikloms, kurias planuojama finansuoti 2021–2027 m. programos ir EGADP lėšomis.  |

# **Siūlomi finansiniai produktai**

Vertinimo metu buvo nustatyta, kad subsidinių finansavimo formų taikymas turi neigiamos įtakos įmonių tarpusavio konkurencingumui ir įmonių veiklos tęstinumui ekonominio ir finansinio nuosmukio laikotarpiu. Dėl šių priežasčių platesnis FP panaudojimas turi teigiamos įtakos vietinei rinkai. Vis dėl to, remiantis reprezentatyvios apklausos[[72]](#footnote-73) duomenis, tik ketvirtadalis tiek finansavimą gavusių, tiek negavusių respondentų sutiktų įgyvendinti analogišką projektą kitokia forma nei subsidija. Tarp apklaustųjų populiariausia finansavimo forma po subsidijų – lengvatinė paskola.

Remiantis kokybinio ir kiekybinio tyrimų metu gautais duomenimis, nustatyta, kad įtakos ekonominio gyvybingumo rodiklių pagerėjimui turinčios veiklos, pvz.: pramonės skaitmeninimas, trumpų vertės grandinių formavimas, turėtų būti skatinamos taikant FP, o ilgesnį atsiperkamumo laikotarpį turinčios investicijos, pvz.: investicijos į technologines inovacijas ar MTEP veiklas, galėtų būti skatinamos nuosekliai pereinant nuo subsidijų prie FP, t. y. FP derinant su subsidiniais elementais (angl. *blended finance*).

Remiantis atliktos investicijų paklausos analize nustatyta, kad įmonėms dažniausiai kylantys sunkumai, susiję su išorinio finansavimo gavimu, yra užstato trūkumas, per didelė finansavimo kaina (palūkanos, garantijos mokesčiai, administravimo mokesčiai) ir per trumpa įmonių veiklos istorija. Atsižvelgiant į GG kylančius iššūkius, 2021–2027 m. ES SF programavimo laikotarpiu rekomenduojama taikyti rizikos kapitalo investicijų, paskolų ir garantijų FP. Šiame skyriuje pateikiami siūlymai yra struktūruojami pagal siūlomas taikyti FP.

### Rizikos kapitalo investicijų FP

Ankstyvajame veiklos vystymosi etape esančioms įmonėms, siekiančioms gauti išorinio finansavimo veiklos plėtrai, dažnu atveju tradicinės finansavimo formos yra sunkiai prieinamos. Tokiu atveju rizikos kapitalo investicijos yra viena, o kartais ir vienintelė, galimybė finansuoti veiklos plėtrą. Taip pat kapitalo poreikis aktualus ir vėlesniuose veiklos etapuose esančioms įmonėms, kurios planuoja įgyvendinti didesne rizika pasižyminčius projektus.

MTEPI srityje kylančios rizikos daro reikšmingą įtaką finansavimo prieinamumui. Labai maža visų rūšių naujoves diegiančių įmonių dalis, mažos verslo išlaidos moksliniams tyrimams ir technologinei plėtrai, menkai komercializuojamas esamas ekonominis Lietuvos mokslo potencialas sudaro sąlygas esminių pokyčių poreikiui: sumanios specializacijos strategijos pagrindu reikalinga sustiprinti verslo, studijų ir tyrimų sinergiją bei jų panaudojimą šalies ūkio konkurencingumo plėtrai.

Vertinimo metu buvo nustatyta, kad rizikos kapitalo investicijų FP pritaikymas yra galimas visoms šiame Vertinime nagrinėjamoms veikloms (išskyrus TUI investicijų į MTEPI veiklų skatinimą). Rekomendacijos dėl kapitalo investicijų FP yra pateiktos lentelėje apačioje. Pažymėtina, kad šios FP yra siūlomos įgyvendinti Vertinimo apimtyje, tačiau tai neturėtų apriboti rizikos kapitalo fondus (toliau – RKF) investuoti į kitas veiklas ir (ar) regionus naudojant kitus lėšų šaltinius.

2014–2020 m. programavimo laikotarpiu Lietuvoje rizikos kapitalo investicijomis buvo finansuojamos MTEPI veiklos – bendrai investuojančios FP „Ko–investicinis fondas II“ ir „Ko–investicinis fondas MTEPI“ (2020 m. birželio 22 d. Fondų fondo priežiūros komitetas nusprendė nebeįgyvendinti FP kaip atskiros priemonės, o sudaryti galimybes tokiomis pat sąlygomis investuoti iš priemonės „Ko–investicinis fondas II“ lėšų[[73]](#footnote-74)), „Ankstyvosios stadijos ir plėtros fondas I“ bei „Ankstyvos stadijos ir plėtros fondas II“. Atsižvelgiant į sukauptą patirtį, rekomenduojama tęsti „Ko–investicinio fondo“ veiklą, skiriant daugiau lėšų, įsteigti naują ASIPF III, užtikrinti plėtros RKF–ų finansavimo tęstinumą.

*Lentelė Nr. 6. Siūlomos rizikos kapitalo investicijų FP Vertinime analizuojamoms veikloms finansuoti*

|  |  |  |  |  |
| --- | --- | --- | --- | --- |
|  | **Akceleratorius 3** | **ASIPF III** | **Ko–investicinis fondas (papildymas)** |  **Plėtros RKF–ai**  |
| **Preliminariai skiriama valstybės lėšų suma (su valdymo mokesčiais), mln. Eur** | 20,00, iš kurių: 11,75 – ES SF lėšos (finansuojama pagal veiklą „Skatinti startuolių vystymą, akceleravimą ir plėtrą[[74]](#footnote-75)“) | 42,8, iš kurių: 9,40 – ES SF lėšos (finansuojama pagal veiklą „Skatinti pradedančiųjų SVV subjektų kūrimąsi, augimą ir plėtrą[[75]](#footnote-76)“) ir 11,25 – ES SF lėšos (finansuojama pagal veiklą „Skatinti startuolių vystymą, akceleravimą ir plėtrą[[76]](#footnote-77)“);  | 14,3 iš kurių 10 – ES SF lėšos (finansuojama pagal veiklą „Skatinti startuolių vystymą, akceleravimą ir plėtrą[[77]](#footnote-78)“) | 132 |
| **Finansavimo šaltiniai** | ES SF lėšos, biudžeto lėšos, grįžusios ir (ar) grįšiančios bei kitos lėšos | Biudžeto lėšos arba grįžusios ir (ar) grįšiančios ir kitos lėšos |
| **Privačios lėšos, proc.** | Pagal bendrosios išimties reglamentą, ne mažiau kaip 10 proc.  | Ne mažiau kaip 50 proc., jeigu taikomas bendrosios išimties reglamentas – ne mažiau kaip 30 proc. nuo RKF dydžio |
| **Finansavimo tipas** | Per fondų fondą | Per fondų fondą | Tiesiogiai įgyvendinama FP | Per fondų fondą |
| **GG** | MVĮ | MVĮ, jeigu netaikomas bendrosios išimties reglamentas – MVĮ, mažos vidutinės kapitalizacijos įmonės\* |
| **Valstybės pagalba** | Yra (pagal bendrosios išimties reglamentą ir (arba) notifikuotą valstybės pagalbos schemą) | Yra (pagal bendrosios išimties reglamentą ir (arba) notifikuotą valstybės pagalbos schemą) | Yra (pagal bendrosios išimties reglamentą arba *de minimis* reglamentą) | Gali būti valstybės pagalba (pagal bendrosios išimties reglamentą ir (arba) notifikuotą valstybės pagalbos schemą) |
| **Orientacinis maksimalus fondo investicijų į vieną GG dydis** | Iki 10 proc. fondo vertės | Iki 15 proc. fondo vertės | Iki 2 mln. Eur | Iki 20 proc. fondo vertės |
| **Investavimas** | Investuojama į MVĮ akcinį kapitalą arba į iš dalies akcinį kapitalą įmonių priešankstyvojoje ir ankstyvojoje stadijose | Į MVĮ akcinį kapitalą arba į iš dalies akcinį kapitalą įmonių pradinio augimo (pradinio, ankstyvo augimo) ir plėtros stadijose | Į MVĮ akcinį kapitalą arba į iš dalies akcinį kapitalą įmonių pradinio augimo (pradinio, ankstyvo augimo ir plėtros) stadijose | Į įmonės akcinį kapitalą arba į iš dalies akcinį kapitalą įmonių pradinio augimo (pradinio, ankstyvo augimo ir plėtros) stadijose |
| **GG veiklos sektoriai** | Ribojama pagal valstybės pagalbos schemą ir atsižvelgiama į 2021–2027 m. veiksmų programos prioritetus | Ribojama pagal valstybės pagalbos schemą ir atsižvelgiama į 2021–2027 m. veiksmų programos prioritetus | Ribojama pagal valstybės pagalbos schemą ir atsižvelgiama į 2021–2027 m. veiksmų programos prioritetus | Ribojama pagal valstybės pagalbos schemą (jei taikoma) |
| **Apytikslė minimali fondo metinė grynoji grąža (angl. *Hurdle Rate*)** | Ne mažiau 6 proc. |
| **Finansavimas pagal 2021–2027 m. veiksmų programos veiklas (reikalavimas taikomas tik ES SF finansuojamų veiklų daliai)** | Startuolių vystymas, akceleravimas ir plėtra[[78]](#footnote-79) | Startuolių vystymas, akceleravimas ir plėtra[[79]](#footnote-80); Skatinti pradedančiųjų SVV subjektų kūrimąsi, augimą ir plėtrą[[80]](#footnote-81) | Startuolių vystymas, akceleravimas ir plėtra[[81]](#footnote-82) | – |

\*Kaip apibrėžta [https://eur–lex.europa.eu/legal–content/EN/TXT/?uri=uriserv%3AOJ.C\_.2021.508.01.0001.01.ENG&toc=OJ%3AC%3A2021%3A508%3ATOC#ntr1–C\_2021508EN.01000101–E0001](https://eur-lex.europa.eu/legal-content/EN/TXT/?uri=uriserv%3AOJ.C_.2021.508.01.0001.01.ENG&toc=OJ%3AC%3A2021%3A508%3ATOC#ntr1-C_2021508EN.01000101-E0001)

EK ir EBPO atliktame tyrime[[82]](#footnote-83) nustatyta, kad verslo inkubatorių ir akceleratorių principas turėtų būti daugiausiai grindžiamas mentorystės ir bendradarbiavimo principu tarp valdžios institucijų, investuotojų ir startuolių. Gerosios praktikos pavyzdžiu Lietuvoje yra laikoma FP „Akceleravimo fondas“. Valstybės dalyvavimą RKF steigime galima laikyti galimybe valdyti riziką dirbant su aukšta rizika pasižyminčiais projektais. Akceleravimo fondo kūrimas yra suprantamas kaip integrali dalis valstybės kuriamame startuolių skatinimo plane. Atsižvelgiant į tai, kad priešankstyvojoje ir ankstyvojoje veiklos stadijoje esantiems startuoliams išorinis finansavimas yra ypač sunkiai prieinamas ir įvertinus FP „Akceleravimo fondas“ reikšmę ir numatytą tęstinumą investuojant į FP „Akceleratorius 2”, 2021–2027 m. ES SF programavimo laikotarpiu rekomenduojama užtikrinti RKF, investuojančių į priešankstyvosios ir ankstyvosios stadijos startuolius, veiklų tęstinumą. Visgi, įvertinus strateginius uždavinius – skatinti startuolių akceleravimą ir plėtrą Vidurio ir Vakarų Lietuvos regione buvo nustatyta, kad atskiri RKF, skirti tik regionuose veikiantiems startuoliams nėra patrauklūs įgyvendinti dėl ribotos investicijų paklausos ir pasiūlos. Atsižvelgiant į tai, lentelėje Nr. 2 nurodytoms FP rekomenduojama skirti papildomų lėšų iš kitų šaltinių, siekiant sudaryti galimybę RKF investuoti į įmones, teikiančias naudą visai Lietuvai.

Siekiant sustiprinti verslo, studijų ir tyrimų sinergiją, rekomenduojama užtikrinti FP ASIPF I ir ASIPF II bei FP „Ko–investicinis fondas“ veiklų tęstinumą. Atsižvelgiant į fondų specifiką rekomenduojama steigti naujus arba pratęsti egzistuojančių fondų veiklos tęstinumą padidinant skirtas lėšas (Ko–investicinis fondas) arba užtikrinti, kad finansavimo poreikis būtų užtikrintas investuojant į įvairių stadijų RKF.

### Skolinio finansavimo priemonės

*Išorinio (paskolų) finansavimo rinkos problematika Lietuvoje*

**Išorinio finansavimo trūkumų / problemų visuma** (pristatyta žemiau esančioje lentelėje)**, o taip pat dažnu atveju pačių lietuviškų įmonių konservatyvumas lemia tai, kad įmonių įsiskolinimo lygis Lietuvoje yra vienas žemiausių Europoje**. Remiantis anksčiau atlikta Lietuvos banko analize[[83]](#footnote-84), 2019 m. Lietuvos įmonių finansinių įsipareigojimų ir BVP santykis buvo vienas žemiausių ES ir siekė (81 proc.), kai tuo tarpu ES vidurkis buvo 140 proc., o Latvijoje ir Estijoje atitinkamai 86 ir 122 proc. Taip pat pastebėtina, kad skirtingai nuo kitų ES valstybių, reikšmingai didesnė dalis įmonių Lietuvoje investicijas finansuoja nuosavomis lėšomis ar paskolomis iš kitų įmonių, o ne finansų įstaigų. Dėl šios priežasties finansų įstaigų paskolų ne finansų įmonėms portfelis yra vienas žemiausių. Žemiau lentelėje yra detaliai pateiktos pagrindinės vertinimo metu identifikuotos išorinio finansavimo rinkos problemos ir trūkumai.

*Lentelė Nr. 7. Analizės metu identifikuotos išorinio finansavimo rinkos problemos ir trūkumai*

|  |  |
| --- | --- |
| **Išorinio finansavimo rinkos problemos (trūkumai)** | **Glaustas problemos (trūkumo) aprašas** |
| Tvarių piniginių srautų trūkumas, nuosavo kapitalo trūkumas ir dokumentų (ataskaitų), kurie galėtų pagrįsti įmonių gebėjimą aptarnauti finansinius įsipareigojimus | Vienas iš pagrindinių veiksnių lemiantis finansų įstaigų sprendimą suteikti finansavimą ar ne – įmonės gebėjimas iš vykdomos veiklos aptarnauti finansinius įsipareigojimus. Tuo tarpu reikšminga dalis įmonių Lietuvoje neteikia privalomų metinių ataskaitų Registrų centrui, turi neigiamą kapitalo lygį, veikia pakankamai trumpą laikotarpį (t. y. jaunos įmonės iki 3–5 metų) ir atitinkamai susiduria su problemomis, norėdamos įrodyti finansų įstaigoms, kad sugebės vykdyti finansinius įsipareigojimus. Šių priežasčių visuma lemia tai, kad nors ir finansuotinas projektas gali būti gyvybingas ir atsiperkantis, finansų įstaigos nebus linkusios suteikti išorinio finansavimo įmonėms, kurios negali objektyviai pagrįsti savo veiklos gyvybingumo. |
| Užstato trūkumas | Vienas iš ilgalaikių veiksnių, ribojančių įmonių, o ypač MVĮ, prieinamumą prie išorinio finansavimo, – tinkamo ar pakankamo užstato trūkumas. Finansų įstaigos, siekdamos valdyti kreditavimo rizikas, reikalauja iš įmonių įkeistino turto. Tuo tarpu reikšminga dalis MVĮ stokoja įkeisti tinkamo ilgalaikio materialaus turto (kaip antai, NT ir pan.), o už kreditą įsigytina įranga ar įrenginiai (pvz., tikslinė įranga, kaip antai: saulės elektrinės, specifinės gamybos linijos ir t. t.) dažniausiai neturi antrinės realizavimo rinkos ir atitinkamai nėra tinkami kaip užstatas. |
| Finansinio raštingumo trūkumas | Reikšminga dalis įmonių, ypač MVĮ, siekdamos gauti išorinį finansavimą susiduria su problemomis tinkamai užpildant ir pateikiant reikalingus dokumentas finansų įstaigoms. Dalis įmonių taip pat nemoka tinkamai pasirinkti finansavimo šaltinių ar valstybės pagalbos priemonių. Dėl šių priežasčių reikšminga dalis paraiškų yra tiesiog atmetamos dėl netinkamo jų pateikimo. |
| Informacijos apie alternatyvaus finansavimo galimybes trūkumas | Reikšmingai daliai įmonių ligi šiol trūksta informacijos apie finansavimo alternatyvas ar esamas valstybės pagalbos schemas. Siekdamos finansavimo įmonės yra linkusios kreiptis tik į vieną ar dvi kredito įstaigas ir dažnai nežino apie alternatyvių finansuotojų teikiamas galimybes. Tiesa, alternatyvūs finansuotojai ne visada gali pasiūlyti reikiamų produktų (pvz., ilgalaikių paskolų) ar patrauklią finansavimo kainą. |
| Aukšta skolinimosi kaina | Remiantis naujausiu ECB vertinimu[[84]](#footnote-85), 2023 m. birželio mėnesį naujų paskolų ne finansų bendrovėms palūkanų normos Lietuvoje ir Estijoje buvo aukščiausios visoje Euro zonoje (vidutinės palūkanų normos siekė 6,07 proc.) ir viršijo Euro zonos vidurkį daugiau nei 1 proc. punktu. Apskritai, Lietuvos ir Euro zonos kredito įstaigų paskolų ne finansų bendrovėms palūkanų normos auga nuo 2022 m. vidurio ir per pirmus šešis 2023 m. mėnesius (iki birželio mėn.) padidėjo atitinkamai 1,27 ir 1,34 proc. punkto – iki 6,07 ir 4,78 proc. Augančios palūkanų normos mažina investicinių projektų gyvybingumą–atsiperkamumą ir atitinkamai mažina pačių investicijų patrauklumą. Remiantis Lietuvos pramonininkų konfederacijos narių–įmonių apklausa, o taip pat reprezentatyvia MVĮ ir DĮ apklausa, aukšta skolinimosi kaina yra viena iš svarbiausių priežasčių ribojančių išorinio finansavimo patrauklumą ir prieinamumą. |
| Siūlomo finansavimo laikotarpis ir per dideli nuosavų lėšų ir garantijų (laidavimo) reikalavimai  | Dėl ribotos finansų įstaigų, o ypač komercinių bankų konkurencijos, daugumos kredito įstaigų rizikos tolerancija Lietuvoje yra labai žema. Žema rizikos tolerancija pasireiškia per kai kurioms įmonėms nepatrauklų siūlomą finansavimo laikotarpį, per didelius nuosavų lėšų ir garantijų (laidavimo) reikalavimus. Per trumpas finansavimo laikotarpis dažnu atveju reiškia, kad per paskolos laikotarpį net ir gyvybingas projektas nespėja atsipirkti, o likusią paskolos dalį įmonė yra priversta dengti iš einamosios veiklos. Per didelis nuosavų lėšų reikalavimas reiškia, kad dalis investicinių projektų gali vėluoti, tol kol įmonės surinks tinkamą lėšų dalį, arba tam tikra dalis investicijų gali būti sustabdytos visam laikui – surinkus reikiamą lėšų kiekį norimos investicijos jau gali būti netinkamos / pasenusios. |
| Vykdomos veiklos sektorius ir tipas | Finansų įstaigos yra mažiau suinteresuotos suteikti finansavimą įmonėms, kurių rinka tuo metu kinta ir susiduria su tam tikrais sunkumais (pvz.: turizmo sektorius per COVID–19 pandemiją, stambesnių statybos įmonių bankrotai). Dalis finansų įstaigų taip pat skeptiškai žiūri į lošimų, tabako, taip pat gynybos ir saugumo sektorių finansavimo galimybes. Dėl pastarojo sektoriaus vykdomos veiklos specifikos, o taip pat rizikos, kad sektoriaus gaminama produkcija gali patekti į sankcionuotas ar padidintos rizikos valstybes, išorinio finansavimo prieinamumas šio sektoriaus įmonėms yra apribotas, o alternatyvių finansuotojų siūloma kaina yra ženkliai didesnė. Finansų įstaigos taip pat skeptiškai vertina aukštos rizikos veiklų (kaip antai, MTEP veiklų) arba netipinių / netradicinių veiklų finansavimą. MTEP veikla pagal savo apibrėžimą yra novatoriška ir, kadangi apie konkrečios MTEP veiklos sėkmingumą yra labai mažai informacijos, tai tokios veiklos finansavimo rizika yra labai didelė. Netipinės veiklos / projektai, apie kuriuos yra mažai informacijos, taip pat yra pakankamai rizikingos. Tokių veiklų atvejais finansų įstaigos nėra linkusios prisiimti aukštos finansavimo rizikos ir labai išimtinais atvejais finansuoja tokias veiklas. |
| Kredito įstaigų disponuojamas kapitalas kartais yra per mažas norimam gauti finansavimui | Kredito įstaigų suteikiamos maksimalios paskolos dydį riboja kredito įstaigų nuosavas kapitalas (t. y. kredito įstaigos negali suteikti didesnės paskolos nei konkretus santykis nuo kredito įstaigų turimo kapitalo, kaip tai numato Lietuvos banko ribojimai). Atsižvelgiant į tai, jeigu projektas yra labai didelis, kai kuriais atvejais kredito įstaigos tiesiog negali pajėgti finansuoti tokių didelių projektų. Tai atitinkamai reiškia, kad įmonės turi ieškoti pačios papildomų lėšų ir galimai atidėti norimo projekto įgyvendinimo laiką arba turi įgyvendinti mažesnės apimties projektą, kuris iki galo neatitinka pačios įmonės lūkesčių, o taip pat riboja įmonės augimo galimybes. Svarbu pastebėti, kad kai kuriais atvejais, net jeigu ir kredito įstaiga gali finansuoti didelį projektą, pačios kredito įstaigos nenori prisiimti tokios didelės rizikos ir maksimalia suma finansuoti konkretaus projekto. Dėl šios priežasties įmonės taip pat yra priverstos ieškoti papildomo nuosavo finansavimo galimybių arba įgyvendinti mažesnės apimties projektą. Kai kuriais atvejais, pačios įmonės jau turi pakankamai aukštą įsiskolinimo lygį iš tos pačios kredito įstaigos. Ir nors tokia įmonė norėtų ir galėtų prisiimti papildomus paskolinius įsipareigojimus, bankas nenori per daug „susisieti“ su viena įmone. |

Šaltinis: sudaryta Vertintojų.

Žemas įsiskolinimo lygis dažnu atveju sietinas su šalies finansiniu stabilumu ir stipria įmonių situacija. Žemas įsiskolinimo lygis taip pat gali indikuoti mažą tiek finansuotojų, tiek pačių įmonių rizikos apetitą ir atitinkamai apribotas arba mažesnes nei potencialas ekonominio augimo galimybes**.** Taip pat pastebėtina, kad nors dalį išorinio finansavimo rinkos problemų ir trūkumų galima sieti su pačių įmonių problematika (kaip antai, įmonių finansinio raštingumo trūkumas, žemas informacijos lygis, finansinės atskaitomybės apskaitos problema ar veikimas, turint neigiamą kapitalą), reikšminga dalis aprašytų išorinių finansavimo rinkos problemų yra nulemtos pačios rinkos struktūros: Lietuvos išorinio finansavimo rinkoje yra santykinai maža konkurencija, kapitalo rinkos nėra pakankamai išvystytos, o alternatyviųjų finansuotojų pajėgumai yra santykinai maži (dėl šių priežasčių dalis didelių įmonių finansavimo ieško pas institucinius bankus ar kreipiasi į kitų šalių kreditavimo įstaigas). Šių problemų visuma lemia reikšmingą dalį aukščiau lentelėje išvardytų problemų ir tai, kad Lietuvoje išorinio finansavimo kaina ir reikalavimai gali būti aukštesni, o rizikos tolerancija mažesnė nei kitose valstybėse. Tai atitinkamai reiškia, kad išorinio finansavimo sistema ne visada gali sėkmingai atliepti įmonių lūkesčius, o taip pat užtikrinti adekvatų investicijų finansavimo srautą, kai jo labiausiai reikia. Pavyzdžiui, Lietuvoje išorinio finansavimo prieinamumas yra labai procikliškas ir sulėtėjant verslo ciklui, išorinio finansavimo reikalavimai ir kaina padidėja labiau nei kitose ES valstybėse. Tokia situacija sąlygoja tai, kad kriziniais laikotarpiais arba laikotarpiais, kai stebimas ekonomikos sulėtėjimas, įmonėms gali būti sunkiau valdyti finansinius srautus, pasinaudoti krizine situacija investuojant į plėtrą ar inovacijas, išsaugoti darbo vietas, o taip pat pasiruošti sėkmingiau ateinančioms krizėms.

Aprašytų investicijų (žaliųjų ir aukštos pridėtinės vertės technologijų vystymo) finansavimą didelių projektų atvejais labiausiai riboja jau anksčiau aprašyti kredito įstaigų skolinimo ribojimai, kurie atsiranda dėl per mažo kredito įstaigų nuosavo kapitalo santykio su reikiama paskola. Kredito įstaigos negali suteikti didesnės paskolos nei konkretus santykis nuo kredito įstaigų turimo kapitalo, kaip tai numato Lietuvos banko ribojimai. Jeigu projektas yra labai didelis, kai kuriais atvejais atskiros kredito įstaigos tiesiog nepajėgia finansuoti tokių didelių projektų. Tai atitinkamai reiškia, kad įmonės turi ieškoti pačios papildomų lėšų ir galimai atidėti norimo projekto įgyvendinimo laiką arba turi įgyvendinti mažesnės apimties projektą, kuris iki galo neatitinka pačios įmonės lūkesčių, o taip pat riboja įmonės augimo galimybes. Svarbu pastebėti, kad kai kuriais atvejais, net jeigu ir kredito įstaiga gali finansuoti didelį projektą, pačios kredito įstaigos nenori prisiimti tokios didelės rizikos ir maksimalia suma finansuoti konkretaus projekto. Dėl šios priežasties įmonės taip pat yra priverstos ieškoti papildomo nuosavo finansavimo galimybių arba įgyvendinti mažesnės apimties projektą. Taigi, dėl finansų įstaigų galėjimo finansuoti tik tam tikrą dalį didelio projekto (iki 40 proc.), visą likusią projekto dalį įmonės turi finansuotis pačios arba, kaip jau minėta, įgyvendinti mažesnės apimties projektą.

Tokiu atveju aprašytą rinkos trūkumą padėtų išspręsti subordinuotų ir sindikuotų paskolų FP sukūrimas. Abi finansinės priemonės leistų užtikrinti didesnį prieinamų lėšų kiekį įmonėms. Dėl kapitalo ribojimų ir rizikos valdymo priežasčių kredito įstaigoms nefinansuojant didelių projektų visa apimtimi[[85]](#footnote-86), finansinės priemonės galėtų užtikrinti likusią reikiamo finansavimo dalį. Kadangi įmonės, kurios įgyvendina didelius projektus, jau turi užmezgusios ryšius su kredito įstaigomis, tai prie didelių paskolų portfelio formavimo galėtų prisidėti pačios kredito įstaigos. Kredito įstaigos ar pats paskolos prašytojas, matydamas, kad kredito įstaigų suteikiamas finansavimas kartu su projekto įgyvendintojo dalimi nėra pakankami projekto įgyvendinimui, galėtų kreiptis į NPĮ papildomam finansavimui. Pažymėtina, kad kai kurios sritys visgi lieka nepatrauklios finansų įstaigoms. Įmonės, įgyvendindamos didesnės rizikos, su inovacijomis susijusius žaliųjų ir aukštos pridėtinės vertės technologijų vystymo projektus, susiduria su išorinio finansavimo trūkumo problema, kuri lemia tiesioginių paskolų poreikį šioje srityje. Rekomenduojamų įgyvendinti FP aprašas yra pateikiamas žemiau esančioje lentelėje.

Paskolų priemonės taip pat yra aktualios gynybos ir saugumo pramonės sektoriaus įmonėms. Karo Ukrainoje kontekste reikšmingai išaugo gynybos ir saugumo sektoriaus investicijų poreikis. Tačiau remiantis interviu su finansų įstaigomis informacija, gynybos ir saugumo sektoriaus įmonių finansavimas prieštarauja daugumos finansų įstaigų vidaus taisyklėms. Net ir tais atvejais, kai yra gaminama dvigubos paskirties produkcija, į tokią įmonę taip pat yra žiūrima kaip į įmonę su padidinta rizika ir dažnu atveju taip pat nesutinkama finansuoti veiklos ar siūlomos finansavimo sąlygos nėra patrauklios. Tuo tarpu alternatyvių finansuotojų siūlomos finansavimo sąlygos dažnu atveju yra labai nepatrauklios dėl aukštų siūlomų palūkanų normų, trumpo finansavimo laikotarpio ir siūlomos finansuoti sumos. Galima daryti išvadą, kad gynybos ir saugumo sektorius dėl savo specifikos ir išskirtinumo susiduria su finansavimo trūkumu. Tokia situacija ne tik riboja Lietuvoje veikiančių gynybos ir saugumo sektoriaus įmonių plėtros galimybes, tačiau taip pat ir nekuria prielaidų naujų, seniai veikiančių gynybos sektoriaus įmonių, kurių kilmės šalys yra NATO narės ir kitos Vakarų pasaulio šalys, pritraukimui į Lietuvą. Atsižvelgiant į tai, rekomenduotina įgyvendinti tiesioginių paskolų priemonę.

Atsižvelgiant į valstybės strateginius tikslus ir Vertinimo metu atliktas apklausas nustatyta, kad skolinio finansavimo FP yra vienos patraukliausių priemonių verslo subjektams gauti išorinį finansavimą. Remiantis 2019 m. atliktos MVĮ subjektų apklausos rezultatais, taip pat 2023 m. liepos mėn. atliktomis naujomis MVĮ ir DĮ apklausomis, buvo nustatyta, kad artimiausiu 5 metų laikotarpiu MVĮ ir DĮ subjektams reikės atnaujinti savo turimą įrangą, investuoti į naujesnes technologijas.

Atliktų interviu su FT metu buvo nustatyta, kad ypač aukšta rizika pasižyminčioms veikloms ir subjektams šiuo metu rinkoje yra ypač ribotos galimybės gauti finansavimą. Atsižvelgiant į tai, rekomenduojama užtikrinti tiesiogiai suteikiamų paskolų FP tęstinumą verslo subjektams ir MTEP projektams.

2022 m. lapkričio mėn. NPĮ organizuotame susitikime su pagrindinėmis Lietuvos kredito įstaigomis bei Lietuvos centrine kredito unija buvo pristatytos 2021 – 2027 m. ES fondų investicijų programos veiklos: trumpų vertės kūrimo grandinių formavimas ir plėtra tarp MVĮ, tvarių produktų gamybą skatinančių technologijų diegimas pramonės įmonėse, veikiančiose sumaniosios specializacijos srityse, pramonės įmonių gamybos procesų automatizavimas ir skaitmeninimo technologijų diegimas bei aukštą pridėtinę vertę kuriančių pramonės įmonių gamybos procesų skaitmeninimas. Siekiant sužinoti kredito įstaigų atstovų nuomonę dėl galimybės įgyvendinti minėtas veiklas, kredito įstaigoms buvo pateikta informacija apie numatomas veiklų sąlygas, rodiklius, kitus reikalavimus, kurie gali būti taikomi veiklų finansavimui. Po susitikimo kredito įstaigos informavo, kad FP įgyvendinimas jiems nebūtų patrauklus dėl 2021 – 2027 m. ES SF fondų lėšų numatomų investicijų į gana siauras sritis, pasirengimo įgyvendinti ir administravimo kaštai kredito įstaigoms būtų per dideli, potencialių paskolų gavėjų skaičius, tikėtina, būtų per mažas. FP administravimas būtų sudėtingas dėl labai specifinių reikalavimų, kurie neatitinka įprastinės kredito įstaigų veikloje taikomos praktikos.

Įvertinus kredito įstaigų pateiktus argumentus siūlytina ES SF lėšomis finansuojamas 2021 – 2027 m. programos veiklas įgyvendinti pasitelkiant NPĮ.

*Lentelė Nr. 9. Siūlomos paskolų FP Vertinime analizuojamoms veikloms finansuoti (mln. Eur)*

|  |  |  |  |  |
| --- | --- | --- | --- | --- |
| **FP sąlygos** | **Skolinio finansavimo FP\*****ES SF lėšomis** | **Skolinio finansavimo FP EGADP lėšomis** | **VSF III** | **AKF 3** |
| **Preliminariai skiriama valstybės lėšų suma (su valdymo mokesčiais), mln. Eur** | 375,2, iš kurių 244,1 – ES SF lėšos (finansuojama pagal veiklas: „Skatinti inovacijų pasiūlą[[86]](#footnote-87)“, „Sudaryti sąlygas tvariai pramonės transformacijai[[87]](#footnote-88), „Skatinti pradedančiųjų SVV subjektų kūrimąsi, augimą ir plėtrą[[88]](#footnote-89)“, „Skatinti aukštą pridėtinę vertę kuriančių pramonės įmonių gamybos procesų skaitmeninimą[[89]](#footnote-90)”, Skatinti trumpų vertės kūrimo grandinių formavimąsi ir plėtrą tarp MVĮ Vidurio ir Vakarų Lietuvos regionuose“, „Skatinti pramonės įmonių gamybos procesų automatizavimą ir skaitmeninimo technologijų diegimą (pramonės skaitmeninimas)[[90]](#footnote-91)”  | 1000,0 | 39,6  | 90,0 |
| **Finansavimo šaltinis** | ES SF ir valstybės biudžeto, grįžusios ir (ar) grįšiančios ir kitos lėšos | EGADP lėšos | Grįžusios ir (ar) grįšiančios ir kitos lėšos |
| **FP pagrindu pritrauktos privačios lėšos, proc.**  | Rekomenduojama siekti ne mažiau kaip 20 proc.  | Rekomenduojama siekti ne mažiau kaip 20 proc. | Tuo atveju jei atsirastų susidomėję FT, rekomenduojama siekti, kad FT prisidėtų ne mažiau 20 proc.  | Ne mažiau 25 proc.  |
| **Finansavimo paskirtis** | Investicijos, apyvartinis kapitalas | Investicijos, apyvartinis kapitalas  | Investicijos ir apyvartinis kapitalas | Investicijos ir apyvartinis kapitalas |
| **Rizikos pasidalijimas** | – | – | 100 proc. FT rizika, arba pasidalyta rizika | 100 proc. FT rizika, arba pasidalyta rizika |
| **Finansavimo terminas** | Iki 180 mėn.  | Iki 240 mėn.  | Iki 120 mėn. | Iki 120 mėn.  |
| **Maksimalus finansavimo dydis**  | Iki 10 mln. Eur | – | Iki 25 tūkst. Eur | – |
| **GG** | SVV subjektai, veikiantys iki 5 metų ir planuojantys investicijas į ekonominės veiklos pradžią ir plėtrą;MVĮ, didelės įmonės, pramonės įmonės | DĮ ir SVV subjektai | SVV subjektai, veikiantys <12 mėn. (išskyrus vidutines įmones) | SVV subjektai |
| **Veiklos sektorius** | Ribojama pagal valstybės pagalbos schemą ir 2021–2027 m. programos prioritetus (tik ES SF finansuojamoms veikloms) | Ribojama pagal valstybės pagalbos schemą (jeigu taikoma) ir pagal EGADP reikalavimus  | Ribojama pagal valstybės pagalbos schemą |
| **Papildomos paskatos** | MTEP veiklos įgyvendinimo atveju rekomenduojama taikyti dotaciją, priklausančią nuo įmonės dydžio;Rekomenduojama pramonės transformacijos veiklai skirtas paskolas derinti su dotacija darbo užmokesčiui, palūkanų kompensavimu arba dalies suteikto finansavimo negrąžinimu (angl. *capital rebate*).Rekomenduojama aukštą pridėtinę vertę kuriančių pramonės įmonių gamybos procesų skaitmeninimo veiklai skirtą finansavimą derinti su dotacija technologiniam auditui.Rekomenduojama trumpų vertės grandinių formavimosi ir plėtros veiklai skirtą finansavimą derinti su dotacija darbo užmokesčiui, palūkanų kompensavimu arba dalies suteikto finansavimo negrąžinimu (angl. *capital rebate*);Rekomenduojama pramonės įmonių gamybos procesų automatizavimo ir skaitmeninimo veiklai skirtą finansavimą derinti su dotacija technologiniam auditui.Kitų veiklų (pvz., skatinant SVV subjektų kūrimąsi, augimą ir plėtrą) įgyvendinimo atveju siūloma taikyti dotaciją priklausančią nuo įmonės dydžio. | – | Rekomenduojama tęsti paskolų FP derinimą su dotacija darbo užmokesčiui ir daliniam palūkanų kompensavimui, jei tokios priemonės bus kuriamos  | Dalinis palūkanų kompensavimas, jei tokia priemonė bus kuriama |

\* Pasikeitus situacijai rinkoje, gali būti svarstoma galimybė vieną ar kelias ES SF finansuotinas veiklas įgyvendinti pasitelkiant FT

Šaltinis: sudaryta Vertintojų

### Garantijų FP

Interviu su FT metu buvo identifikuotas individualių garantijų poreikis – finansų įstaigos Lietuvoje yra ypač konservatyvios suteikiant finansavimą SVV subjektams, todėl garantijos palengvintų šį procesą ir padėtų išspręsti netinkamo arba nepakankamo užstato problemą. Tokio pobūdžio garantijos galėtų būti aktualios Vertinime nagrinėjamoms veikloms, susijusioms su MVĮ skaitmeninimu, modernizavimu ir pan. Portfelinės garantijos buvo minimos kaip ypač svarbios, siekiant palengvinti įmonių tarpusavio atsiskaitymą su prekybos partneriais ir padidinti verslo gyvybingumą.

Visgi, Vertinime nagrinėjamos veiklos preliminariai sudaro tik mažą dalį įmonių veiklos, dėl kurios planuojama kreiptis dėl išorinio verslo finansavimo. Numatyta, kad įgyvendinant garantijų FP, finansuojamos veiklos turėtų būti finansuojamos iš grįžusių ir (ar) grįžtančių lėšų bei neturėtų būti ribojamos pagal 2021–2027 m. programą. Atsižvelgiant į tai, rekomenduojama Vertinime nagrinėjamų veiklų kontekste pritaikyti garantijų FP, tačiau nepriskiriant garantijų FP prie tam tikrų konkrečių veiklų ir paliekant tik valstybės pagalbos ribojimus.

*Lentelė Nr. 10. Siūlomos garantijų FP Vertinime analizuojamoms veikloms finansuoti*

|  |  |  |  |  |
| --- | --- | --- | --- | --- |
| **Priemonės aprašymas** | **Portfelinės garantijos III** | **Portfelinės garantijos faktoringo sandoriams III** | **Individualios garantijos (GIF V)** | **Eksporto kredito garantijos II** |
| **Preliminariai skiriama valstybės lėšų suma (su valdymo mokesčiais), mln. Eur** | **130** | **30** | **17** |
| **Finansavimo tipas** | Per fondų fondą |
| **Finansavimo šaltinis** | Biudžeto lėšos, grįžusios ir (ar) grįšiančios ir kitos lėšos |
| **Garantijos dydis** | Iki 80 proc. | iki 80 proc.  | Iki 90 proc. |
| **Indikatyvi viršutinės ribos norma (angl. *Cap Rate*)** | Iki 20–25 proc. | Netaikoma |
| **Garantuojamų paskolų (faktoringo, lizingo sandorių) trukmė** | 1–10 m. | Neribojama |
| **Maksimali garantijos suma, mln. Eur** | Kaip nustatyta valstybės pagalbos schemoje | Kaip nustatyta valstybės pagalbos schemoje | 2 |
| **GG** | SVV subjektai | SVV subjektai, DĮ |
| **Valstybės pagalba** | Yra (pagal *de minimis* reglamentą arba bendrosios išimties reglamentą) | Nėra |
| **Garantijos mokestis FT** | Pagal patvirtintą metodiką |

Šaltinis: sudaryta Vertintojų

Vertinimo metu nustatyta, kad tam tikroms verslo skatinimo veikloms FP taikymas nėra taikytinas. Analizuojant TUI investicijas į MTEPI veiklas Lietuvoje, pastebima, kad 2014–2020 m. programavimo laikotarpiu finansavimas buvo skiriamas negrąžinamosios subsidijos forma. Remiantis VšĮ „Investuok Lietuvoje“ duomenimis[[91]](#footnote-92) 2018 m. tik 13 iš 45 užsienio investuotojų vykdė MTEPI veiklas.

2021–2027 m. programoje pažymima, kad TUI pritraukimo į MTEPI skatinimą Vidurio ir Vakarų Lietuvos regione galima finansuoti pritaikant FP, tačiau tai gali būti nepatrauklu užsienio investuotojams dėl (1) ilgo atsiperkamumo laikotarpio ir (2) didelės talentų trūkumo rizikos. Atsižvelgiant į užsienio investuotojų įžvelgiamas rizikas bei įtemptą konkurenciją regione dėl TUI vertinimo metu nustatyta, kad finansavimas turėtų būti ir toliau skiriamas dotacijų forma. Nors dotacijos negeneruoja tiesioginės grąžos, investuotojų patirtis, žinios, technologinė pažanga, tarptautiškumas ilgalaikėje perspektyvoje kuria pridėtinę vertę šalies ekonomikai. 2021–2027 m. ES SF programavimo laikotarpiu galėtų būti investicijos į TUI pritraukimą MTEPI veiklų skatinimui galėtų būti atliekamos dotacijų su sąlyga forma, taip įgyvendinant nuoseklų perėjimą prie FP.

Taip pat, Vertinimo metu buvo nustatyta, kad mokestinės lengvatos pasižymi skatinamuoju efektu. Šiuo metu egzistuojančių pelno mokesčio lengvatų MTEP veikloms ar technologiniam atsinaujinimui[[92]](#footnote-93) principai galėtų būti pritaikomi ir kitoms veikloms, pvz.: pramonės MVĮ investicijoms į pramonės transformaciją arba skaitmeninimą/modernizavimą.

Atlikus kiekybinį ir kokybinį tyrimą Vertinime nagrinėjamoms veikloms iš viso buvo nustatytas **3,7 mlrd**. Eur finansavimo poreikis. Planuojama, kad 2021–2027 m. ES SF programavimo laikotarpiu bendras verslo finansavimo poreikis iš dalies bus padengtas įgyvendinant viršuje nurodytas FP.

Pastebėtina, kad įgyvendinus ES SF lėšomis finansuojamas FP, finansavimo poreikis vis dar sieks apie 1,14 mlrd. Eur. Šis poreikis iš dalies bus patenkintas suteikiant finansavimą verslo subjektams iš grįžusių lėšų. Apačioje yra pateikta lentelė, kurioje pateiktas rinkos padengimas ir finansavimo poreikis pagal (i) FP; (ii) veiklas.

*Lentelė Nr. 11. Rinkos padengimas ir finansavimo poreikis pagal FP*

|  |  |  |  |  |
| --- | --- | --- | --- | --- |
| **Siūlomos FP** | **Veiklos pavadinimas** | **Lėšų šaltinis**  |  **Rinkos padengimas pagal veiklą, mln. Eur**  |  **FP rinkos padengimas, mln. Eur**  |
| Akceleratorius 3 | Skatinti startuolių vystymą, akceleravimą ir plėtrą  | ES SF  | 13,05 | **22,22** |
| – | Kitos  | 9,17  |
| ASIPF III | Skatinti startuolių vystymą, akceleravimą ir plėtrą  | ES SF | 12,50 | **47,55** |
| Skatinti pradedančiųjų SVV subjektų kūrimąsi, augimą ir plėtrą | ES SF | 10,44  |
| – | Kitos | 24,62  |
| Koinvesticinis fondas  | Skatinti startuolių vystymą, akceleravimą ir plėtrą  | ES SF | 10,46 | **14,94** |
| Kitos | 4,48 |
| Plėtros rizikos kapitalo fondai | * ­
 | Kitos | 240,00 | **240,00** |
| Skolinio finansavimo FP | Skatinti inovacijų pasiūlą | ES SF | 50,37  | **333,01** |
| NK | 50,37  |
| Sudaryti sąlygas tvariai pramonės transformacijai | ES SF | 38,48 |
| NK | 6,79 |
| Skatinti pradedančiųjų SVV subjektų kūrimąsi, augimą ir plėtrą | ES SF | 13,04 |
| NK | 2,30 |
| Skatinti aukštą pridėtinę vertę kuriančių pramonės įmonių gamybos procesų skaitmeninimą | ES SF | 48,21 |
| NK | 48,21 |
| Skatinti trumpų vertės kūrimo grandinių formavimąsi ir plėtrą tarp MVĮ Vidurio ir Vakarų Lietuvos regionuose | ES SF | 23,02 |
| NK | 4,06 |
| Skatinti pramonės įmonių gamybos procesų automatizavimą ir skaitmeninimo technologijų diegimą (pramonės skaitmeninimas) | ES SF | 40,93  |
| NK | 7,22 |
| INVEGOS tiesioginio skolinio finansavimo FP EGADP | Žaliųjų ir aukštos pridėtinės vertės technologijų vystymas bei gynybos ir saugumo pramonės konkurencingumo didinimas | EGADP  | 944,39 | **944,39** |
| PG III, PGFIII | – | Kitos | 130,00 | **812,50** |
| VSF III | – | Kitos | 39,60 | **39,60** |
| AKF 3 | – | Kitos | 112,5 | **112,50** |
| Individualios garantijos (GIF V) | – | Kitos | 30,00 | **210,00** |
| Eksporto kredito garantijos II | – | Kitos | 17,00 | **34,00** |
| **Iš viso:** | **2810,72** |

Šaltinis: sudaryta Vertintojų

*Lentelė Nr. 12. Rinkos padengimas ir finansavimo poreikis pagal veiklas (bendras, ES SF ir EGADP lėšų)*

| **Veikla** | **Numatytas ES fondų + EGADP investicijos FP forma mln. Eur** | **Finansavimo poreikis (ES SF ir EGADP remiamoms veikloms[[93]](#footnote-94)) mln. Eur** | **Rinkos padengimas (ES + nac. + EGADP finansavimas) mln. Eur** | **Finansavimo poreikis (bendras) mln. Eur** | **Rinkos padengimas su planuojamomis FP (bendras) mln. Eur** |
| --- | --- | --- | --- | --- | --- |
| Skatinti startuolių vystymą, akceleravimą ir plėtrą  | 30,19 | 43,12 | 36,01 | 95,42 | 60,94 |
| Skatinti pradedančiųjų SVV subjektų kūrimąsi, augimą ir plėtrą | 21,82 | 272,33 | 23,48 | 389,04 | 39,12 |
| Skatinti inovacijų pasiūlą  | 50,37 | 386,06 | 100,73 | 476,06 | 100,73 |
| Skatinti trumpų vertės kūrimo grandinių formavimąsi ir plėtrą tarp MVĮ  | 23,02 | 95,62 | 27,08 | 145,66 | 27,08 |
| Sudaryti sąlygas tvariai pramonės transformacijai | 38,48 | 1 795,87 | 45,27 | 2 596,42 | 45,27 |
| Skatinti pramonės gamybos procesų automatizavimą ir skaitmeninimo technologijų diegimą (pramonės skaitmeninimas) | 40,93 | 48,16 | 48,16 |
| Skatinti aukštą pridėtinę vertę kuriančių įmonių verslo procesų skaitmeninimą | 48,21 | 96,42 | 96,42 |
| Žaliųjų ir aukštos pridėtinės vertės technologijų vystymas bei gynybos ir saugumo pramonės konkurencingumo didinimas | 944,39 | 943,3912 | 944,39 |
| Iš viso: | 1.197,41 | 2.593,00 | 1.321,54 | 3.702,60 | 1.362,11 |
| Finansuojama iš grįžusių lėšų ir galėtų padengti dalį bendro rinkos trūkumo:   |
| SVV vystymuisi ir plėtrai |  |  |  |  | 39,60 |
| MVĮ plėtrai |  |  |  |  | 1.409,00 |
|  | 1 197,41 | 2.593,00 | 1.321,54 | 3.702,60 | 2 810,71 |

Šaltinis: sudaryta Vertintojų

# **Sverto efekto skaičiavimas**

Šiame skyriuje pateikiamas numatomo sverto efekto skaičiavimas 3 skyriuje „Siūlomi finansiniai produktai“ siūlomoms FP. Sverto efektas buvo paskaičiuotas remiantis 2014–2020 m. ES SF lėšomis planuojamų finansuoti finansinių instrumentų *ex ante* vertinimo metodologija ir EK parengtomis gairėmis, skirtomis ES valstybėms narėms FP vertinimo ataskaitoms pateikti[[94]](#footnote-95). Pagal Finansinio reglamento 140 straipsnio ir 223 straipsnio dalis sverto efektas apskaičiuojamas sudėjus visą GG prieinamą finansavimo sumą ir padalinus ją iš ES SF skirtų lėšų. Sverto efektas yra suprantamas kaip kiekybinis metodas, skirtas įvertinti FP sukuriamą pridėtinę vertę.

## **Finansinis rizikos kapitalo FP sverto efektas**

Jeigu rizikos kapitalo FP, skirtos finansuoti įmones prieš jų pirmą komercinį pardavimą bet kurioje rinkoje, būtų įgyvendinamos pagal bendrosios išimties – ES lėšų dalis investicijose privalės sudaryti ne daugiau 90 proc. Tokiu atveju šių FP finansinis svertas tiesioginių lėšų pritraukimo etape ir kiekybinė pridėtinė vertė sudarytų **1,1 (1 (projekto vertė)/90 proc. ES lėšos)**, o pridėtinė kiekybinė vertė yra didesnė ir toks efektas atsiranda dėl iš investicijų grįžusių lėšų. Vertinime taip pat teigiama, kad jeigu rizikos kapitalo FP, skirtos investuoti į įmones, kurios veiklą bet kurioje rinkoje vykdė mažiau nei 7 metus nuo savo pirmo komercinio pardavimo, būtų įgyvendinamos pagal bendrosios išimties reglamentą – privačių lėšų dalis tokiose FP turės būti mažiausiai 40 proc. arba 60 proc., jeigu bus investuojama į įmones, kurioms reikia pradinės rizikos finansų investicijos, kuri, remiantis verslo planu, parengtu siekiant patekti į naują produkto ar geografinę rinką, yra didesnė nei 50 proc. jų vidutinės metinės apyvartos per ankstesnius 5 metus bei paskesnių investicijų atvejais investuojant į įmones, kurios veiklą bet kurioje rinkoje vykdo daugiau nei 7 metus nuo savo pirmo komercinio pardavimo, finansinis svertas tiesioginių lėšų pritraukimo etape sudarytų nuo **1,7**(1 (projekto vertė)/60 proc. ES lėšos) iki **2,5** (1 (projekto vertė)/40 proc. ES lėšos), o pridėtinė kiekybinė vertė yra didesnė ir toks efektas atsiranda dėl iš investicijų grįžusių lėšų.

Rizikos kapitalo skolinimosi finansinis sverto efektas apskaičiuojamas remiantis šiomis prielaidomis:

1. Investicijos (paskolos) vertė – 1, iš kurių: 10 proc. privačių investicijų dalis ir 90 proc. ES SF arba biudžeto lėšos;
2. skaičiuojama, kad sverto efektas siektų **1,1** (1/0,9).

## **Finansinis paskolų FP sverto efektas**

Atsižvelgiant į tai, kad 2014–2020 m. daugelis veiklų buvo subsidijuojamos reikalingas nuoseklus perėjimas nuo dotacinių priemonių prie FP. Atsižvelgiant į SVV subjektų apklausos duomenis ir kokybinio tyrimo metu gautus rezultatus numatoma, kad FP derinimas su daline dotacija būtų patrauklus būdas investuoti į prioritetinius sektorius ir veiklas.

Vertinime nustatyta, kad verslo finansavimo poreikis iš dalies gali būti patenkintas pritaikant 3 skyriuje aprašomas FP. Visgi, finansavimo poreikis verslo subjektams yra didesnis nei numatyta bendra FP suma.

Finansinis paskolų FP sverto efektas yra apskaičiuotas remiantis preliminariomis siūlomų taikyti paskolų FP sąlygomis.

Grįžtančių lėšų efektas skaičiuojamas remiantis šiomis prielaidomis:

1. Taikoma fiksuota metinė palūkanų norma – 15 proc.;
2. vidutinis paskolos grąžinimo laikotarpis – 5 metai;
3. Skaičiuojant grįžtančių lėšų efektą daroma prielaida, kad paskola būtų grąžinama ir iš grąžintos metinės dalies būtų galima išduoti vis naujas paskolas. Finansinė kiekybinė FP vertė skaičiuojama anuiteto pagrindu (5 metai). Būsimas pinigų srautas tolimesnėms investicijoms dabartine verte sudaro 0,7. Tokiu atveju multiplikatoriaus efektas sudarytų **1,3**.

INVEGOS tiesiogiai išduodamų paskolų, finansuojamų ES SF lėšomis FP finansinis sverto efektas apskaičiuojamas remiantis šiomis prielaidomis:

1. projekto vertė – 1, iš kurių: 30 proc. – dotacija, 70 proc. – paskola (20 proc. paskolos dalies sudaro FT indėlis, o likusią dalį – 80 proc. – ES SF arba biudžeto lėšos). Atsižvelgiant į pateiktas prielaidas skaičiuojama, kad ES SF arba biudžeto lėšų dalis sudarytų 86 proc. projekto sumos, FT – 14 proc.
2. skaičiuojama, kad sverto efektas siektų **1,16** (1/0,86).

Grįžtančių lėšų efektas skaičiuojamas remiantis šiomis prielaidomis:

1. INVEGOS tiesiogiai išduodamoms paskoloms taikoma fiksuota metinė palūkanų norma – 2 proc. arba 3 proc.;
2. ilgiausias galimas paskolos grąžinimo laikotarpis – 15 metų;
3. Skaičiuojant grįžtančių lėšų efektą daroma prielaida, kad paskola būtų grąžinama ir iš grąžintos metinės dalies būtų galima išduoti vis naujas paskolas. Finansinė kiekybinė FP vertė skaičiuojama anuiteto pagrindu (15 metų). Būsimas pinigų srautas tolimesnėms investicijoms dabartine verte sudaro ~0,5. Atsižvelgiant į tai, multiplikatoriaus efektas sudarytų **1,1–1,2** priklausomai nuo paskolos grąžinimo termino ir metinės palūkanų normos.

Pasidalytos rizikos paskolų FP finansinis sverto efektas apskaičiuojamas remiantis šiomis prielaidomis:

1. projekto vertė – 1, iš kurių: 25 proc. – dotacija, 75 proc. – paskola (20 proc. paskolos dalies sudaro FT indėlis, o likusią dalį – 80 proc. – ES SF arba biudžeto lėšos). Atsižvelgiant į pateiktas prielaidas skaičiuojama, kad ES SF arba biudžeto lėšų dalis sudarytų 85 proc. projekto sumos, FT – 15 proc.
2. skaičiuojama, kad sverto efektas siektų **1,2** (1/0,85).

Grįžtančių lėšų efektas skaičiuojamas remiantis šiomis prielaidomis:

1. pasidalytos rizikos paskoloms taikoma fiksuota metinė palūkanų norma – 3 proc.;
2. paskolos grąžinimo laikotarpis yra 3 metai, jeigu paskola yra skirta apyvartinėms lėšoms arba 10 metų, jeigu paskola yra skirta investicijoms;
3. skaičiuojant grįžtančių lėšų efektą daroma prielaida, kad paskola būtų grąžinama ir iš grąžintos metinės dalies būtų galima išduoti vis naujas paskolas. Finansinė kiekybinė FP vertė skaičiuojama anuiteto pagrindu (3 arba 10 metų). Būsimas pinigų srautas tolimesnėms investicijoms dabartine verte sudaro 0,57 apyvartinėms lėšoms finansuoti skirtai paskolai ir 0,51 – investicijoms skirtai paskolai. Atsižvelgiant į tai, multiplikatoriaus efektas sudarytų **1,1–1,2** priklausomai nuo paskolos paskirties.

Atsižvelgiant į tai, kad mikrokreditų FP ir AKF 3 bus finansuojama iš grįžusių ir (ar) grįšiančių lėšų, šių FP finansinis sverto efektas nėra skaičiuojamas.

INVEGOS tiesioginio skolinio finansavimo EGADP lėšomis (žaliųjų ir aukštos pridėtinės vertės technologijų vystymo bei gynybos ir saugumo pramonės konkurencingumo didinimo veikla) FP sverto efektas skaičiuojamas remiantis šiomis prielaidomis:

1. projekto vertė – 1. Darant prielaidą, kad sindikuotų ar subordinuotų paskolų atvejais 40 proc. projekto vertės bus finansuojama paskola iš NPĮ, bent 20 proc. finansuos pats projekto vykdytojas nuosavomis lėšomis, o likusi projekto dalis bus finansuojama FT lėšomis (40 proc.), tai sverto efektas sieks 2. Jeigu nuosavomis lėšomis projekto vykdytojas prisidėtų bent 30 proc., tai FT dalis siektų 30 proc., ir sverto efektas atitinkamai siektų 1,75. Tiesioginių paskolų atveju, kadangi visa paskolos dalis bus finansuojama viešomis lėšomis, tai sverto efektas sieks 1.

Atsižvelgiant į tai, kad šios subordinuotos, sindikuotos ir tiesioginės paskolos bus finansuojamos iš EGADP lėšų, kurios bus pasiskolintos, tai grįžtančių lėšų efektas nėra skaičiuojamas, nes grįžtančios lėšos bus naudojamos pasiskolintų EGADP lėšų grąžinimui.

## **Finansinis garantijų FP sverto efektas**

Remiantis 2020 m. lapkričio 19 d. duomenimis tiek individualios, tiek portfelinės garantijos yra plačiai naudojamos (2020 m. lapkričio 18 d. duomenimis individualių garantijų panaudojamumas suplanuotame laikotarpyje nuo 2020 m. vasario 1 d. iki 2020 m. gruodžio 31 d. siekė 101 proc., o portfelinių garantijų paskoloms ir lizingui – 158 proc.).

Atsižvelgiant į tai, kad Vertinime nagrinėjamos sritys yra suprantamos kaip vidutinės arba aukštos rizikos, 2021–2027 m. ES SF programavimo laikotarpiu yra numatomas didelis garantijų poreikis. Siekiant užtikrinti rizikingų projektų prieinamumą prie išorinio finansavimo tikimasi valstybės intervencijos taikant garantijų FP

Atsižvelgiant į tai, kad garantijų FP bus finansuojamos iš biudžeto ir (ar) grįžusių ir (ar) grįšiančių lėšų, šių FP finansinis sverto efektas nėra skaičiuojamas.

## **FP finansinio sverto ir dotacijų kiekybinio rodiklio palyginimas**

Siekiant palyginti FP ir dotacijų efektą, dotacijų efektas buvo apskaičiuotas remiantis kaštų ir naudos analizės metodu bei remiantis kokybinėmis ir kiekybinėmis prielaidomis:

1. Remiantis ankstesniais vertinimais[[95]](#footnote-96) daromos prielaidos, kad skirtingose srityse privačių investicijų dalis siekia:
	1. 55–65 proc. įgyvendinamiems infrastruktūriniams projektams;
	2. 25–40 proc. įgyvendinamiems MTEPI projektams.
2. Svertinis dydis yra apskaičiuotas remiantis Paveikslo Nr. 2. Duomenimis, t. y. MTEPI (įskaitant startuolius ir TUI) priskiriama 64,76 proc. bendro sverto, o infrastruktūriniams projektams – 35,24 proc.
3. Dotacijos yra vienkartinės išmokos, kurios neturi grįžtančių lėšų efekto sukuriamos kiekybinės pridėtinės vertės, ilguoju laikotarpiu, vertinant pridėtinę kiekybinę vertę.
4. 1 mln. Eur projektui bendruoju atveju tenka 386,67 tūkst. Eur ES EF lėšų. Atsižvelgiant į tai, kaštų ir naudos santykis – 2,59.

Ankstesniuose *ex ante* vertinimuose yra pažymėta, kad subsidijų panaudojimas paskatina projektų įgyvendinimą greičiau ir didesne apimtimi. Taip pat, nustatyta, kad nors ir subsidijų naudos efektas yra didesnis, subsidijos neturi grįžtančių lėšų efekto sukuriamos kiekybinės pridėtinės vertės. Italijoje atliktame vertinime[[96]](#footnote-97) buvo nustatyta, kad investuojant į pramonės ir paslaugų įmonių infrastruktūrą lengvatiniai kreditai kartu su DPK (traktuojama kaip negrąžinamoji subsidija, tačiau tiesiogiai susijusi su FP) buvo efektyvesnės investavimo formos nei negrąžinamosios subsidijos.

|  |
| --- |
| Atsižvelgiant į šiame Vertinimo ataskaitoje pateiktus duomenis, galima daryti šias išvadas: 1. Paskolų ir garantijų FP turi didžiausią finansinio sverto efektą.
2. Pirminė dotacijų kaštų naudos analizė parodė, kad dotacijos gali turėti sąlyginai aukštą kokybinį efektą, tačiau ilgalaikėje perspektyvoje nėra tokios efektyvios kaip FP.
 |

# **Siūlymai dėl finansinių priemonių stebėsenos rodiklių**

Šiame skyriuje pateikiami FP siektinų rodiklių pavyzdžiai. Informacija yra pateikiama pagal siūlomas taikyti FP.

*Lentelė Nr. 13. Siūlomi FP stebėsenos rodikliai*

| **Siūloma FP** | **2021–2027 m. programos veiklos** | **FP stebėsenos rodiklių pavadinimas** | **Rodiklio apibūdinimas** | **Matavimo vnt.** | **Skaičiavimo metodika** |
| --- | --- | --- | --- | --- | --- |
| **Akceleratorius 3****Ko–investicinis fondas** | **Startuolių vystymas, akceleravimas ir plėtra**[[97]](#footnote-98) | Didelį augimo potencialą turinčių įmonių, gavusių viešąsias investicijas, skaičius. | Skaičiuojamas naujų įmonių[[98]](#footnote-99), gavusių rizikos kapitalo investicijas arba paskolas, skaičius. | Įmonės | Apskaičiuojamas automatiškai, sumuojant naujų įmonių, gavusių rizikos kapitalo investicijas arba paskolas, skaičių. |
| Privačios investicijos, atitinkančios viešąją paramą įmonėms (ne dotacijos). | Kitos formos nei dotacija pritrauktų privačių lėšų dalis. | Eur | Apskaičiuojamas automatiškai, susumuojant pritrauktas privačias investicijas. |
| Kitos formos nei dotacija finansinę paramą gaunančių įmonių skaičius. | Kitos formos nei dotacija finansinė parama – įmonėms teikiamas finansavimas įgyvendinant FP. | Įmonės | Apskaičiuojamas automatiškai, sumuojant įmonių, kurios gavo kitos formos nei dotacija finansinę paramą, skaičių. |
| **Ankstyvos stadijos ir plėtros fondas III** | **Startuolių vystymas, akceleravimas ir plėtra**[[99]](#footnote-100)**Skatinti pradedančiųjų SVV subjektų kūrimąsi, augimą ir plėtrą**[[100]](#footnote-101) | Didelį augimo potencialą turinčių įmonių, gavusių viešąsias investicijas, skaičius. | Skaičiuojamas naujų įmonių, gavusių rizikos kapitalo investicijas arba paskolas, skaičius. | Įmonės | Apskaičiuojamas automatiškai, sumuojant naujų įmonių, gavusių rizikos kapitalo investicijas arba paskolas, skaičius. |
| Privačios investicijos, atitinkančios viešąją paramą įmonėms (ne dotacijos). | Kitos formos nei dotacija pritrauktų privačių lėšų dalis. | Eur | Apskaičiuojamas automatiškai, susumuojant pritrauktas privačias investicijas. |
| Kitos formos nei dotacija finansinę paramą gaunančių įmonių skaičius. | Kitos formos nei dotacija finansinė parama – įmonėms teikiamas finansavimas įgyvendinant FP. | Įmonės | Apskaičiuojamas automatiškai, sumuojant įmones, kurios gavo kitos formos nei dotacija finansinę paramą*.*  |
| Privačios investicijos, atitinkančios viešąją paramą *(jeigu taikoma).* | Privačių investicijų suma į numatytą projektą. | Eur | Apskaičiuojamas automatiškai, susumuojant projekto įgyvendinimo metu pritrauktų privačių investicijų sumas. |
| **Skolinio finansavimo FP**  | **Skatinti inovacijų pasiūlą**[[101]](#footnote-102)**Sudaryti sąlygas tvariai pramonės įmonių transformacijai**[[102]](#footnote-103)**Skatinti pradedančiųjų SVV subjektų kūrimąsi ir plėtrą**[[103]](#footnote-104)**Skatinti aukštą pridėtinę vertę kuriančių pramonės įmonių gamybos procesų skaitmeninimą**[[104]](#footnote-105) **Skatinti trumpų vertės kūrimo grandinių formavimąsi ir plėtrą tarp MVĮ** **Skatinti pramonės įmonių gamybos procesų automatizavimą ir skaitmeninimo technologijų diegimą (pramonės skaitmeninimas)**[[105]](#footnote-106) | Naujų įmonių, gavusių investicijas (įskaitant rizikos kapitalo investicijas, paskolas, garantijas ir dotacijas), skaičius. | Skaičiuojama naujų įmonių, įkurtų ne anksčiau kaip prieš 3 metus iki finansavimo sutarties pasirašymo tarp įmonės ir įgyvendinančios institucijos ar FT, skaičius. | Įmonės | Apskaičiuojamas automatiškai, sumuojant naujas įmones, kurios gavo investicijas (įskaitant rizikos kapitalo investicijas, paskolas, garantijas ir dotacijas). |
| Dotacijas gaunančių įmonių skaičius. | Skaičiuojamas sumuojant įmones ir (ar) verslininkus, kurie gavo dotacijas.  | Įmonės | Apskaičiuojamas automatiškai, sumuojant įmones, kurios finansinę paramą gavo dotacijos forma. |
| Kitos formos nei dotacija finansinę paramą gaunančių įmonių skaičius. | Kitos formos nei dotacija finansinė parama – įmonėms teikiamas finansavimas įgyvendinant FP. | Įmonės | Apskaičiuojamas automatiškai, sumuojant įmones, kurios gavo kitos formos nei dotacija finansinę paramą*.*  |
| Privačios investicijos, atitinkančios viešąją paramą. (jeigu taikoma). | Privačių investicijų suma į numatytą projektą. | Eur | Apskaičiuojamas automatiškai, susumuojant projekto įgyvendinimo metu pritrauktų privačių investicijų sumas. |

Šaltinis: sudaryta Vertintojų

# **Išvados ir rekomendacijos**

Šio verslo srities planuojamų FP išankstinio vertinimo tikslas – išnagrinėti naujai planuojamų įgyvendinti FP iš ES, valstybės biudžeto lėšų ar kitų finansinių šaltinių poreikį ir atlikti išankstinius vertinimus (*ex ante*) pagal Reglamentuose numatytus metodinius reikalavimus šioms verslo srityje planuojamoms skatinti veikloms:

1. SVV subjektų kūrimuisi, augimui, startuolių vystymui, akceleravimui (įskaitant kultūros–kūrybinių industrijų skatinimą) ir plėtrai;
2. MTEP vykdymui;
3. trumpų vertės kūrimo grandinių formavimui ir plėtrai tarp MVĮ;
4. TUI pritraukimo MTEPI skatinimui;
5. Pramonės įmonių skatinimui ir konkurencingumo didinimui:
	* pramonės įmonių transformacijos skatinimu;
	* pramonės įmonių gamybos procesų automatizavimui ir skaitmeninimui;
	* aukštą pridėtinę vertę kuriančių pramonės įmonių gamybos procesų skaitmeninimui
	* gynybos ir saugumo pramonės konkurencingumo skatinimas.

Atlikus ES ir nacionalinio lygmens strateginių krypčių analizę galima teigti, kad visos planuojamos finansuoti veiklos yra grįstos pastarųjų metų Lietuvos ekonominės situacijos rodikliais. Finansavimas planuojamų vykdyti veiklų srityse prisideda prie 2021–2027 m. programos pirmojo politikos tikslo „Pažangesnė Europa“, o taip pat prie EGADP tikslų[[106]](#footnote-107) ir NP plano I–ojo strateginio tikslo „Pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos augimo ir didinti šalies tarptautinį konkurencingumą“.

*SVV kūrimasis, augimas ir Startuolių vystymas ir akceleravimas*

Viena iš pagrindinių startuolių finansavimo trūkumo priežasčių buvo įvardyta didelė investavimo rizika, kurios privatūs investuotojai nėra linkę prisiimti. Ši rizika yra ypač didelė priešankstyvojoje ir ankstyvojoje startuolių plėtros stadijoje. Ekspertai pastebi, kad pradiniame verslo vystymo etape startuoliams yra ypač svarbu gauti verslo valdymo žinių, mentorystės, konsultacijų, bendradarbiavimo galimybių ir, žinoma, prieigą prie finansavimo šaltinių. 2014–2020 m. programavimo laikotarpyje valstybės dalyvavimas steigiant FP „Akceleravimo fondas“ yra suprantamas kaip itin reikšmingas žingsnis užtikrinant galimybes priešankstyvosios ir ankstyvosios startuoliams gauti reikalingą pagalbą ir pradinį finansavimą pradinėms verslo idėjoms išbandyti.

Remiantis atlikta finansavimo paklausos analize nustatyta, kad startuolių vystymui ir akceleravimui Vidurio ir Vakarų Lietuvos regione reikalinga **iki 81,34mln. Eur** suma. Bendras startuolių vystymo, akceleravimo ir plėtros finansavimo poreikis siekia iki **148,55** **mln. Eur.** Išnagrinėjus SVV subjektų apklausos ir kokybinio tyrimo atliktus rezultatus, pirminius ir antrinius duomenų šaltinius buvo nustatyta, kad startuoliams reikalingos rizikos kapitalo investicijų ir paskolų FP. Atsižvelgiant į pateiktas prielaidas finansavimo poreikis SVV subjektų kūrimuisi, augimui ir plėtrai sudarys iki **389 mln. Eur**, iš kurių iki **272 mln. Eur** Vidurio ir Vakarų Lietuvos regione.

*MTEP vykdymas*

2014–2020 m. programavimo laikotarpiu negrąžinamosios subsidijos forma MTEPI veikloms buvo skirta 321,89 mln. Eur. Šiuo programavimo laikotarpiu taip pat buvo įgyvendinamos ir šiuo metu tęsiamos įgyvendinti rizikos kapitalo FP, skirtos investuoti į MTEPI projektus.

ES SF panaudojimo vertinimų metu nustatyta, kad poreikis MTEP veiklų finansavimui nuolat auga. Remiantis analizuojamais šaltiniais nustatyta, kad Sostinės regione MTEP veiklą vykdančių įmonių reikalingos investicijos sieks **386 mln. Eur**. Bendras finansavimo poreikis MTEP vykdymui[[107]](#footnote-108) visoje Lietuvoje – **476,06 mln. Eur**.

Atsižvelgiant į tai, kad ši veikla yra skirta Sostinės regione MTEP veiklą vykdančioms įmonėms daroma prielaida, kad rizikos kapitalo ir paskolų, derinamų su dotacija, FP bus ypač aktualios. Šių FP įgyvendinimas leidžia daryti prielaidą, kad įmonės bus orientuotos ne tik į dotacijos gavimą, bet ir į komerciškai sėkmingo, t. y. pajamas generuojančio, produkto/paslaugos/proceso sukūrimą.

*Trumpų vertės kūrimo grandinių formavimas ir plėtra tarp MVĮ*

Trumpų vertės kūrimo grandinių finansavimas nebuvo finansuojamas anksčiau (nei ES SF, nei biudžeto lėšomis), tačiau atsižvelgiant susidariusią konkurencingumo atskirtį tarp Sostinės ir Vidurio ir Vakarų Lietuvos regionų bei MVĮ svarbą bendrame regionų vystymosi kontekste tai yra viena iš 2021–2027 m. programoje numatytų skatinti krypčių. Ši kryptis yra orientuota į viename regione veikiančių ir į trumpas vertės grandines ketinančių jungtis MVĮ plėtrą, skatinant investicijas į gamybos/paslaugų teikimo infrastruktūrą ir naujų darbo vietų sukūrimą.

Atsižvelgiant į pateiktas prielaidas numatoma, kad finansavimo poreikis trumpų vertės grandinių plėtrai galėtų siekti **145,66 mln. Eur** – (iš jų Vidurio ir Vakarų Lietuvoje – **95,61 mln. Eur**.). Šios verslo finansavimo krypties finansavimas galėtų būti įgyvendinamas per tiesioginį INVEGOS skolinį finansavimą įrangos įsigijimui, verslo procesų modernizavimui ir iš dalies subsidijuoti darbo užmokestį arba derinant FP ir dotacijas, kuomet įgyvendinus finansuojamą projektą yra galimybė nebegrąžinti dalies suteikto finansavimo (angl. *capital rebate*).

*TUI pritraukimas MTEPI veiklų skatinimui*

Dalyvavimas konkrečiuose kvietimuose TUI skatinimui rodo užsienio investuotojų susidomėjimą MTEPI veiklų vykdymu Lietuvoje. Atliktų interviu metu buvo nustatytas didelis TUI finansavimo poreikis – tai patvirtina trečiasis „Smart FDI“ kvietimas, kuris per 80 minučių po paskelbimo dvigubai viršijo kvietimo biudžetą. Remiantis kokybinio tyrimo duomenimis daroma išvada, kad šiuo metu yra matomas didelis poreikis investicijoms į MTEPI veiklas ir atsižvelgiant į tai, kad finansavimo poreikis yra skaičiuojamas septyneriems metams, reikalingas tam tikras rezervas. Finansavimo poreikis 2021–2027 m. galėtų siekti **76,45 mln. Eur + 20 proc. rezervas.**

2021–2027 m. programoje pažymima, kad TUI pritraukimo į MTEPI skatinimą Vidurio ir Vakarų Lietuvos regione galima finansuoti pritaikant FP, tačiau tai gali būti nepatrauklu užsienio investuotojams dėl (1) ilgo atsiperkamumo laikotarpio ir (2) didelės talentų trūkumo rizikos. Atsižvelgiant į užsienio investuotojų įžvelgiamas rizikas bei įtemptą konkurenciją regione dėl TUI vertinimo metu nustatyta, kad finansavimas turėtų būti ir toliau skiriamas dotacijų forma. Nors dotacijos negeneruoja tiesioginės grąžos, investuotojų patirtis, žinios, technologinė pažanga, tarptautiškumas ilgalaikėje perspektyvoje kuria pridėtinę vertę šalies ekonomikai. 2021–2027 m. ES SF programavimo laikotarpiu galėtų būti investicijos į TUI pritraukimą MTEPI veiklų skatinimui galėtų būti atliekamos grąžinamųjų dotacijų forma, taip įgyvendinant nuoseklų perėjimą prie FP.

***Pramonės įmonių skatinimas ir konkurencingumo didinimas***

*Pramonės įmonių transformacijos skatinimas*

Aktyvi ES iniciuota Žaliojo kurso politika, strateginiai Lietuvos dokumentai bei didėjantis vartotojų sąmoningumas rinktis mažesnį poveikį aplinkai darančias prekes/paslaugas, skatins įmones investuoti į prekių/paslaugų ir/ar gamybos proceso tobulinimą. Šios veiklos finansavimas yra nukreiptas inovatyvių skaitmeninių ir aplinkai draugiškų technologijų kūrimo ir sukurtų technologijų diegimas pramonės įmonėse. ES SF lėšomis teikiamą finansavimą paskolų forma siūloma derinti su dotacija.

*Pramonės įmonių gamybos procesų automatizavimo ir skaitmeninimo technologijų diegimas (pramonės skaitmeninimas)*

Lietuvos konkurencingumo stiprinimas yra neatsiejamas nuo investicijų pritraukimo į regionus ir jų plėtros strategijų „perkrovimo“. ES SF lėšomis teikiamą finansavimą paskolų forma siūloma derinti su dotacija.

*Aukštą pridėtinę vertę kuriančių pramonės įmonių gamybos procesų skaitmeninimas*

Vis dėlto, siekiant išvengti „vidutinių pajamų spąstų“ ir Lietuvos kaip žemą pridėtinę vertę kuriančios valstybės sampratos, reikalingos investicijos į aukštą pridėtinę vertę kuriančius sektorius. Veiklos efektyvumo didinimas pagal NP planą yra viena iš kertinių sąlygų, būtina aukštesnei pridėtinei vertei kurti. Atsižvelgiant į tai, siūloma aiškiai apibrėžti aukštą pridėtinę vertę kuriančius sektorius ir GG.

Verslo procesų skaitmenizavimas aukštą pridėtinę vertę kuriančiose įmonėse jau dabar yra suprantamas kaip būtinas procesas, siekiant padidinti darbo našumą. Vertinimo metu nustatyta, kad šiai veiklai, finansuojamai ES SF lėšomis galėtų būti pritaikomos skolinio finansavimo derinimas su dotacija.

*Gynybos ir saugumo pramonės konkurencingumo didinimas*

Remiantis atliktu vertinimu, gynybos ir saugumo sektoriaus įmonės susiduria problema, kad didžiausios finansų įstaigos šalyje nesutinka finansuoti arba labai ribota apimtimi finansuoja gynybos ir saugumo sektoriaus produkcijos. Remiantis interviu su finansų įstaigomis informacija, visų apklaustų kredito įstaigų atstovai teigė, kad gynybos ir saugumo sektoriaus finansavimas prieštarauja jų vidaus taisyklėms. Net ir tais atvejais, kai yra gaminama dvigubos paskirties produkcija, į tokią įmonę taip pat yra žiūrima kaip į įmonę su padidinta rizika ir dažnu atveju taip pat nesutinkama finansuoti veiklos ar siūlomos finansavimo sąlygos nėra patrauklios. Tuo tarpu alternatyvių finansuotojų siūlomos finansavimo sąlygos dažnu atveju yra labai nepatrauklios dėl aukštų siūlomų palūkanų normų, trumpo finansavimo laikotarpio ir siūlomos finansuoti sumos. Tai leidžia prieiti prie išvados, kad gynybos ir saugumo sektorius dėl savo specifikos ir išskirtinumo susiduria su finansavimo trūkumu. Vertinimo metu nustatyta, kad siekiant atliepti identifikuotą rinkos finansavimo trūkumą ir dėl padidėjusios geopolitinės rizikos išaugusį poreikį amunicijai, ginklams ir dvigubos paskirties projektams, gynybos ir saugumo sektoriaus įmonėms yra tikslinga teikti tiesiogines paskolas.

Atsižvelgiant į pateiktas prielaidas, daroma išvada, kad investicijų poreikis pramones įmonių skatinimui ir konkurencingumo didinimui sudarys **2,6 mlrd. Eur**, iš kurių apie **1,8 mlrd. Eur** sudarys poreikis veikloms, kurias planuojama finansuoti 2021–2027 m. programos ir EGADP lėšomis.

Remiantis atliktos investicijų paklausos analize nustatyta, kad įmonėms dažniausiai kylantys sunkumai, susiję su išorinio finansavimo gavimu, yra užstato trūkumas, per didelė finansavimo kaina (palūkanos, garantijos mokesčiai, administravimo mokesčiai) ir per trumpa įmonių veiklos istorija. Atsižvelgiant į GG kylančius iššūkius, 2021–2027 m. ES SF programavimo laikotarpiu rekomenduojama taikyti rizikos kapitalo investicijų, paskolų ir garantijų FP. Visgi, dotacijų daroma žala konkurencijos iškreipimo atžvilgiu ir dėl kitų priežasčių turėtų būti nuosekliai pakeičiama pereinant prie FP, t. y. FP derinant su dotaciniais elementais (angl. *blended finance*).

Vertinime nustatyta, kad verslo finansavimo poreikis iš dalies gali būti patenkintas pritaikant rizikos kapitalo, paskolų ir garantijų FP. Visgi, finansavimo poreikis verslo subjektams yra didesnis nei numatyta bendra FP suma.

Siekiant įvertinti investicijų efektyvumą buvo apskaičiuotas ir palygintas FP sverto efektas ir preliminarus kiekybinis kaštų naudos principu pagrįstas rodiklis. Atsižvelgiant į pateiktus duomenis, galima daryti šias išvadas:

1. Skolinio finansavimo ir garantijų FP turi didžiausią finansinio sverto efektą.
2. Pirminė dotacijų kaštų naudos analizė parodė, kad dotacijos gali turėti sąlyginai aukštą kokybinį efektą, tačiau ilgalaikėje perspektyvoje nėra tokios efektyvios kaip FP.

Šiame Vertinime siūloma atsižvelgti ne tik į verslo sritis, tačiau aiškiai identifikuoti GG. Atsižvelgiant į tai, investicijų matavimo rodiklius nukreipti į priemonių kokybę atspindinčius rodiklius.

# **1 priedas. Interviu dalyvių sąrašas**

|  |  |  |  |
| --- | --- | --- | --- |
| **Interviu data** | **Interviu dalyvis** | **Organizacija** | **Interviu dalyvio atstovaujamos organizacijos tipas** |
| 2020.09.22 | Arvydas Bložė | Practica Capital | FT |
| 2020.09.23 | Tadas Gudaitis | Swedbank | FT |
| 2020.09.23 | Arminas Petraitis | Citadele | FT |
| 2020.09.23 | Daiva NazarovienėDovilė Maliauskienė | Kultūros ministerija | Ministerija |
| 2020.09.24 | Mykantas Urba | Orion Securities | FT |
| 2020.09.24 | Žaneta Valauskė | AB Šiaulių bankas | FT |
| 2020.09.24 | Laura SosunovičienėOlga CelovaRita Armonienė | Ekonomikos ir inovacijų ministerija | Ministerija |
| 2020.09.28 | Dmitrij SosunovJonė Vaitulevičiūtė | Startupwiseguys | FT |
| 2020.09.28 | Tomas Kemtys Rokas Pečiulaitis | Contrarian Ventures | FT |
| 2020.11.18 | Božena KareivėDainius JaneliūnasKonstantinas Pečiulis | VšĮ „Investuok Lietuvoje“ | Viešoji įstaiga |
| 2021.07.02 | Eivilė Čipkutė | Lietuvos bankų asociacija | Asociacija |
| 2023.07.14 | Erna SuslavičiūtėVitalijus Deniušas | NGPA  | Asociacija |
| 2023.07.18 | Tomas Vrubliauskas | Elsis TS | Pramonės įmonė |
| 2023.07.20 | Artūras Kazėnas | Teltonika IoT Group | Pramonės įmonė |
| 2023.07.21 | Gintaras Vilda | Gamybos inovacijų slėnis/ Inovatyvios gamybos klasteris | Pramonės įmonė |
| 2023.07.25 | Petras Leknius | VMG Energy | Pramonės įmonė |
| 2023.07.24 | Tomas Andriejauskas | LithuaniaBIO[[108]](#footnote-109) | Asociacija |
| 2023.07.26 | Irma Giraitienė Laura Gužienė | Achema Group/ Achema | Pramonės įmonė |
| 2023.07.26 | Egidijus Mockus | VMG | Pramonės įmonė |
| 2023.08.16 | Dominykas Gesevičius Goda Butkienė | Šiaulių bankas | FT |
| 2023.08.17 | Robertas Mikšta Rūta Gucu | SEB | FT |
| 2023.08.18 | Mindaugas SteikūnasMantas BanevičiusEdita Rimokaitytė | Swedbank | FT |
| 2023.09.11 | Faustas TolkušinasŠarūnas GenysVida Staskonienė | Investuok Lietuvoje | Įmonė |
| 2023.09.14 | Vaidas Sabaliauskas | LGSPA[[109]](#footnote-110) | Asociacija |

# **2 priedas. Fokusuotų grupės diskusijų sąrašas**

|  |  |  |
| --- | --- | --- |
| **Data** | **Fokusuotos grupės diskusijos dalyviai** | **Organizacija** |
| 2020.11.05 | Inga BeiliūnienėAusma Bartkutė | INVEGA |
| 2020.11.13 | Inga BeiliūnienėAusma Bartkutė | INVEGA |
| Laurita Kazickienė | FM |
| Olga CelovaRita ArmonienėLaura Sosunovičienė | EIM |

# **3 priedas. Vertinime nagrinėjamos subsidinės priemonės**

|  |  |  |  |
| --- | --- | --- | --- |
| **Priemonės Nr.** | **Pavadinimas** | **Remiama veikla** | **ES investicijų lėšos** |
| **1 Prioritetas. Mokslinių tyrimų, eksperimentinės plėtros ir inovacijų skatinimas** |
| 01.2.1–LVPA–K–823 | Smartinvest LT+ | * Tiesioginės užsienio investicijos į mokslinių tyrimų ir (ar) eksperimentinės plėtros (toliau – MTEP) veiklas;
* Tiesioginės užsienio investicijos, kuriomis kuriama naujos arba plečiama esamos įmonės MTEPI infrastruktūra;
* Tiesioginės užsienio investicijos į veiklas, susijusias su procesų ir organizacinių inovacijų diegimu.
 | 4.146.081 €  |
| 01.2.1–LVPA–T–848 | Smart FDI | * Tiesioginės užsienio investicijos į MTEP veiklas.
* Tiesioginės užsienio investicijos, kuriomis kuriama naujos arba plečiama esamos įmonės MTEPI infrastruktūra.
* Tiesioginės užsienio investicijos į veiklas, susijusias su procesų ir organizacinių inovacijų diegimu.
 | 46.840.579 €  |
| J05–LVPA–K | Intelektas. Bendri mokslo–verslo projektai | * Moksliniai tyrimai ir (ar) eksperimentinė plėtra (toliau – MTEP)
* Įmonių pradinės investicijos, kuriomis kuriama naujos ar plečiama esamos įmonės MTEP ir inovacijų infrastruktūra bei kuri nėra prieinama viešai arba klasteriuose;
* Naujų produktų ir technologijų sertifikavimas ir su tuo susijusios veiklos.
 | 147.326.312 €  |
| 01.2.1–MITA–T–852 | Inostartas | * Inovatyvių smulkiojo ir vidutinio verslo subjektų kūrimosi skatinimas, vykdant MTEP veiklų 2–6 etapus, nurodytus Rekomenduojamos mokslinių tyrimų ir eksperimentinės plėtros etapų klasifikacijos aprašo, patvirtinto Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“ 4 punkte (toliau – MTEP etapų klasifikacijos aprašas);
* Tyrėjų ir (ar) mokslininkų įdarbinimas žinioms imliose MVĮ ir kartu vystomi MVĮ produktai, siekiant jų komercinio realizavimo;
* Inovatyvių smulkiojo ir vidutinio verslo subjektų plėtros skatinimas, vykdant MTEP veiklų 7–9 etapus, nurodytus MTEP etapų klasifikacijos apraše.
 | 8.402.521 € |
| 01.2.1–LVPA–K–855 | Intelektas LT–2 | * Fundamentiniai tyrimai;
* MTEP;
* Įmonių pradinės investicijos, kuriomis kuriama naujos ar plečiama esamos įmonės MTEP ir inovacijų infrastruktūra bei kuri nėra prieinama viešai arba klasteriuose.
 | 12.457.447 €  |
| 01.2.1–LVPA–K–856 | Eksperimentas | * MTEP;
* Įmonių pradinės investicijos, kuriomis kuriama naujos ar plečiama esamos įmonės MTEP ir inovacijų infrastruktūra ir kuri nėra prieinama viešai arba klasteriuose;
* Naujų produktų ir technologijų sertifikavimas ir su tuo susijusios veiklos.
 | 153.704.007 €  |
| **3 prioritetas. Smulkiojo ir vidutinio verslo konkurencingumo skatinimas** |
| 03.3.1–LVPA–K–803 | Regio Invest LT+ | Moderniųjų technologijų diegimas, pritaikant esamus ir kuriant naujus gamybos ir paslaugų teikimo pajėgumus naujiems ir esamiems gaminiams gaminti ir paslaugoms teikti. | 70.092.771 €  |
| 03.3.2–LVPA–K–837 | Eco–inovacijos LT+ | MVĮ technologinių ekoinovacijų diegimas ir skatinimas. Siekiant sumažinti neigiamas klimato kaitos ir šiltnamio efekto pasekmes, numatomos investicijos į materialųjį turtą (įrenginius, technologijas), kurį įdiegus mažėja neigiamas ūkinės veiklos poveikis aplinkai, skatinama pramoninė simbiozė ir užtikrinamas tęstinis aplinkos apsaugos efektas t. y. investicijos į švaresnės gamybos inovacijas (jų įdiegimą), kuriose taikomi racionalių išteklių naudojimo ir taršos prevencijos metodai (pavyzdžiui, proceso modernizavimas (optimizavimas) tikslu sumažinti neigiamą poveikį aplinkai ir (ar) tausoti gamtos išteklius, beatliekinė gamyba, atliekų pakartotinis naudojimas ir (ar) perdirbimas, atliekamos šilumos panaudojimas (rekuperavimas, regeneravimas), srautų atskyrimas kt.). |  86.886.005 €  |
| 03.3.1–LVPA–K–854 | Pramonės skaitmeninimas LT | Pramonės MVĮ technologinio audito, kuris yra skirtas pramonės MVĮ gamybos procesų skaitmeninimo galimybėms ir perspektyvoms įvertinti, atlikimas ir (arba) technologinio audito nuostatų įgyvendinimo technologinė priežiūra (technologinio konsultavimo paslaugos). Taip pat, pramonės MVĮ gamybos procesų įrangos su integruotomis skaitmeninimo technologijomis diegimas, remiantis atlikto technologinio audito rekomendacijomis | 91.184.720 €  |
| 03.3.1–LVPA–K–803 | Regio potencialas LT | Moderniųjų technologijų diegimas MVĮ, pritaikant esamus ir kuriant naujus gamybos ir paslaugų teikimo pajėgumus naujiems ir esamiems gaminiams gaminti ir paslaugoms teikti. |  |
| 03.1.1–IVG–T–809 | Dalinis palūkanų kompensavimas | Dalinis palūkanų kompensavimas SVV subjektams | 26.401.990 €  |
| 03.3.1–IVG–T–810 | Dalinis palūkanų kompensavimas | Dalinis palūkanų kompensavimas MVĮ | 3.200.220 €  |
| **4 prioritetas. Energijos efektyvumo ir atsinaujinančių išteklių energijos gamybos ir naudojimo skatinimas** |
| 04.2.1–IVG–T–811 | Dalinis palūkanų kompensavimas | Paskolų ir finansinės nuomos (lizingo) sandorių, skirtų įrangai ir technologijoms (technologiniams sprendimams), įgalinantiems didinti įmonių energijos vartojimo efektyvumą, diegti, dalinis palūkanų kompensavimas pramonės įmonėms. | 700.000 € |
| **7 prioritetas. Kokybiško užimtumo ir dalyvavimo darbo rinkoje skatinimas** |
| 07.3.3–IVG–T–428 | Subsidijos verslo pradžiai | Dalinis darbuotojo (–ų) darbo užmokesčio išlaidų kompensavimas tiems verslo subjektams, kurie yra gavę finansavimą (paskolą) pagal FP „Verslumo skatinimas 2014–2020“ (toliau – paskolos gavėjai pagal FP „Verslumo skatinimas 2014–2020“). | 8.000.000 €  |

\*Sudaryta Vertintojų (parengta pagal 2020 m. lapkričio 16 d. *esinvesticijos.lt* duomenis)

# **4 priedas. SVV subjektų apklausos rezultatai**

2019 m. rudenį PwC atliko SVV subjektų apklausą, kurioje iš 10,6 tūkst. pakviestų SVV subjektų dalyvavo 430. Pagrindinis SVV subjektų apklausos tikslas – išsiaiškinti kaip rinkos dalyviai vertina išorinio verslo finansavimo prieinamumą Lietuvoje.

64 proc. respondentų teigė, kad 2017–2019 m. verslui buvo reikalingas išorinis finansavimas, iš kurių 2017–2019 metų laikotarpiu, 56 proc. apklaustųjų kreipėsi į FĮ (bankus, KU ir kt.), 25 proc. – į ES SF paramos į administruojančias įstaigas ir (ar) į valstybės institucijas dėl subsidijų, 7 proc. – į RKF fondus, 6 proc. – į verslo angelus, 5 proc. – į akceleravimo fondus, 1 proc. – į mokslo ir studijų institucijas.

*Paveikslas Nr. 9. Dėl kokio dydžio išorinio verslo finansavimo esate kreipęsi?*

51 proc. visų apklausoje dalyvavusių respondentų atsakė, kad išorinį verslo finansavimą naudojo investicijoms, 35 proc. – apyvartai. 14 proc. – prašyto finansavimo negavo arba nenurodė finansavimo panaudojimo tikslo. Remiantis apklausos duomenimis, pastebėtina, kad didesnio nei 1,5 mln. Eur finansavimo prašymai yra labai reti tarp SVV subjektų. Matoma, kad daugiausia respondentų kreipėsi dėl išorinio verslo finansavimo 50–150 tūkst. Eur dydžio apyvartos finansavimo tikslais (žr. Paveikslą Nr. 3).

SVV subjektai apklausoje nurodė, kad finansavimas nebuvo suteiktas arba buvo suteiktas mažesnis nei prašytas 44 proc. atvejų dėl užstato trūkumo, o 27 proc. atsakiusiųjų SVV subjektų nurodė tokias finansavimo paraiškų atmetimo priežastis, kaip investuotojo nekompetencija ir žinių trūkumas, rizikingas ir ankstyvos stadijos projektas ir kt. Tuo tarpu FT išskiria tokias pagrindines finansavimo nesuteikimo priežastis: rinkoje įsitvirtinusių įmonių investicijų į plėtrą atveju – nepakankami finansiniai rodikliai ir kapitalo trūkumas; aukštos rizikos, t. y. startuolių ir/ ar MTEPI veiklų atveju – kompetencijų, aiškios verslo vizijos trūkumas ir per didelė rizika, tenkanti FT. 50 proc. respondentų mano, kad išorinio verslo finansavimo prieinamumas yra vidutiniškas, 47 proc. – kad žemas, ir tik 3 proc. apklaustųjų nuomone, išorinio finansavimo prieinamumas yra pakankamas ir tenkina Lietuvos verslo įmonių poreikius.

Daugiau nei pusė apklaustų SVV subjektų siekia plėsti savo veiklą, gerinti egzistuojančią įrangą (tame tarpe ir programinę įrangą) ar kitą naudojamą infrastruktūrą ir veiklos sąlygas, didinti produktyvumą, ieškoti naujų pardavimo kanalų ir klientų. COVID–19 pandemija sustabdė daugelio įmonių plėtros ir investicijų planus, taigi galima daryti prielaidą, kad planuojamoms SVV subjektų investicijoms bus reikalingas išorinis finansavimas. Apklausos metu gauti rezultatai rodo, kad investicijų paklausa yra didelė ir ateityje yra rekomenduojama didinti išorinio finansavimo prieinamumą. 2019 m. atliktos SVV subjektų apklausos analizė padėjo įvertinti kokia dalis SVV subjektų planuoja įgyvendinti investicijas, į kokius FT įmonės planuoja kreiptis dėl išorinio finansavimo suteikimo, kokio dydžio investicijos yra reikalingos, ar planuoja įgyvendinti investicijas tam tikrose srityje (šiuo atveju MTEP) ir kaip vertina išorinio finansavimo prieinamumą Lietuvoje. Gauti duomenys, analizuojami skirtingais pjūviais (pagal įmonės veiklos sritį; pagal įmonės veiklos geografiją; pagal įmonės veiklos trukmę), yra reikšmingi apskaičiuojant finansavimo trūkumą.

# **5 priedas. MVĮ apklausos rezultatai**

Verslo subjektų planuojamų investicijų paklausai bei finansavimo poreikiui nustatyti buvo atlikta reprezentatyvi Lietuvos verslo subjektų apklausa, vykdyta 2023 m. liepos 3 d. – 2023 m. liepos 13 d. Apklausos metu buvo apklausti 300 verslo subjektai, veikiantys apdirbamosios gamybos sektoriuje. Apklausą Vertintojų užsakymu įvykdė tyrimų bendrovė „Norstat“.

Vykdytos apklausos reprezentatyvumas buvo užtikrintas **įmonių pasiskirstymo pagal vidutinį 2022 m. darbuotojų skaičių, taip pat įmonių pasiskirstymu pagal regionus (95 proc. patikimumo lygiu)**. Pavyzdžiui, kaip matoma lentelėje žemiau, iš viso apklaustos buvo 300 įmonių, nors apklausos reprezentatyvumui užtikrinti Lietuvos mastu apklausti reikėtų 369 įmonių. Kaip galima pastebėti, visų dydžių (pagal darbuotojų skaičių) įmonių atveju buvo viršytas apklausos reprezentatyvumui užtikrinti reikalingas respondentų skaičius (t. y. reikalaujama kvota reprezentatyvumui užtikrinti): apklausoje dalyvavo 209 labai mažų įmonių, turinčių 1–9 darbuotojus (apklausti reikėjo bent 209), 68 mažų įmonių, turinčių 10–49 darbuotojus (reikalaujama kvota – 68), 23 vidutinio dydžio įmonių, turinčių 50–249 darbuotojų (reikalaujama kvota – 23) ir 0 didelių įmonių, turinčių 250 ir daugiau darbuotojų.

Paveikslas Nr. 11. Nurodykite, kuris iš teiginių apie vidutinį darbuotojų skaičių Jūsų atstovaujamos įmonės grupėje 2022 m. yra teisingas

Šaltinis: sudaryta Vertintojų

Respondentų pasiskirstymas pagal regionus yra pateikiamas žemiau esančiame paveiksle. Kaip galima matyti, apklaustų įmonių proporcingumas iš esmės atitinka Lietuvoje veikiančių įmonių pasiskirstymą pagal regionus. Daugiau nei pusė (69 proc.) apklausoje dalyvavusių respondentų atstovaujamos įmonės yra įsikūrusios Vidurio ir Vakarų Lietuvos regione. Likusi apklausoje dalyvavusių įmonių dalis (31 proc.) įsikūrusi Sostinės regione.

Paveikslas Nr. 12. Nurodykite, kurioje apskrityje yra Jūsų įmonė

Šaltinis: sudaryta Vertintojų

Respondentų pasiskirstymas pagal veiklos vykdymo laikotarpį yra pateikiamas žemiau esančiame paveiksle. Kaip galima matyti, apklaustų įmonių proporcingumas iš esmės atitinka Lietuvoje veikiančių įmonių pasiskirstymą pagal veiklos vykdymo laiką. Didžioji dalis (63 proc.) apklausoje dalyvavusių respondentų atstovaujančių įmones veiklą vykdo ilgiau nei 5 metus, panašiai yra pasiskirsčiusios veiklą vykdančios nuo 1 iki 3 metų (15 proc.) ir nuo 3 iki 5 (16 proc.) metų įmonės. Mažiausiai (4 proc.) respondentų veiklą vykdo iki 1 metų laikotarpio.

Paveikslas Nr. 13. Kiek laiko Jūsų įmonė vykdo veiklą?

Šaltinis: sudaryta Vertintojų

Žemiau esančiame paveiksle pateikiami MVĮ, veikiančių pramonės sektoriuje, atsakymai apie suplanuotų projektų srautą ateinantiems 1–3 metams. Nors didžioji dalis (60 proc.) pramonės sektoriaus įmonių Lietuvoje nėra suplanavusi projektų, du ketvirtadaliai įmonių per artimiausius metus planuoja atlikti investicijas. Šiek tiek daugiau įmonių (44 proc.) yra pasirengę investicinius projektus Sostinės regione nei Vidurio ir Vakarų Lietuvos regione (35 proc.).

*Paveikslas Nr. 14. Kalbėdami apie investicijas ir investicinius projektus, nurodykite ar šiems, ar ateinantiems keliems metams esate pasirengę investicinius projektus?*

Šaltinis: sudaryta Vertintojų

Siekiant nustatyti parengtų investicinių projektų mastą šalies lygiu, vertintojai ekstrapoliavo ankstesniame paveiksle pristatytus rezultatus visos Lietuvos MVĮ populiacijai. Remiantis naujausiais Valstybės duomenų agentūros duomenimis, apdirbamosios gamybos, išskyrus kokso ir rafinuotų naftos produktų gamybą, sektoriuje 2023 m. pradžioje veikė 8974 MVĮ, iš kurių 6188 veikė Vidurio ir Vakarų Lietuvos regione, o likusios 2786 įmonės veikė Sostinės regione. Sudauginus ankstesniame paveiksle pasirengusių įmonių dalį iš visų atitinkamų regionų MVĮ populiacijos, atmetus įmones, kuriose yra iki 5 darbuotojų, gaunama, kad 1705 pramonės įmonė yra pasirengusios investicinius projektus visos Lietuvos mastu. Didžioji dauguma šių įmonių yra Vidurio ir Vakarų Lietuvos regione – 1091 įmonės. Sostinės regione tokių įmonių skaičius siekia 614.

Lentelė Nr. 14. Parengtų investicinių projektų skaičiaus ekstrapoliavimas visai populiacijai

|  |  |  |  |
| --- | --- | --- | --- |
| **Kategorija** | **Sostinės regionas** | **Vidurio ir Vakarų Lietuvos regionas** | **Visa Lietuva** |
| Pramonės įmonių skaičius 2023 m. pradžioje | 46 | 101 | 147 |
| Įmonės, kurios yra pasirengusios investicinius projektus | 614 | 1091 | 1705 |

Šaltinis: sudaryta Vertintojų

|  |
| --- |
|  |

Analizuojant į kokias tikslines sritis bus nukreiptos suplanuotos investicijos, daugiau nei pusė respondentų nurodė, kad jų investicijos bus nukreiptos į gamybinių pajėgumų būklės gerinimą. 28 proc. respondentų nurodė, kad investicijos bus naudojamos nudėvėtų gamybos įrenginių atnaujinimui, 20 proc. nurodė, kad modernizuos gamybos procesus, diegiant pažangias gamybos technologijas. Dar 15 proc. teigė, kad gamybinių pajėgumų būklę gerins didinant efektyvumą per veiklos skaitmenizavimą, diegiant gamybos procesuose IT technologijas ir panašius sprendimus.

Beveik trečdalis respondentų nurodė, kad jų investicijos bus nukreiptos į žaliąją transformaciją: 15 proc. respondentų nurodė, kad investuos į energetinių sąnaudų mažinimą, investuojant į energijos taupymo sprendimus, o dar 11 proc. investuos į perėjimą link neutralios klimatui ekonomikos, diegiant aplinkosaugines inovacijas ir sprendimus.

Vertinant atsakymų pasiskirstymą pagal regioninį pjūvį, tendencijos yra panašios, nors pastebima, kad ženkliai didesnė dalis Sostinės regiono įmonių investuos į MTEP veiklų įgyvendinimą, lyginant su Vidurio ir Vakarų Lietuvos regiono įmonėmis. Šias tendencijas galima paaiškinti tuo, kad Sostinės regione yra susitelkę ženkliai daugiau įmonių, kurios įgyvendina MTEP veiklas, o taip pat regione yra ir daugiau mokslo įstaigų, kurios gali suteikti MTEP paslaugas.

Paveiklas Nr. 15. Nurodytos suplanuotų investicinių projektų/ investicijų tikslinės kryptis

Šaltinis: sudaryta Vertintojų

Pasiteiravus įmonių, kokių technologijų, įrenginių, veiklų ar kitokio tipo konkrečių įsigijimų ir investicijų kategorijų joms reikės siekiant įgyvendinti ankstesniame klausime nurodytas tikslines investicijas, daugiausiai respondentų nurodė, kad investuos į mašinas ir įrenginius (31 proc.). Po daugiau nei šeštadalis respondentų nurodė, kad investuos į pažangiąsias technologijas ir žmogiškuosius išteklius. Dar 13 ir 15 proc. respondentų nurodė, kad investuos atitinkamai į žemę, pastatus ir infrastruktūrą ir nematerialųjį turtą. Mažiausiai (kiek daugiau nei 6 proc.) respondentų nurodė, kad investuos į MTEP.

Tiek Sostinės regione, tiek Vidurio ir Vakarų Lietuvos regione panaši respondentų dalis nurodė, kad investuos į mašinas ir įrenginius, žmogiškąjį kapitalą ir pažangias gamybos technologijas. Vis dėlto ženkliai didesnė dalis respondentų Sostinės regione nurodė, kad investuos į nematerialųjį turtą ir MTEP, kai tuo tarpu Vidurio ir Vakarų Lietuvos regione didesnė dalis nurodė, kad investuos į žemę, pastatus ir infrastruktūrą.

Paveiklas Nr. 16. Planuojamas investicijų atlikimas/ nukreipimas

Šaltinis: sudaryta Vertintojų

Vertinant priežastis, kodėl įmonės nėra pasirengusios investicinių projektų ateinantiems keliems metams, didžioji dalis respondentų nurodė, kad neplanuoja investicijų dėl prastos ekonominės situacijos: 24 proc. įmonių nurodė, kad susiduria su gaminamos produkcijos realizavimo problemomis, o 26 proc. nurodė, kad susiduria su finansiniais sunkumais. Dar bene penktadalis įmonių nurodė, kad neinvestuos, nes neseniai atliko investicijas ir nemato poreikio. Dar 17 proc. respondentų nurodė, kad investuotų, tačiau jų netenkina dabartinės išorinio finansavimo sąlygos. Likę 14 proc. įmonių nurodė kitus veiksnius.

Paveikslas Nr. 17. Nurodėte, kad neplanuojate investuoti į investicinius projektus, kokie veiksniai riboja jūsų investicijas?

Šaltinis: sudaryta Vertintojų

Įmonės atstovų, kurie nurodė apklausoje, jog neplanuoja investicijų dėl nepatrauklių išorinio finansavimo sąlygų, buvo prašoma nurodyti, kokie veiksniai, riboja išorinio finansavimo patrauklumą/ prieinamumą. Respondentai negalėjo identifikuoti vieno pagrindinio veiksnio. Vis dėlto, daugiausiai respondentų netenkino finansavimo kaina (19 proc.) ir administracinė našta (19 proc.). Taip pat svarios nurodytos priežastys buvo per dideli užstato reikalavimai (14 proc.), per didelė reikalaujama nuosavų lėšų dalis (16 proc.) ir per maža suteikiama finansavimo suma (15 proc.).

Paveikslas Nr. 18. Kokie veiksniai riboja išorinio finansavimo prieinamumą?

Šaltinis: sudaryta Vertintojų

Analizuojant respondentų atsakymus apie bankroto rizikas netolimoje ateityje (6–12 mėnesių), dažniausiai respondentai įvardino (46 proc.), jog jų atstovaujamų įmonių finansinė padėtis nepasikeis. Taip pat, galima pastebėti, kad daugiau įmonių atstovų netolimoje ateityje finansinę padėtį vertina pozityviai, o ne negatyviai. 31 proc. apklaustųjų teigė, kad finansinė padėtis pagerės ir 2 proc. atsakė, jog piniginė padėtis labai pagerės. Tuo tarpu, 12 proc. apklaustųjų vertino, kad finansinė padėtis suprastės ir 2 proc., kad labai suprastės.

Paveikslas Nr. 19. Įvertinkite kaip per ateinantį 6–12 mėnesių laikotarpį pasikeis jūsų atstovaujamos įmonės finansinė padėtis?

Šaltinis: sudaryta Vertintojų

Respondentai, kurie atsakė, kad jų atstovaujamos įmonės finansinė padėtis netolimoje ateityje išliks nepatikus arba suprastės taip pat įvertino bankroto rizikas. Dauguma apklaustųjų (72 proc.), teigė, kad bankroto rizika išliks nepakitusi. Kita vertus, 17 proc. apklaustųjų teigė, kad bankroto rizika šiek tiek padidės, 5 proc. nurodė, kad reikšmingai padidės, dar 8 proc. nurodė, kad vidutiniškai arba reikšmingai padidės. Tik 2 proc. respondentų nurodė, kad, tikėtina, jog įmonė bankrutuos. Šie apklausos rezultatai parodo, kad nepaisant šiuo metu egzistuojančio aukšto ekonominio neapibrėžtumo ir įtemtos finansinės įmonių situacijos, įmonių bankroto rizika nėra reikšmingai išaugusi.

Paveikslas Nr. 20. Įvertinkite ar, esant tokiai situacijai, padidės jūsų atstovaujamos įmonės bankroto rizika?

Šaltinis: sudaryta Vertintojų

# **6 priedas. DĮ apklausos rezultatai**

Verslo subjektų planuojamų investicijų paklausai bei finansavimo poreikiui nustatyti buvo atlikta Lietuvos verslo subjektų apklausa, vykdyta 2023 m. liepos 4 d. – 2023 m. liepos 24 d. Apklausos metu buvo apklausti 49 verslo subjektai, veikiantys apdirbamosios gamybos sektoriuje. Apklausą Vertintojų užsakymu įvykdė tyrimų bendrovė „Norstat“.

Reprezentatyvios kvotos nebuvo taikomos šiai apklausai. Iš viso metų pradžioje tokių įmonių buvo 147, jog būtų užtikrintas reprezentatyvumas Lietuvos mastu, reikėjo apklausti 107 įmones.

Respondentų, atstovaujančių įmones, pasiskirstymas pagal regionus yra pateikiamas žemiau esančiame paveiksle. Kaip galima matyti, apklaustų įmonių proporcingumas iš esmės atitinka Lietuvoje veikiančių įmonių pasiskirstymą pagal regionus. Didžioji dalis (88 proc.) apklausoje dalyvavusių įmonių yra įsikūrusios Vidurio ir Vakarų Lietuvos regione. Likusi apklausoje dalyvavusių respondentų dalis (12 proc.) įsikūrusi Sostinės regione.

Paveikslas Nr. 21. Nurodykite, kurioje apskrityje yra jūsų įmonė

Šaltinis: sudaryta Vertintojų

Finansavimo lėšų poreikis pažangių gamybos technologijų vystymui ir diegimui ir pramonės transformacijos skatinimui, pereinant prie klimatui neutralios gamybos, buvo apskaičiuoti remiantis reprezentatyvia DĮ įmonių apklausa. Žemiau esančiame paveiksle pateikiami pramonės įmonių atsakymai apie suplanuotų projektų srautą ateinantiems 1–3 metams. Nors 12 proc. pramonės sektoriaus įmonių Lietuvoje nėra suplanavusi projektų, didžioji dalis įmonių per artimiausius metus planuoja atlikti investicijas. Šiek tiek daugiau įmonių (88 proc.) yra pasirengę investicinius projektus Vidurio ir Vakarų Lietuvos regione nei Sostinės regione (83 proc.).

Atliktos Lietuvos pramoninkų konfederacijos anketinės apklausos metu, 84 proc. respondentų atsakė, jog ateinantiems 1–2 metams yra pasirengę investicinius projektus, tarp šių respondentų yra 31 proc. didelių įmonių, kas iš dalies papildo reprezentatyvią didelių įmonių apklausą (priedas Nr. 7).

*Paveikslas Nr. 22. Kalbėdami apie investicijas ir investicinius projektus, nurodykite ar šiems, ar ateinantiems keliems metams esate pasirengę investicinius projektus?*

Šaltinis: sudaryta Vertintojų

Siekiant nustatyti parengtų investicinių projektų mastą šalies lygiu, vertintojai ekstrapoliavo ankstesniame paveiksle pristatytus rezultatus visos Lietuvos DĮ populiacijai. Remiantis naujausiais Valstybės duomenų agentūros duomenimis, apdirbamosios gamybos, išskyrus kokso ir rafinuotų naftos produktų gamybą, sektoriuje 2023 m. pradžioje veikė 147 DĮ, iš kurių 101 veikė Vidurio ir Vakarų Lietuvos regione, o likusios 46 įmonės veikė Sostinės regione. Sudauginus ankstesniame paveiksle pasirengusių įmonių dalį iš visų atitinkamų regionų DĮ populiacijos, gaunama, kad 129 pramonės įmonių yra pasirengusios investicinius projektus visos Lietuvos mastu. Didžioji dauguma šių įmonių yra Vidurio ir Vakarų Lietuvos regione – 89 įmonės. Sostinės regione tokių įmonių skaičius siekia 38.

Lentelė Nr. 15. Parengtų investicinių projektų skaičiaus ekstrapoliavimas visai populiacijai

|  |  |  |  |
| --- | --- | --- | --- |
| **Kategorija** | **Sostinės regionas** | **Vidurio ir Vakarų Lietuvos regionas** | **Visa Lietuva** |
| Pramonės įmonių skaičius 2023 m. pradžioje | 46 | 101 | 147 |
| Įmonės, kurios yra pasirengusios investicinius projektus | 38 | 89 | 129 |

Šaltinis: sudaryta Vertintojų

|  |
| --- |
|  |

Analizuojant į kokias tikslines sritis bus nukreiptos suplanuotos investicijos, daugiau nei pusė respondentų nurodė, kad jų investicijos bus nukreiptos į gamybinių pajėgumų būklės gerinimą. 21 proc. respondentų nurodė, kad investicijos bus naudojamos nudėvėtų gamybos įrenginių atnaujinimui, 20 proc. nurodė, kad modernizuos gamybos procesus, diegiant pažangias gamybos technologijas. Dar 16 proc. teigė, kad gamybinių pajėgumų būklę gerins didinant efektyvumą per veiklos skaitmenizavimą, diegiant gamybos procesuose IT technologijas ir panašius sprendimus.

Beveik trečdalis respondentų nurodė, kad jų investicijos bus nukreiptos į žaliąją transformaciją: 19 proc. respondentų nurodė, kad investuos į energetinių sąnaudų mažinimą, investuojant į energijos taupymo sprendimus, o dar 15 proc. investuos į perėjimą link neutralios klimatui ekonomikos, diegiant aplinkosaugines inovacijas ir sprendimus.

Vertinant atsakymų pasiskirstymą pagal regioninį pjūvį, tendencijos yra panašios, nors pastebima, kad ženkliai didesnė dalis Sostinės regiono įmonių investuos į MTEP veiklų įgyvendinimą, lyginant su Vidurio ir Vakarų Lietuvos regiono įmonėmis. Šias tendencijas galima paaiškinti tuo, kad Sostinės regione yra susitelkę ženkliai daugiau įmonių, kurios įgyvendina MTEP veiklas, o taip pat regione yra ir daugiau mokslo įstaigų, kurios gali suteikti MTEP paslaugas.

Atliktos anketinės LPK apklausos rezultatai nenukrypsta nuo reprezentatyvios apklausos ir iš esmės papildo analizės rezultatus, daugiau nei pusė respondentų (53 proc.) nurodė, kad investicijos bus nukreipiamos į gamybinių pajėgumų būklės gerinimą. O atitinkamai tik 14 proc. investicijų bus nukreipta į MTEP veiklas. Papildomai LPK narių buvo prašoma įvardyti kur nukreiptų investicijas, jei nesirinko nei vieno iš aukščiau nurodytų atsakymo variantų. Respondentai nurodė, jog kitos sritys, į kurias investuos, yra: pažangesnių atliekų tvarkymo technologijų modernizavimas ir/ ar diegimas bei pažangesnės ir efektyvesnės gamybos naujos įmonės įkūrimas (priedas Nr. 7).

Paveikslas Nr. 23. Nurodytos suplanuotų investicinių projektų/ investicijų tikslinės kryptys

Šaltinis: sudaryta Vertintojų

Pasiteiravus įmonių, kokių technologijų, įrenginių, veiklų ar kitokio tipo konkrečių įsigijimų ir investicijų kategorijų joms reikės siekiant įgyvendinti ankstesniame klausime nurodytas tikslines investicijas, daugiausiai respondentų nurodė, kad investuos į mašinas ir įrenginius (22 proc.). Po daugiau nei šeštadalis respondentų nurodė, kad investuos į pažangiąsias technologijas ir žmogiškuosius išteklius. Dar po 15 proc. respondentų nurodė, kad investuos atitinkamai į žemę, pastatus ir infrastruktūrą ir nematerialųjį turtą. Mažiausiai (kiek daugiau nei 8,6 proc.) respondentų nurodė, kad investuos į MTEP.

Atliktos anketinės LPK apklausos rezultatai per daug nesiskiria, taip kaip ir DĮ apklausoje daugiausiai respondentų teigė, kad investuos į mašinas ir įrenginius (22 proc.). Šeštadalis respondentų nurodė, kad investuos į pažangiąsias technologijas. Dar 15 proc. respondentų nurodė, kad investuos atitinkamai į žemę, pastatus ir infrastruktūrą ir žmogiškąjį kapitalą. Kiti 12 ir 13 proc. respondentų nurodė, kad investuos į MTEP ir nematerialųjį turtą. Papildomai LPK narių buvo prašoma įvardyti kur nukreiptų investicijas, jei nesirinko nei vieno iš aukščiau nurodytų atsakymo variantų. Respondentai nurodė, jog kitos sritys, į kurias investuos, yra: saulės elektrinės su akumuliatoriais ir alternatyvūs energijos šaltiniai, mažmeninės prekybos tinklo plėtra bei investicijos darbuotojų pritraukimui iš kitų gyvenviečių ir jų apgyvendinimui (bendrabučiai) (priedas Nr. 7).

Tiek Sostinės regione, tiek Vidurio ir Vakarų Lietuvos regione panaši respondentų dalis nurodė, kad investuos į mašinas ir įrenginius, žmogiškąjį kapitalą ir pažangias gamybos technologijas. Vis dėlto ženkliai didesnė dalis respondentų Sostinės regione nurodė, kad investuos į nematerialųjį turtą ir MTEP, kai tuo tarpu Vidurio ir Vakarų Lietuvos regione didesnė dalis nurodė, kad investuos į žemę, pastatus ir infrastruktūrą.

Paveikslas Nr. 24. Planuojamas investicijų atlikimas/ nukreipimas

Šaltinis: sudaryta Vertintojų

Iš tų įmonių, kurios nurodė, kad investuos į pažangias technologijas, tik labai maža dalis (9 proc.) įmonių nurodė, kad investuos į biotechnologijas (6 proc.) ar gynybos ir saugumo pramonės technologijas (3 proc.). Vis dėlto vertinant atsakymų pasiskirstymą pagal regioninį pjūvį, pastebimos didžiulės variacijos. Sostinės regione 17 proc. įmonių investuosiančių į pažangias technologijas nurodė, kad neinvestuos į biotechnologijas ar gynybos ir saugumo pramonės technologijas. Tuo tarpu Vidurio ir Vakarų Lietuvos regione tokių įmonių buvo 9 proc.

Atliktos anketinės LPK apklausos rezultatai rodo, jog asociacijos nariai visos Lietuvos mastu yra pasirengę investuoti net 12 proc. lėšų. Atitinkamai bus skiriama po 6 proc. biotechnologijoms ir kiti 6 proc. gynybos ir saugumo pramonės technologijų sričiai (priedas Nr. 7).

Paveikslas Nr. 25. Suplanuotas investicijų nukreipimas į tikslines technologijas

Šaltinis: sudaryta Vertintojų

Analizuojant priežastis, kodėl didelės įmonės nėra pasirengusios investicinių projektų ateinantiems keliems metams, dažniausiai paminėti veiksniai buvo nepakankama gaminamos produkcijos paklausa (30 proc.) bei poreikio nebuvo dėl neseniai atliktų investicijų (30 proc.). Penktadalis respondentų nurodė, nepatrauklios išorinio investavimo sąlygos riboją jų investicijas. Po dešimtadalį apklaustųjų atsakė, jog finansiniai sunkumai (padidėjusi rizika / sumažėjusios galimybės laiku aptarnauti finansinius įsipareigojimus, atsiskaityti už prekes su tiekėjais ir pan.) bei kiti veiksniai lėmė jų apsisprendimą neinvestuoti.

Paveikslas Nr. 26. Kokie veiksniai riboja jūsų investicijas?

Šaltinis: sudaryta Vertintojų

Įmonės atstovų, kurie nurodė apklausoje, jog neplanuoja investicijų dėl nepatrauklių išorinio finansavimo sąlygų, buvo prašoma nurodyti, kokie veiksniai, riboja išorinio finansavimo prieinamumą/patrauklumą. Trys identiškai dažnai įvardijami veiksniai (po 22 proc.) buvo per didelė finansavimo kaina, per didelė reikalaujama nuosavų lėšų dalis ir suteikiama per maža reikiamo finansavimo suma. Dvigubai rečiau (po 11 proc.) respondentai paminėjo per didelius užstato reikalavimus, didelę administracinę naštą bei per didelę pačio finansavimo kainą.

Paveikslas Nr. 27. Kokie veiksniai riboja išorinio finansavimo patrauklumą?

Šaltinis: sudaryta Vertintojų

Vertinant įmonės atstovų atsakymus apie bankroto rizikas netolimoje ateityje (6–12 mėnesių), dažniausias atsakymas buvo, kad įmonės finansinė padėtis nepasikeis (65 proc.). Panaši dalis respondentų įmonių ateities finansinę padėtį vertino tiek teigiamai tiek neigiamai. 12 (proc.) apklaustųjų teigė, kad finansinė padėtis pagerės ir 2 (proc.), jog padėtis labai pagerės. Iš neigiamos pusės, (12 proc.) apklaustųjų atsakė, kad piniginė padėtis suprastės ir 2 proc., kad labai suprastės. 4 (proc.) įmonės atstovų negalėjo įvertinti bankroto rizikų netolimoje ateityje.

Paveikslas Nr. 28. Įvertinkite, kaip per ateinantį 6–12 mėnesių laikotarpį pasikeis jūsų atstovaujamos įmonės finansinė padėtis?

Šaltinis: sudaryta Vertintojų

Taip pat, didžiųjų įmonių, kurie atsakė, kad jų atstovaujamos įmonės finansinė padėtis netolimoje ateityje išliks nepatikus arba suprastės, įvertino bankroto rizikas. Absoliuti dauguma respondentų (97 proc.), teigė, kad bankroto rizika išliks nepakitusi ir tik 3 (proc.) įvertino, kad bankroto rizika šiek tiek padidės.

Paveikslas Nr. 29. Įvertinkite ar, esant tokiai situacijai, padidės jūsų atstovaujamos įmonės bankroto rizika?

Šaltinis: sudaryta Vertintojų

# **7 priedas. Lietuvos pramoninkų konfederacijos apklausos rezultatai**

Verslo subjektų planuojamų investicijų paklausai bei finansavimo poreikiui nustatyti buvo atlikta reprezentatyvi Lietuvos pramoninkų konfederacijos apklausa, vykdyta 2023 m. liepos 13 d. – 2023 m. rugpjūčio 4 d. Apklausos metu buvo apklausti 71 asociacijos nariai, veikiantys apdirbamosios gamybos sektoriuje. Apklausą atliko vertintojai „BGI Consulting“.

Apklausoje dalyvavo 8 proc. labai mažų įmonių, turinčių 1–9 darbuotojus. 16 proc. įmonių turinčių 10–49 darbuotojų. 45 proc. 50–249 darbuotojų ir 31 proc. įmonių, turinčių 250 ir daugiau darbuotojų.

*Paveikslas Nr. 30. LPK įmonių vidutinis 2022 m. darbuotojų skaičius*

*Šaltinis: sudaryta Vertintojų*

Žemiau paveiksle parodyta, jog šios įmonės regionuose išsidėstė taip: 71 proc. visų atsakiusiųjų įmonių veikia Vidurio ir Vakarų Lietuvos regione, o likę 29 proc. veikia Sostinės regione.

*Paveikslas Nr. 31. LPK įmonių regioninis pasiskirstymas*

*Šaltinis: sudaryta Vertintojų*

Respondentų pasiskirstymas pagal veiklos vykdymo laikotarpį yra pateikiamas žemiau esančiame paveiksle. Kaip galima matyti, apklaustų įmonių proporcingumas iš esmės atitinka Lietuvoje veikiančių įmonių pasiskirstymą pagal veiklos vykdymo laiką. Didžioji dalis (95 proc.) apklausoje dalyvavusių respondentų atstovaujančių įmones veiklą vykdo ilgiau nei 5 metus, likę respondentai nurodė, kad jų atstovaujama įmonė veiklą vykdo nuo 3 iki 5 metų. Trumpiau nei 3 netus veikiančių įmonių Lietuvos pramonininkų konfederacijoje neatsirado.

*Paveikslas Nr. 32. Kiek laiko jūsų įmonė vykdo veiklą?*

*Šaltinis: sudaryta Vertintojų*

Žemiau esančiame paveiksle pateikiami pramonės įmonių atsakymai apie suplanuotų projektų srautą ateinantiems 1–2 metams. Didžioji dalis (84 proc.) Lietuvos pramoninkų konfederacijos narių Lietuvoje per artimiausius metus planuoja atlikti investicijas ir yra pasirengę tokius projektus. Likę 16 proc. nurodė, jog nežino/ negali/ nenori atsakyti į šį klausimą, o nurodžiusių, jog tokių investicinių projektų nėra pasirengę neatsirado.

*Paveikslas Nr. 33. Kalbėdami apie investicijas ir investicinius projektus, nurodykite ar šiems, ar ateinantiems keliems metams esate pasirengę investicinius projektus?*

*Šaltinis: sudaryta Vertintojų*

Vertinant suplanuotų investicijų pasiskirstymą pagal investicijų tipą ir kategorijas, daugiausiai respondentų teigė, kad investuos mašinas ir įrenginius (22 proc.). Šeštadalis respondentų nurodė, kad investuos į pažangiąsias technologijas. Dar 15 proc. respondentų nurodė, kad investuos atitinkamai į žemę, pastatus ir infrastruktūrą ir žmogiškąjį kapitalą. Kiti 12 ir 13 proc. respondentų nurodė, kad investuos į MTEP ir nematerialųjį turtą.

Papildomai Lietuvos pramoninkų konfederacijos narių buvo prašoma įvardyti kur nukreiptų investicijas, jei nesirinko nei vieno iš aukščiau nurodytų atsakymo variantų. 3 proc. rinkosi šį atsakymą ir nurodė, jog kitos sritys, į kurias investuos, yra: saulės elektrinės su akumuliatoriais ir alternatyvūs energijos šaltiniai, mažmeninės prekybos tinklo plėtra bei investicijos darbuotojų pritraukimui iš kitų gyvenviečių ir jų apgyvendinimui (bendrabučiai).

Verta paminėti, kad iš atsakiusiųjų konfederacijos narių, tik 12 proc. nurodė, kad investuos į biotechnologijas bei gynybos ir saugumo pramonės sritį. Į abi sritis bus investuojama po vienodai investicijų.

*Paveikslas Nr. 34. Planuojamas investicijų atlikimas/ nukreipimas*

*Šaltinis: sudaryta Vertintojų*

Tuo tarpu analizuojant į kokias tikslines sritis bus nukreiptos suplanuotos investicijos, daugiau nei pusė respondentų nurodė, kad jų investicijos bus į gamybinių pajėgumų būklės gerinimą. 15 proc. respondentų nurodė, kad investicijos bus naudojamos nudėvėtų gamybos įrenginių atnaujinimui, 21 proc. nurodė, kad modernizuos gamybos procesus, o 17 proc. teigė, kad gerins gamybos pajėgumus diegiant skaitmenizacijos sprendimus.

Beveik trečdalis respondentų nurodė, kad jų investicijos bus nukreiptos į žaliąją transformaciją: 17 proc. respondentų nurodė, kad investuos į energetinių sąnaudų mažinimą, investuojant į energijos taupymo sprendimus, o dar 14 proc. investuos į perėjimą link neutralios klimatui ekonomikos, diegiant aplinkosaugines inovacijas ir sprendimus. 14 proc. konfederacijos narių investuos į MTEP veiklas.

Papildomai Lietuvos pramoninkų konfederacijos narių buvo prašoma įvardyti kur nukreiptų investicijas, jei nesirinko nei vieno iš aukščiau nurodytų atsakymo variantų. 2 proc. rinkosi šį atsakymą ir nurodė, jog kitos sritys, į kurias investuos, yra: pažangesnių atliekų tvarkymo technologijų modernizavimas ir/ ar diegimas bei pažangesnės ir efektyvesnės gamybos naujos įmonės įkūrimas.

*Paveikslas Nr. 35. Suplanuotų investicinių projektų/ investicijų tikslinės kryptys*

*Šaltinis: sudaryta Vertintojų*

Investicijų rėžiai Lietuvos pramoninkų konfederacijos narių atsakymuose nurodyti žemiau pateiktame paveiksle. Atsakymai buvo sugrupuoti į tris grupes: investicijos iki 1 mln. Eur., investicijos nuo 1 iki 10 mln. Eur. ir investicijos siekiančios daugiau nei 10 mln. Eur.

Kiekvienoje tikslinėje srityje skiriamos lėšos varijuoja įvairiai, taip gali būti dėl skirtingų projektų ir anksčiau nurodyto noro investuoti į atitinkamą tikslinę sritį. Didesnio nei 10 mln. Eur. finansavimo nesulauks tik žmogiškojo kapitalo sritis.

Gamybinių pajėgumų didinimas daugiausiai sulauks 1–10 mln. Eur. investicijų, kai tuo tarpu į MTEP sritį ruošiamasi investuoti tik iki 1 mln. Eur. lėšų. O nematerialus turtas ir žmogiškojo kapitalo sritys daugiausiai sulauks lėšų iki 1 mln. Eur., tuo tarpu žmogiškasis kapitalas nesulauks investicijų viršijančių 10 mln. Eur., o nematerialus turtas sulauks tik 7 proc. tokio dydžio investicijų.

*Paveikslas Nr. 36. Prašome nurodyti suplanuotų investicijų apimtis eurais pagal anksčiau jūsų nurodytas kategorijas*

*Šaltinis: sudaryta Vertintojų*

Lietuvos pramonininkų konfederacijos respondentų pasiskirstymas, finansinio prieinamumo klausimu, pateikiamas žemiau esančiame paveiksle. Iš pateiktų atsakymo variantų, labiausiai buvo nurodyta, kad išorinį finansavimą pramonės įmonėms riboja: per didelė finansavimo kaina (40 proc.), per didelė nuosavų lėšų dalis (40 proc.) ir didelis finansavimo suteikimui reikalingų dokumentų kiekis (20 proc.). Be to, konfederacijos nariai atsakydami nurodė ir dar vieną priežastį, kokie veiksniai per pastaruosius 1–2 metus ribojo išorinio finansavimo prieinamumą – neaiškios ekonomikos augimo perspektyvos.

*Paveikslas Nr. 37. Kokie veiksniai riboja išorinio finansavimo prieinamumą?*

*Šaltinis: sudaryta Vertintojų*

Analizuojant respondentų atsakymus apie bankroto rizikas netolimoje ateityje (6–12 mėnesių), dažniausiai respondentai įvardino (42 proc.), jog jų atstovaujamų įmonių finansinė padėtis pagerės. Taip pat, galima pastebėti, kad daugiau įmonių atstovų netolimoje ateityje finansinę padėtį vertina pozityviai, o ne negatyviai. 32 (proc.) apklaustųjų teigė, kad finansinė padėtis pagerės arba liks nepakitusi. Tuo tarpu, 10 proc. apklaustųjų vertino, kad finansinė padėtis suprastės ir 3 proc., kad labai suprastės.

*Paveikslas Nr. 38. Įvertinkite, kaip per ateinantį 6–12 mėnesių laikotarpį pasikeis jūsų atstovaujamos įmonės finansinė padėtis?*

*Šaltinis: sudaryta Vertintojų*

Respondentai, kurie atsakė, kad jų atstovaujamos įmonės finansinė padėtis netolimoje ateityje išliks nepatikus arba suprastės, taip pat įvertino bankroto rizikas. Dauguma apklaustųjų (77 proc.), teigė, kad bankroto rizika išliks nepakitusi. Kita vertus, 8 proc. apklaustųjų teigė, kad bankroto rizika šiek tiek padidės, 15 proc. nurodė, kad reikšmingai padidės. Šie apklausos rezultatai parodo, kad nepaisant šiuo metu egzistuojančio aukšto ekonominio neapibrėžtumo ir įtemtos finansinės įmonių situacijos, įmonių bankroto rizika nėra reikšmingai išaugusi.

*Paveikslas Nr. 39. Įvertinkite ar, esant tokiai situacijai, padidės jūsų atstovaujamos įmonės bankroto rizika?*

*Šaltinis: sudaryta Vertintojų*

1. Komisijos Sanglaudos politikos reglamentų projektų pasiūlymai: [https://esinvesticijos.lt/lt//pasirengimas–2021–2027/2021–2027–m–es–sanglaudos–politikos–reglamentu–projektai–ir–gaires](https://esinvesticijos.lt/lt//pasirengimas-2021-2027/2021-2027-m-es-sanglaudos-politikos-reglamentu-projektai-ir-gaires). Reikalavimai finansinių priemonių *ex–ante* vertinimui nustatyti 2018 m. gegužės 29 d. Europos Parlamento ir Europos Tarybos reglamento Nr.2018/0196, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo ir Europos jūrų reikalų ir žuvininkystės fondo nuostatos ir šių fondų bei Prieglobsčio ir migracijos fondo, Vidaus saugumo fondo ir Sienų valdymo ir vizų priemonės finansinės taisyklės 52 straipsnyje. [↑](#footnote-ref-2)
2. Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 (Lietuvos Respublikos Vyriausybės 2010 m. rugpjūčio 25 d. nutarimo Nr. 1220 redakcija), naujausia suvestinė redakcija, galiojanti nuo 2019–02–15 < [https://e–seimas.lrs.lt/portal/legalAct/lt/TAD/TAIS.168206/KFUoBosREr](https://e-seimas.lrs.lt/portal/legalAct/lt/TAD/TAIS.168206/KFUoBosREr)) [↑](#footnote-ref-3)
3. Nuorodos į konkrečius šaltinius pateikiamos toliau dokumente. [↑](#footnote-ref-4)
4. Europos Komisija, Bendrųjų nuostatų reglamento, ERPF ir SaF reglamentų projektai < [https://www.esinvesticijos.lt/lt/pasirengimas–2021–2027/2021–2027–m–es–sanglaudos–politikos–reglamentu–projektai–ir–gaires](https://www.esinvesticijos.lt/lt/pasirengimas-2021-2027/2021-2027-m-es-sanglaudos-politikos-reglamentu-projektai-ir-gaires)> [↑](#footnote-ref-5)
5. Europos Komisija <[https://eur–lex.europa.eu/legal–content/LT/TXT/HTML/?uri=CELEX:52019DC0640&from=EN](https://eur-lex.europa.eu/legal-content/LT/TXT/HTML/?uri=CELEX:52019DC0640&from=EN) > [↑](#footnote-ref-6)
6. 2021–2027 m. ES fondų investicijų programos projektai < [https://esinvesticijos.lt/lt/pasirengimas–2021–2027/2021–2027–m–es–fondu–investiciju–programos–rengimas](https://esinvesticijos.lt/lt/pasirengimas-2021-2027/2021-2027-m-es-fondu-investiciju-programos-rengimas)> [↑](#footnote-ref-7)
7. LR Seimo nutarimas dėl valstybės pažangos strategijos „Lietuvos pažangos strategija „Lietuva 2030“ patvirtinimo < [https://e–seimas.lrs.lt/portal/legalAct/lt/TAD/TAIS.425517](https://e-seimas.lrs.lt/portal/legalAct/lt/TAD/TAIS.425517)> [↑](#footnote-ref-8)
8. LR Vyriausybė < [https://lrv.lt/lt/aktuali–informacija/xvii–vyriausybe/strateginis–valdymas/2021–2030–m–nacionalinis–pazangos–planas](https://lrv.lt/lt/aktuali-informacija/xvii-vyriausybe/strateginis-valdymas/2021-2030-m-nacionalinis-pazangos-planas)> [↑](#footnote-ref-9)
9. LR Vyriausybė < <https://lrv.lt/uploads/main/documents/files/NECP%2012_31.pdf>> [↑](#footnote-ref-10)
10. Skaitmeninė Europos programa < [https://ec.Europa.eu/commission/publications/connecting–Europe–facility–digital–Europe–and–space–programmes\_lt](https://ec.europa.eu/commission/publications/connecting-europe-facility-digital-europe-and-space-programmes_lt) > [↑](#footnote-ref-11)
11. Komisijos Sanglaudos politikos reglamentų projektų pasiūlymai: <[https://esinvesticijos.lt/lt//pasirengimas–2021–2027/2021–2027–m–es–sanglaudos–politikos–reglamentu–projektai–ir–gaires](https://esinvesticijos.lt/lt//pasirengimas-2021-2027/2021-2027-m-es-sanglaudos-politikos-reglamentu-projektai-ir-gaires) > [↑](#footnote-ref-12)
12. 2021–2027 m. ES fondų investicijų programos projektai < [https://esinvesticijos.lt/lt//pasirengimas–2021–2027/2021–2027–m–es–fondu–investiciju–programos–rengimas](https://esinvesticijos.lt/lt//pasirengimas-2021-2027/2021-2027-m-es-fondu-investiciju-programos-rengimas) > [↑](#footnote-ref-13)
13. [https://vrm.lrv.lt/lt/naujienos/pritarta–sostines–regiono–ir–vidurio–ir–vakaru–lietuvos–regiono–sudarymui](https://vrm.lrv.lt/lt/naujienos/pritarta-sostines-regiono-ir-vidurio-ir-vakaru-lietuvos-regiono-sudarymui) [↑](#footnote-ref-14)
14. https://ec.europa.eu/growth/smes/business–friendly–environment/performance–review\_en [↑](#footnote-ref-15)
15. Smulkiojo ir vidutinio verslo finansavimo galimybių tyrimas <https://www.lb.lt/lt/apzvalgos–ir–leidiniai/category.85/series.4357#group–2 > [↑](#footnote-ref-16)
16. Startup Lithuania < <https://www.startuplithuania.com/startup/> > [↑](#footnote-ref-17)
17. Startup Lithuania < <https://www.startuplithuania.com/ecosystem/>> [↑](#footnote-ref-18)
18. Apklausa: startuoliai palankiai vertina Lietuvos ekosistemą, bet stokoja finansavimo <[https://www.vz.lt/paslaugos/2020/02/17/apklausa–startuoliai–palankiai–vertina–lietuvos–ekosistema–bet–stokoja–finansavimo#ixzz6Y5pQJWxN](https://www.vz.lt/paslaugos/2020/02/17/apklausa-startuoliai-palankiai-vertina-lietuvos-ekosistema-bet-stokoja-finansavimo#ixzz6Y5pQJWxN)>

<https://www.startuplithuania.com/ecosystem/> [↑](#footnote-ref-19)
19. EIB Investment Report 2019/2020:Accelerating Europe’s transformation < <https://www.eib.org/attachments/efs/economic_investment_report_2019_en.pdf> > [↑](#footnote-ref-20)
20. Startup Lithuania duomenų bazė, remiantis 2020 m. lapkričio mėn. duomenimis < <https://map.startuplithuania.lt/companies/f/locations/anyof_Vilnius_Vilnius%20proc.20County_Vilnyus_Vilniaus%20proc.20apskritis/tags/anyof_startuplithuania> > [↑](#footnote-ref-21)
21. VšĮ „Investuok Lietuvoje“ straipsnis < [https://investlithuania.com/news/vilnius–ranked–as–nr–1–city–in–tech–startups–fdi–attraction–index/](https://investlithuania.com/news/vilnius-ranked-as-nr-1-city-in-tech-startups-fdi-attraction-index/) > [↑](#footnote-ref-22)
22. Europos Sąjungos inovacijų švieslentė (2018), Global Innovation Index (2018), OECD (2017)

<https://ec.Europa.eu/docsroom/documents/42981/attachments/1/translations/en/renditions/native> [↑](#footnote-ref-23)
23. LR ekonomikos ir inovacijų ministerija, Investicijos į MTEP ir inovatyviosios bei sumaniosios ekonomikos vystymą: pasiekimų, išmoktų pamokų ir išliekančių plėtros poreikių žemėlapishttps://www.esinvesticijos.lt/uploads/main/documents/files/Post proc.202020/Programos proc.20rengimas/MTEP proc.20 proc.20SMSM proc.20ir proc.20EIM proc.20zemelapis proc.20FINAL proc.202020-04-02.pdf [↑](#footnote-ref-24)
24. 2014–2020 m. Europos Sąjungos fondų investicijų veiksmų programos prioriteto „Mokslinių tyrimų, eksperimentinės plėtros ir inovacijų skatinimas“ poveikio vertinimas <https://www.esinvesticijos.lt/lt/dokumentai//2014–2020–m–Europos–sajungos–fondu–investiciju–veiksmu–programos–prioriteto–moksliniu–tyrimu–eksperimentines–pletros–ir–inovaciju–skatinimas–poveikio–vertinimas> [↑](#footnote-ref-25)
25. Nacionalinis energetikos ir klimato srities veiksmų planas 2021–2030 m. < [https://am.lrv.lt/lt/veiklos–sritys–1/klimato–kaita/nacionalinis–energetikos–ir–klimato–srities–veiksmu–planas–2021–2030–m](https://am.lrv.lt/lt/veiklos-sritys-1/klimato-kaita/nacionalinis-energetikos-ir-klimato-srities-veiksmu-planas-2021-2030-m) > [↑](#footnote-ref-26)
26. Žaliasis kursas [↑](#footnote-ref-27)
27. Pwc (2019). Lietuvos ūkio sektorių finansavimo po 2020 m. vertinimas: Aplinkosauga. [↑](#footnote-ref-28)
28. Ateities ekonomikos DNR plano veiksmų ir projektų įgyvendinimo tvarkos aprašo 3 priedas „Veiksmo įgyvendinimo koncepcija“: Industry 4.0 Lab < <https://finmin.lrv.lt/uploads/finmin/documents/files/LT_ver/DNR%20plano%20dokumentai/KONCEPCIJOS/Koncepcija.docx> > [↑](#footnote-ref-29)
29. VŠĮ „Investuok Lietuvoje“ „TUI projektų apžvalga 2016 m. < [https://investlithuania.com/wp–content/uploads/2017/09/TUI–projektai–regione–2016\_Investuok–Lietuvoje.pdf](https://investlithuania.com/wp-content/uploads/2017/09/TUI-projektai-regione-2016_Investuok-Lietuvoje.pdf) > [↑](#footnote-ref-30)
30. Oficialiosios statistikos portalas. Tiesioginės užsienio investicijos apskrityse ir savivaldybėse, < [https://osp.stat.gov.lt/informaciniai–pranesimai?articleId=6841561](https://osp.stat.gov.lt/informaciniai-pranesimai?articleId=6841561) > [↑](#footnote-ref-31)
31. Lietuvos kaimo plėtros 2014–2020 m. programa < [https://zum.lrv.lt/lt/veiklos–sritys/lietuvos–kaimo–pletros–2014–2020–m–programa](https://zum.lrv.lt/lt/veiklos-sritys/lietuvos-kaimo-pletros-2014-2020-m-programa) >

[https://www.nma.lt/index.php/parama/lietuvos–kaimo–pletros–20142020–m–programa/statistika/9156](https://www.nma.lt/index.php/parama/lietuvos-kaimo-pletros-20142020-m-programa/statistika/9156) [↑](#footnote-ref-32)
32. Lietuvos pramonės skaitmeninimo kelrodis 2019–2030 < [https://eimin.lrv.lt/uploads/eimin/documents/files/Kelrodis %.20LT %.20v2.pdf](https://eimin.lrv.lt/uploads/eimin/documents/files/Kelrodis%20%25.20LT%20%25.20v2.pdf) > [↑](#footnote-ref-33)
33. [https://www.lrs.lt/sip/getFile?guid=f113a7fa–64e7–478d–b483–b55075a19ae0](https://www.lrs.lt/sip/getFile?guid=f113a7fa-64e7-478d-b483-b55075a19ae0) [↑](#footnote-ref-34)
34. Lietuvos pramonės skaitmeninimo kelrodis 2019–2030 < [https://eimin.lrv.lt/uploads/eimin/documents/files/Kelrodis %.20LT %.20v2.pdf](https://eimin.lrv.lt/uploads/eimin/documents/files/Kelrodis%20%25.20LT%20%25.20v2.pdf) > [↑](#footnote-ref-35)
35. Skaitmeninė Europos programa < [https://ec.Europa.eu/commission/publications/connecting–Europe–facility–digital–Europe–and–space–programmes\_lt](https://ec.europa.eu/commission/publications/connecting-europe-facility-digital-europe-and-space-programmes_lt) > [↑](#footnote-ref-36)
36. Valstybės pažangos strategija „Lietuva 2030“ < <https://www.lietuva2030.lt/lt> > [↑](#footnote-ref-37)
37. Veiksmų programos 3 prioriteto „Smulkiojo ir vidutinio verslo konkurencingumo skatinimas“ poveikio vertinimas < <https://www.esinvesticijos.lt/>> [↑](#footnote-ref-38)
38. Veiksmų programos 3 prioriteto „Smulkiojo ir vidutinio verslo konkurencingumo skatinimas“ poveikio vertinimas < <https://www.esinvesticijos.lt/>> [↑](#footnote-ref-39)
39. [https://ecipe.org/publications/comparing–economic–growth–between–eu–and–us–states/](https://ecipe.org/publications/comparing-economic-growth-between-eu-and-us-states/) [↑](#footnote-ref-40)
40. Detalesnė visų struktūrinių iššūkių analizė yra detaliau aprašyta 2021–2027 m. investicijų programoje ir „Naujos karta Lietuva“ [↑](#footnote-ref-41)
41. Lietuvos bankas [https://www.lb.lt/uploads/documents/files/LB\_20210323\_ekonomikos\_apzvalga\_banku\_sektorius(1).pdf](https://www.lb.lt/uploads/documents/files/LB_20210323_ekonomikos_apzvalga_banku_sektorius%281%29.pdf) [↑](#footnote-ref-42)
42. Lietuvos bankas <[https://www.lb.lt/lt/naujienos/kreditavimas–ir–finansines–paslaugos–lietuvoje](https://www.lb.lt/lt/naujienos/kreditavimas-ir-finansines-paslaugos-lietuvoje) > [↑](#footnote-ref-43)
43. Lietuvos Banko duomenys [↑](#footnote-ref-44)
44. Europos Centrinio Banko duomenys, Lietuvos Banko duomenys [↑](#footnote-ref-45)
45. Lietuvos Bankas, Įmonių apklausos apžvalga, 2019 m.

< <https://www.lb.lt/uploads/publications/docs/22494_41fcbd52cafaddeb5a15d1d2a6d92063.pdf> > [↑](#footnote-ref-46)
46. Lietuvos Bankas, Įmonių apklausos apžvalga, 2020 m.

< <https://www.lb.lt/uploads/publications/docs/26708_6f80bba121eac85e285dd7424a1824d3.pdf> > [↑](#footnote-ref-47)
47. *Ex ante* assessment methodology for financial instruments in the 2014–2020 programming period

<[https://ec.Europa.eu/regional\_policy/index.cfm/en/information/publications/reports/2014/ *ex–ante*–assessment–methodology–for–financial–instruments–in–the–2014–2020–programming–period–general–methodology–covering–all–thematic–objectives–volume–i](https://ec.europa.eu/regional_policy/index.cfm/en/information/publications/reports/2014/ex-ante-assessment-methodology-for-financial-instruments-in-the-2014-2020-programming-period-general-methodology-covering-all-thematic-objectives-volume-i)> [↑](#footnote-ref-48)
48. Verslo finansavimo 2014–2020 metų Europos Sąjungos struktūrinių fondų lėšomis išankstinis vertinimas < [https://www.esinvesticijos.lt/lt/dokumentai/verslo–finansavimo–2014–2020–metu–europos–sajungos–strukturiniu–fondu–lesomis–isankstinis–vertinimas](https://www.esinvesticijos.lt/lt/dokumentai/verslo-finansavimo-2014-2020-metu-europos-sajungos-strukturiniu-fondu-lesomis-isankstinis-vertinimas)> [↑](#footnote-ref-49)
49. Verslo finansavimo 2014–2020 metų Europos Sąjungos struktūrinių fondų lėšomis išankstinis vertinimas < [https://www.esinvesticijos.lt/lt/dokumentai/verslo–finansavimo–2014–2020–metu–europos–sajungos–strukturiniu–fondu–lesomis–isankstinis–vertinimas](https://www.esinvesticijos.lt/lt/dokumentai/verslo-finansavimo-2014-2020-metu-europos-sajungos-strukturiniu-fondu-lesomis-isankstinis-vertinimas)> [↑](#footnote-ref-50)
50. Verslo finansavimo 2014–2020 metų Europos Sąjungos struktūrinių fondų lėšomis išankstinis vertinimas < [https://www.esinvesticijos.lt/lt/dokumentai/verslo–finansavimo–2014–2020–metu–europos–sajungos–strukturiniu–fondu–lesomis–isankstinis–vertinimas](https://www.esinvesticijos.lt/lt/dokumentai/verslo-finansavimo-2014-2020-metu-europos-sajungos-strukturiniu-fondu-lesomis-isankstinis-vertinimas)> [↑](#footnote-ref-51)
51. INVEGAhttps://invega.lt/lt/invega-palukanu-kompensavimas-prieinamas-dar-platesniam-nuo-covid-19-nukentejusiu-imoniu-ir-verslininku-ratui/ [↑](#footnote-ref-52)
52. Nauja įmonė – iki 3 metų veikiantis SVV subjektas [↑](#footnote-ref-53)
53. 2020 m. rugsėjo – 2021 m. kovo mėn. [↑](#footnote-ref-54)
54. 2020 m. kovo 25 d. < [https://www.esinvesticijos.lt/lt/dokumentai/verslo–finansavimo–2014–2020–metu–europos–sajungos–strukturiniu–fondu–lesomis–isankstinis–vertinimas](https://www.esinvesticijos.lt/lt/dokumentai/verslo-finansavimo-2014-2020-metu-europos-sajungos-strukturiniu-fondu-lesomis-isankstinis-vertinimas) > [↑](#footnote-ref-55)
55. Ko–investicinis fondas I yra finansuojamas iš grįžusių lėšų, todėl prioritetas skiriamas RKF, kurių investicijos yra finansuojamos iš ES SF lėšų. [↑](#footnote-ref-56)
56. Atliekant Vertinimą, buvo atlikta visų pagal ankstesniuose skyriuose įvardytas priemones pateiktų ir finansuotų paraiškų analizė, kiekvieną įmonę priskiriant Sostinės arba Vidurio ir Vakarų Lietuvos regionui. Analizė atlikta remiantis rekvizitai.lt ir esinvesticijos.lt duomenimis. [↑](#footnote-ref-57)
57. Startup Lithuania <[https://www.vz.lt/paslaugos/2020/02/17/apklausa–startuoliai–palankiai–vertina–lietuvos–ekosistema–bet–stokoja–finansavimo](https://www.vz.lt/paslaugos/2020/02/17/apklausa%E2%80%93startuoliai%E2%80%93palankiai%E2%80%93vertina%E2%80%93lietuvos%E2%80%93ekosistema%E2%80%93bet%E2%80%93stokoja%E2%80%93finansavimo)> [↑](#footnote-ref-58)
58. Statistikos departamentas < [https://osp.stat.gov.lt/spaudos–konferencija/2020–01–30/verslas/imones](https://osp.stat.gov.lt/spaudos-konferencija/2020-01-30/verslas/imones) > [↑](#footnote-ref-59)
59. Lietuvos kaimo plėtros 2014–2020 m. programa < [https://zum.lrv.lt/lt/veiklos–sritys/lietuvos–kaimo–pletros–2014–2020–m–programa](https://zum.lrv.lt/lt/veiklos-sritys/lietuvos-kaimo-pletros-2014-2020-m-programa) > [↑](#footnote-ref-60)
60. Čia ir aukščiau šaltinis: nma.lt [↑](#footnote-ref-61)
61. LVPA < [http://lvpa.lt/lt/naujienos/smart–fdi–3–paraiskose–prasoma–lesu–suma–dvigubai–virsijo–numatytaja–kvietime–1308](http://lvpa.lt/lt/naujienos/smart-fdi-3-paraiskose-prasoma-lesu-suma-dvigubai-virsijo-numatytaja-kvietime-1308) > [↑](#footnote-ref-62)
62. 2 paraiškos buvo pateiktos to pačio pareiškėjo su tuo pačiu projekto pavadinimu, tačiau viena iš jų buvo atsiimta. [↑](#footnote-ref-63)
63. Kiti vertinimai: 2014–2020 m. Europos sąjungos fondų Investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ poveikio vertinimo galutinė ataskaita <<https://www.esinvesticijos.lt/media/force_download/?url=/uploads/main/documents/docs/108660_3696cd442a5717ad8b91f0c040f62b98.pdf>>; Lietuvos ūkio sektorių finansavimo po 2020 m. vertinimas: Mokslas, technologijos ir inovacijos [↑](#footnote-ref-64)
64. Statistikos departamentas < [https://osp.stat.gov.lt/statistiniu–rodikliu–analize?hash=284c5ff9–f0a6–484f–8f36–0fe5c3375fff#/](https://osp.stat.gov.lt/statistiniu-rodikliu-analize?hash=284c5ff9-f0a6-484f-8f36-0fe5c3375fff#/) > [↑](#footnote-ref-65)
65. VšĮ „Investuok Lietuvoje“ <[https://investlithuania.com/wp–content/uploads/2019/04/LEZ–Lietuvoje.pdf](https://investlithuania.com/wp-content/uploads/2019/04/LEZ-Lietuvoje.pdf)> [↑](#footnote-ref-66)
66. Atliekant Vertinimą, buvo atlikta visų pagal ankstesniuose skyriuose įvardintas priemones pateiktų ir finansuotų paraiškų analizė, kiekvieną įmonę priskiriant Sostinės arba Vidurio ir Vakarų Lietuvos regionui. Analizė atlikta remiantis rekvizitai.lt ir esinvesticijos.lt duomenimis. [↑](#footnote-ref-67)
67. LVPA < [http://lvpa.lt/lt/naujienos/lietuva–ant–ekorevoliucijos–slenkscio.–kada–ji–perzengsime–1168](http://lvpa.lt/lt/naujienos/lietuva-ant-ekorevoliucijos-slenkscio.-kada-ji-perzengsime-1168) > [↑](#footnote-ref-68)
68. Nacionalinis energetikos ir klimato srities veiksmų planas 2021–2030 m. < [https://am.lrv.lt/lt/veiklos–sritys–1/klimato–kaita/nacionalinis–energetikos–ir–klimato–srities–veiksmu–planas–2021–2030–m](https://am.lrv.lt/lt/veiklos-sritys-1/klimato-kaita/nacionalinis-energetikos-ir-klimato-srities-veiksmu-planas-2021-2030-m) > [↑](#footnote-ref-69)
69. *esinvesticijos.lt* informacija < [https://www.esinvesticijos.lt/lt/dokumentai//veiksmu–programos–3–prioriteto–smulkiojo–ir–vidutinio–verslo–konkurencingumo–skatinimas–poveikio–vertinimas](https://www.esinvesticijos.lt/lt/dokumentai//veiksmu-programos-3-prioriteto-smulkiojo-ir-vidutinio-verslo-konkurencingumo-skatinimas-poveikio-vertinimas) > [↑](#footnote-ref-70)
70. LVPA < [http://lvpa.lt/lt/naujienos/es–lesos–verslo–skaitmeninimui–rekomenduojama–skirti–60–mln.–euru–1280](http://lvpa.lt/lt/naujienos/es-lesos-verslo-skaitmeninimui-rekomenduojama-skirti-60-mln.-euru-1280) > [↑](#footnote-ref-71)
71. Biotechnologijų srities apklausos buvo vykdomos du kartus: liepos – rugpjūčio mėn. ir pakartotinai rugsėjo mėn. Atitinkamai buvo sulaukta 17 ir 15 atsakymų kiekvienos apklausos metu. [↑](#footnote-ref-72)
72. Veiksmų programos 3 prioriteto „Smulkiojo ir vidutinio verslo konkurencingumo skatinimas“ poveikio vertinimas < [https://www.esinvesticijos.lt/lt/dokumentai//veiksmu–programos–3–prioriteto–smulkiojo–ir–vidutinio–verslo–konkurencingumo–skatinimas–poveikio–vertinimas](https://www.esinvesticijos.lt/lt/dokumentai//veiksmu-programos-3-prioriteto-smulkiojo-ir-vidutinio-verslo-konkurencingumo-skatinimas-poveikio-vertinimas) > [↑](#footnote-ref-73)
73. Remiantis Ekonomikos ir inovacijų ministerijos pateiktais duomenimis [↑](#footnote-ref-74)
74. MTEPI veikloms Vidurio ir Vakarų Lietuvos regione [↑](#footnote-ref-75)
75. Vidurio ir Vakarų Lietuvos regione [↑](#footnote-ref-76)
76. MTEPI veikloms Vidurio ir Vakarų Lietuvos regione [↑](#footnote-ref-77)
77. MTEPI veikloms Vidurio ir Vakarų Lietuvos regione [↑](#footnote-ref-78)
78. Vidurio ir Vakarų Lietuvos regione [↑](#footnote-ref-79)
79. Vidurio ir Vakarų Lietuvos regione [↑](#footnote-ref-80)
80. Vidurio ir Vakarų Lietuvos regione [↑](#footnote-ref-81)
81. Vidurio ir Vakarų Lietuvos regione [↑](#footnote-ref-82)
82. Policy brief on incubators and accelerators that support inclusive entrepreneurship < <https://ec.europa.eu/social/main.jsp?catId=738&langId=en&pubId=8205> > [↑](#footnote-ref-83)
83. [https://www.lb.lt/lt/konsultacijos/smulkiojo–ir–vidutinio–verslo–finansavimo–galimybiu–tyrimas](https://www.lb.lt/lt/konsultacijos/smulkiojo-ir-vidutinio-verslo-finansavimo-galimybiu-tyrimas) [↑](#footnote-ref-84)
84. [https://www.lb.lt/lt/naujienos/indeliu–ir–paskolu–palukanu–normu–palyginimas–lietuva–ir–euro–zona](https://www.lb.lt/lt/naujienos/indeliu-ir-paskolu-palukanu-normu-palyginimas-lietuva-ir-euro-zona) [↑](#footnote-ref-85)
85. Remiantis interviu su kredito įstaigomis medžiaga. [↑](#footnote-ref-86)
86. Sostinės regione [↑](#footnote-ref-87)
87. Vidurio ir Vakarų Lietuvos regione [↑](#footnote-ref-88)
88. Vidurio ir Vakarų Lietuvos regione [↑](#footnote-ref-89)
89. Sostinės regione [↑](#footnote-ref-90)
90. Vidurio ir Vakarų Lietuvos regione [↑](#footnote-ref-91)
91. VšĮ „Investuok Lietuvoje“ <[https://investlithuania.com/wp–content/uploads/2019/07/Veiklos–ataskaita–2018.pdf](https://investlithuania.com/wp-content/uploads/2019/07/Veiklos-ataskaita-2018.pdf) > [↑](#footnote-ref-92)
92. LR ekonomikos ir inovacijų ministerija < [https://eimin.lrv.lt/lt/veiklos–sritys/inovaciju–veiklos–sritis/parama–inovaciju–pletrai/mokestines–lengvatos–investicijoms](https://eimin.lrv.lt/lt/veiklos-sritys/inovaciju-veiklos-sritis/parama-inovaciju-pletrai/mokestines-lengvatos-investicijoms) > [↑](#footnote-ref-93)
93. Atsižvengiant į Investiciju programos įgyvendinimo regioną [↑](#footnote-ref-94)
94. Europos Komisija (2019) Guidance for Member States on Article 46 – reporting on financial instruments and on Article 37(2)(c) – leverage effect. [↑](#footnote-ref-95)
95. ESTEP, PwC, Visionary Analytics [↑](#footnote-ref-96)
96. Counterfactual impact evaluation of Cohesion policy: impact and cost–effectiveness of investment subsidies in Italy, Associazione per lo Sviluppo della Valutazione e l’Analisi delle Politiche Pubbliche, 2012 [↑](#footnote-ref-97)
97. MTEPI veikloms Vidurio ir Vakarų Lietuvos regione [↑](#footnote-ref-98)
98. Nauja įmonė – įmonė, sukurta ne anksčiau kaip prieš trejus metus (imtinai) iki projekto sutarties tarp įmonės ir įgyvendinančiosios institucijos ar paskolos, finansinės nuomos (lizingo), faktoringo arba investavimo sutarties (kai įgyvendinamos FP) tarp įmonės ir FP valdytojo ir (ar) finansų įstaigos, jei fondų fondas nesteigiamas, pasirašymo dienos. Nauja įmone nelaikoma įmonė, jei pasikeitė tik jos teisinė forma [↑](#footnote-ref-99)
99. MTEPI veikloms Vidurio ir Vakarų Lietuvos regione [↑](#footnote-ref-100)
100. MTEPI veikloms Vidurio ir Vakarų Lietuvos regione [↑](#footnote-ref-101)
101. Sostinės regione [↑](#footnote-ref-102)
102. Vidurio ir Vakarų Lietuvos regione [↑](#footnote-ref-103)
103. MTEPI veikloms Vidurio ir Vakarų Lietuvos regione [↑](#footnote-ref-104)
104. Interviu dalyviai pastebėjo, kad ši FP ir konkrečių veiklų finansavimas galėtų konkuruoti su privataus sektoriaus finansavimu, todėl rengiant šios FP aprašą, konkurencijos aspektas turėtų būti įvertintas. [↑](#footnote-ref-105)
105. Vidurio ir Vakarų Lietuvos regione [↑](#footnote-ref-106)
106. EKONOMIKOS GAIVINIMO IR ATSPARUMO DIDINIMO PLANAS „NAUJOS KARTOS LIETUVA“ 2021 m., 11–45 psl. <<https://finmin.lrv.lt/uploads/finmin/documents/files/Naujos%20kartos%20Lietuva%20planas.pdf> > [↑](#footnote-ref-107)
107. Vertinama tik verslo finansavimo MTEP veikloms kontekste. [↑](#footnote-ref-108)
108. Atsakymas pateiktas raštu. [↑](#footnote-ref-109)
109. Atsakymas pateiktas raštu. [↑](#footnote-ref-110)